
Vorbemerkung. 


Der hier wiedergegebene Teil aus Fritz Reu- 
ters bedeutendstem humoristischen Werk „Ut mine 
Festungstid“ umfaßt die Kapitel 13 bis 25. Der 
preußischen Regierung war Reuter als Mitglied der ver- 
botenen Burschenschaft der Verschwörung und des 
Hochverrats verdächtig, und so wurde er in Berlin 
verhaftet (1833), zum Tode verurteilt (1836), doch zu 
dreißigjähriger Festungshaft begnadigt. Sieben Jahre 
lebte er als Gefangener auf den Festungen Silberberg, 
Glogau, Magdeburg, Graudenz, Dömitz, da wurde er 
durch Friedrich Wilhelm IV. in Freiheit gesetzt. 

Daß es Reuter gelungen ist, gerade die schreck- 
lichste Zeit seines Lebens „in die rosigen Fluten des 
Humors zu tauchen“, muß als bewundernswerte Lei- 
stung bezeichnet werden. 

Ein kleines Wörterverzeichnis am Schlusse dieses 
Heftes soll die bei uns am schwersten zu verstehenden 
Ausdrücke erklären helfen. 


Die Festung Graudenz. 
Kapittel I. 


Woans de Schandor Priitz sick as ne Mutter för uns utwisen ded, un 

Vatter Res’ as en Vatter. Up wecker Ort wi tau en Frühstück, un de 

Schandoren tau en Middageten kemen. Ick begah en nidertrachtigen 

Streich, indem dat ick anfang, Quittungen tau schriwen un Vatter 

Resen antaufihren. Worüm wi binah in ’t Water un nahsten in en 
pohl’sches Wirtshus 'rinnc felen. 


„Meine Herren, machen Sie sich bereit; in einer 
halben Stunde reisen wir.“ — Je, wat was dor grot 
bereit tau maken? Uns’ Kufferts wiren packt, de 
Mantel legen noch von dat Taudecken iwer Nacht 
up de Delen, un Afschid brukten wi, Gott sel Dank! 
nahrends tau nemen; de Kapteihn namm also blot sin 
grotes Burken mit de Karnallenvagelheck unner n 
Arm, de hei mit up Reisen namen, un de hei bi de 
Küll iimmer sorglicher mit sinen Grisen taudeckt hadd, 
as sin eigen arm Knei- un Beinwarks. — Wat satt 
sin oll lütt Volk dor plustrig! Keinen Ton hadd 't wilen 
de ganze Tid taum Besten gewen. — Ick söcht uns’ 
Pipengeschirr ut de vir Ecken tausam, stek dat halwe 
anbraken Pund Toback in de Tasch — un nu kann 't 
losgahn, Schandor Res’! — Äwer Res’ kamm nich. — 

Wenn Einer up en Wagen luren möt, dat hei girn 
nah en anner Flag hen kamen miiggt, so is dat all 
'ne haBliche Unrauh; iwer vel diiller is 't, wenn Einer 
luren mót, dat hei man von en Flag wegkamen miiggt. 

Na, 't müßt jo doch ok en En'n nemen, un 't namm 
jo ok en En'n. Schandor Res’ kamm mit en annern 
Kammeraden — hei heit Prütz un was en lütten, 

frischen, fründlichen Kirl — un halte uns af; uns’ 
Saken würden upladen, wi ok, un nu för ümmer Ad- 
jüs, Husvagtei! Ick heww Di woll von buten wedder 
seihn, äwer nah Din Binnensid verlangt mi nich 
wedder! — 

'T was mitdewil Däuweder worden, 't hadd twei 
Dag’ regent, un de Snei was weg; de irste leiwe 
Frühjohrssünn schinte hell up de düstere Ird un hell 
in uns’ düster Hart, un wenn sei ok noch nich warmen 
künn, denn versprok sei dat doch, un sei hett ehr 
Wurd hollen: de slimmsten Tiden legen achter mi, 
un von nu an sül 't beter warden. — De Kapteihn 
slog de Slipp von sinen Grisen von dat Burken tau- 
rügg un set'te sine Vägel in de Sünn, un ut de ollen 
plustrigen Dinger würden lütte schöne, glatte Vägel, 
de lustig hen- un hersprungen un pipten, wenn s’ o 
grad’ noch nich süngen. 

Ach, wat was dat anners worden sörre 'ne Stun’n! 
Min oll Kapteihn was ebenso updäut, as ick; oll Vatter 
Res' vertellte Geschichten von den Unnersäukungs- 
Arrest her un rep uns de ollen Friin'n in 't Gedächt- 
nis; de lütt Prütz sorgte as ne Mutter för uns: „Iäu- 
wen S’, hir is noch 'ne Deck, de will'n wi uns awer'e 
Fiut leggen. — Steken S’ Ehr Beinen doch hir dörch, 
denn sitten Sei bequemer.“ — Un allens wir gaud 
wcst, wenn mi nich twei Ding’ in den Magen legen 
hadden, irstens de Ungewißheit, wo wi henkemen, un 
tweitens en ganz entfamtigen Hunger. — Äwer ok 
hirför süll Rath warden. 

As wi en En’nlang führt wiren, kamm mi de Ge- 
gend so bekannt vör, ick was de Strat all einmal führt, 
un sei güng nah Osten. — „Mein Gott,“ sad ick, „dit 
geiht jo woll nah M .... barg!) hentau?' — „Ja woll,“ 
sad Res’, „un dor maken wi Middag.“ — ‚Un nahsten ?“ 
frog ick wider. — „Oh, denn geiht 't immer so wider 

nah Gr...t) hentau,' sad Vadder Res’ in sine un- 
schüllige Gaudmäudigkeit, denn ick glów noch hüt, 
dat hei dor hellschen unverwohrs mit 'rute kamm, denn 
Vatter Res’ was man en beten düsig. — Mit de Un- 
gewißheit was dat nu vörbi, äwer den Barg wiren wi 
glücklich 'räwer, un wat achter den Barg lagg, dat 
siill uns för 't Irste noch nich kümmern. Äwer mit 
den Hunger. — Na, dat süll sick ok stüren. 

As wi en twei Milen müggten führt sin, namm de 
lütt Schandor Prütz, de mi genäwer satt, sinen Schacko 
af — denn dunn hadden sei noch keine Helms — 
un snerte dat Unnerfutter up un halte en blagwörpelten 
Snuwdauk herute. — Na, ick denk, hei will sick de 
Näs’ snuwen, äwer dat kamm anners as mit de sel 
Fru. — Hei halte ut den Snuwdauk en Stück ge- 
kaktes Kalwfleisch 'rute un ut de Tasch en schönen 
Knaggen Brod un en Metz un füng an recht nührig 
tau frühstücken. As Vatter Res’ dit sach, namm hei 
ok sinen Furaschkasten von den Kopp un läd sick 
ok dwaslings vör sine Gottsgaw, un dor seten sei nu 
vör uns un eten as de Engel in 'n Himmel, un de 
Kapteihn un ick segen andächtig tau. 

Unsere Andacht müggt äwerst woll en beten tau 
utdrücklich warden un sick up uns’ Gesicht afmalen, 
genaug, Prütz markte Müs’ un säd, sin Snuwdauk wir 
ganz rein, un wenn wi App’tit hadden .... un Vatter 
Res’ verswür sick, sine Wust wir von den rendlichsten 
Slachter in ganz Berlin, hei höll dorup un ok sine leiwe 
Fru, un wenn wi Lust hadden .. ... un somit würd dat 
Dammast-Gedeck von blagwörpelten Snuwdauk äwer 
de acht Knei deckt, un de Wust güng in de Run’n, 
un dat Kalwfleisch un de Metzers güngen ümschichtig, 
un tauletzt eten de Kapteihn un ick noch, as de Engel 
in 'n Himmel, un Prütz un Res’ segen andachtig 
tau. — 

Sörredem ward mi ümmer ungeheuer dankbor tau 
Sinn, wenn ick en preuß’schen Schandoren un en blag- 
wörpelten Snuwdauk tau seihn krig’.. De Schandoren 
möt ick nemen, as sei kamen; äwer von de blag- 
wörpelten Snuwdäuker heww ick mi en por anschafft, 
nich tau den gewöhnlichen Gebruk, ne, as Disch- 
däuker, un de waren denn blot updeckt, wenn ick 
en beten wat Besonners heww, as en rechten fetten 
Kalwsbraden un 'ne schöne meckelbörgsche Mettwust, 
un denn frag ick mi ümmer: „je, smeckt Di dat 
woll so as dunn?“ un ümmer is de Antwurt: „ne, 
Prützen sin utkaktes Kalwfleisch un Resen sin Slack- 
wust, dat was doch en annern Snack.“ 

Äwer lang höll dat nich vör, wi wiren tau sihr 
uttehrt, un as wi gegen hentau tweien nah M....barg 
kemen, was dor 'ne grote Tafel deckt för de Post- 
gäst mit witt Linnen, nich mit blagwörpelt. Sörre en 
Johr hadd ick nich an en Disch mit witt Linnen eten, 
un 't kamm mi gefährlich apptitlich vór; wi hadden 
in M.... ok alle Middag updeckt, awer man mit gris’ 
Löschpoppir, dat de blank Disch nich smerig warden 
süll, un nu ordentlich mit witt Linn! — „Vir Pot- 
schonen!“ säd ick tau en jung’ Mäten, de dor stunn 
un ehr Mulapen verköfft, un uns ankek, as wiren wi 
Apen un Boren, de för Geld in 'n Lan'n 'riimmerledd't 
würden. — „Ne,“ sad Vatter Res’, „man twei Pot- 
schonen ! — Prütz un ick hewwen all eten, wi eten nich 
mit.“ — „Na, dat wir nett: — Ne, dat Brüden geiht 
im, seggt Trohls. — So Du mi, so ick Di; hewwen 
wi Sei dat Frühstück vertehren helpen müßt, salen 
Sei uns bi 't Middag bistahn.“ — „Ja, dat is All 
recht schón; dat Geld langt man nich. Sei hewwen 
tausam en Daler un acht Gróschen tau vertehren, un 
wenn wi dat hir verputzen, denn hewwen Sei up de 
Nacht nicks. Wi führen de Nacht dörch, un de Nacht 
is lang.“ — „Herr Res’, wi hewwen jo uns’ Provat- 
Geld noch.“ — „Je, dat Provat-Geld ....* — Äwer 


hei würd mit sine Inwendungen nich mihr prat, de 
vir Potschonen Supp wiren bröcht, de lütt Prütz set'te 
sick dal: „Na, denn helpt dat nich!“ Wi seten ok 
all, un Vatter Res’ wull de Supp doch nich kolt war- 


den laten, hei set'te sick also ok dor achter. — „Oh, 
bringen Sei doch 'ne Buddel Win!“ rep ick. — „Um 
Gotteswillen, wi kamen jo hir all in Schulden!“ rep 
Vatter Res’. — „Laten Sei dat man, wi hewwen jo 
dat Provat-Geld noch!“ — „Ach, du leiwer Gott! Dat 
is jo äwerst insigelt un dat möt ick jo an'de Kumman- 
santur tau Gr... afliwern.‘“ — „Laten Sei man, dat 


treckt sick All nah 'n Liw, as de Snider seggt.“ — 
De Win, de kamm, wi drunken, un Vatter Res' drunk 
mit. — „Oh, min Kind, noch 'ne Buddel; iwer en beten 
betern!'' — „Herr du meines Lewens! Dit geiht jo 
doch allmeindag’ nich!“ — „Vatter Res’, wi hewwen 
jo dat Provat-Geld noch.“ — Un wi drunken noch ein, 
un noch ein, un as up Jedwereinen en Vagel kamen 
was, dunn sad ick tau den Ollen: „So, Vatter Res’, 
nu maken S’ mal min Schatzkästlein up un halen S’ 
mal en Teihndalerschin herute, un Sei, min Döchting, 
bringen S’ mal Dint un Fedder her;‘ set'te mi dal 
un schrew den ollen Herrn Res’ 'ne schöne Quittung, 
worin stunn, dat hei teihn Daler von min Provat-Geld 
in minen Nutzen verutgawt hadd, un betahlte de Rek- 
nung un stek dat Geld, wat ick wedder 'rut kreg, 
in mine eigene Tasch, denn wat süll Res’ sick dor noch 
vel mit dragen. Un wil ick nu just bi 't Schriwen was, 
schrew ick noch en Breiw an minen Fründ Gr.... 
inM...., worin ick em meld’te, dat ick min Teiken- 
brett dor vergeten hadd, dat süll hei an sick nemen. 
— Nu paßte äwer Vatter Res’ eklich up un frog, 
wat ick dor schriwen ded. — „En Breiw,' sad ick. 
— Dat künn hei nich liden, säd hei. — Je, ick hadd 
inM.... wat vergeten. — Dat wir em ganz egal un 
hei led 't nich. — Hei süll den Breiw doch sülwst 
lesen. — Dat wir em ganz egal, hei led 't nich. — 


Na, sad ick tauletzt, denn siill hei sick siilwst hen- 
setten, un siill de Upschriwwt sulwst „an de Kumman- 


dantur in M ....* maken, denn kem de Breiw doch 
gewiß in unverdächtige Han'n — un Vatter Res 
ded 't. — Vatter Res, Vatter Res, dor heww ick 


Di schön anführt! 

Ick hadd mi nämlich mit minen Fründ Gr 
verafred't, wenn ick em schrew, dat ick en por Strümp 
vergeten hadd, denn güng 't mit uns nah Pillau, un 
en Bauk süll Glatz bedüden, un en Hemd Kolbarg 
un en Teikenbrett Gr..., dat sei doch wüßten, wo 
wi henkamen wiren, un wohen sei uns wohrschinlich 
nahfolgen würden. Un dit slog mi richtig in, un nah 
en beten seten wi up den Wagen un führten in den: 
Abend herin, un seindag’ mag woll keine Schandoren- 
un Verbreker-Gesellschaft so lustig in den preußschen 
Staat heriimmerkutschirt sin, as wi; blot dat Vatter 
Res’ bi jeden Schossehstein utröp: „Na, Sei warden 
uns doch in kein Ungelegenheiten bringen?!“ — Dor 
dachten wi gor nich an, wi wiren tau froh, dat wi 
vergnäugt wiren; äwerst dat Quittungschriwen hadd 
uns doch sihr gefollen, dat set'ten wi nah, un as Vatter 
Res’ nahsten in Gr... uns’ Provat-Geld afliwern süll, 
dunn hadd hei nicks as Quittungen. — Na, t was 
jo ganz einerlei, ob hei 't hadd, oder ob wi 't hadden: 
Ei is en Ei, sid de Köster, hei langt äwer nah t 
Gaus’ei. Bi 

So kemen wi denn nah twei Dag’ un twei Nacht 
gegen Gr... 'ranne, äwer tüschen uns un unse nige 
Festung gung ein groten Strom, un de höll nich un 
brök nich un was up de beiden Siden all updäut, 
blot in de Midd stunn dat Is noch; dor süllen wi 
'räwer. — „Vatter Res’, säd ick, „in de Gefohr gew 
ick mi nich; de preußsche Staat kann von mi as Ut- 
länner nich verlangen, dat ick en groten Heldenmaud 
upwenn, blot üm en por Dag’ ihre wedder up ein von 
sine Festungen tau kamen; mit den Kapteihn is dat 

anners, hei is en Landskind, un hei will jo abslut ok 
'räwer. Ick will Sei ein Vörslag maken, gahn Sei mit 
den Kapteihn äwer dat Is, ick will mit Prützen hir up 
dese Sid in den Gasthof so lang liggen bliwen, bet 
dat Water fri is.“ 

So uneben was min Vörslag grad’ nich, un Prütz 
hadd ok Lust dortau, un wer weit, wat ick dormit nich 
dörchkamen wir, hadd ick mi Vatter Resen för den 
Gasthof wählt; denn hei stunn dor un kratzte sick 
den Kopp un säd: slimm wir 't, un hei hadd ok von 
lütt up en groten Grugel vör 't Water hatt, awer wat 
sin müßt, müßt sin, un 'rawer müßten wi. Un so hiilp 
dat denn nich; as sei All gegen mi wiren, müßt ick 
mit un müßt min jung’ Lewen wagen as en Stint, 
un de Fohrt güng los. 

Des Morgens gegen Klock achten würden wi mit 
de beiden Schandoren un uns’ Saken in ’ne Boot laden, 
un söß Schappelzen, in de söß Pollacken seten, flöt- 
terten uns dörch dat frie Water, wat 'ne virtel Mil 
lang de Wischen äwerswemmt hadd, bet an dat Is 
’ranne. Dor müßten wi utstigen, de beiden Schandoren 
nemen ehr Gewehr in den Arm, de Kapteihn namm 
dat Vagelburken, un ick uns’ Pipengedriw, un so gung 
t ümmer bet an de Enkel in 't Water 'rawer awer 
dat Is, un von baben fuchte uns uns’ Herrgott mit 
en sachten Fisselregen an; de söß Schappelzen gun- 
gen in de Folg’ un treckten uns’ Saken up en Sleden 
nah. — De Uptog was nich slicht, äwer dor fehlte 
kein Timmermannshor an, denn wir de ganze Uptog 
mit Schandoren un Vagelburken un all de schönen 
Pipen för iimmer fläuten gahn, un nicks wir äwrig 
blewen, wat dorvon Nahricht gewen künn, as mäg- 
licher Wis’ de söß Schappelzen. 

Wi müggten woll dreivirtel 'rawer sin, as up Jensid 
en Raupen würd un en Winken mit Däuker un 
Dinger, un as wi uns doräwer verstutzen deden, dunn 
segen wi denn ok, dat wi up den besten Weg wiren, 


in dat blanke Water 'rinne tau lopen, denn wer Deuwel 
kann dor nipp seihn, wenn Einer dórch fauthoges 
Water waden mót, un de Regen Einen in 't Gesicht 
sleiht. Vatter Res’ kummandirte denn ok glik: 
„Kehrt!“ un nah 'ne Wil kemen wi denn ok mit nauer 
Noth tüschen de velen Löcker dörch, de sick de Strom 
all dörch dat Is freten hadd, bet an en Flag, wo sei 
Bred' leggt hadden, un von dor up 'ne Ort Lopplank, 
de bet an 't Auwer upricht't was. 

Dormit was denn nu dese ekliche Geschicht ver- 
wunnen; awer nu süll ein kamen, de was noch en 
ganz Deil eklichter, un dat was en pohlsches Wirtshus. 

Wi müßten in dat Fahrhus "inne. Dor hadd nu 
de ganze Nacht de Thranlamp brennt, un in den 
dicken Dunst streden sick nu Hiring, ollen Kes' un 
Fuselbramwin, wer am diillsten stinken wull; midd- 
warts von de Stuw stunn en Aben, mit graune 
Kacheln, so grot as bi uns en Backaben, un iim em 
'rümmer lep 'ne Bank, dor legen drei Bootsknecht 
un slepen as de Rotten, un baben up den Aben legen 
saben Schappelzen taum Drögen. 

As wi de Dór upmakten, stunn uns de Athen still, 
un wi zupften beid' tauriigg; awer Vatter Resen sine 
Nas' was all in de verschiedentlichen Wachtstuwen 
up so wat inauwt, hei meinte, wenn 't ok grad’ nich 
nah Masch rüken ded, denn wir 't doch warm, un ’t 
wir ok dröger as buten in 'n Regen. Dat hülp also 
nich, wi müßten dor mit herin un süllen dor nu so 
lang sitten, bet Prütz en Wagen besorgt hadd. — 
Dat wohrte äwer nich lang, dunn kihrte sick bi mi 
in n Liw Allens üm un dümm, ick müßt herute, un 
de Kapteihn kamm mi nah, un ok de oll Herr müßt 
uns folgen. Äwer, wir dat nu, dat hei sick tau gaude 
Letzt noch en beten in de Bost smiten wull, oder 
frür em würklich so, kortüm, hei verlangte von uns, 
wi süllen uns wedder, stats mit frische Luft, mit Kes' 
un Hiring un Thran begnäugen. Tauletzt un tauletzt, 


nah velen Prekademen gaww hei nah, dat wi up de 
Del bestahn blewen, bet Prütz kamm. 

Na, de kamm jo denn nu ok, wi set'ten uns up den 
Wagen un führten up de Festung. 


. Kapittel 2. 


Worüm de Herr General von T... nich för Fickfackerien is, un worüm 

hei uns en Abendbrod schickt. Watenstudirten Philosoph för en Jammer 

in de Fomilien un en unstudirten Balbirer för en Elend bi Prüken an- 

richten kann, un wo ’t nu nahgrad” mit den Kapteihn sinen Bort en geseg- 
neten Anfang nimmt. Ganz tauletzt: Herr Bartels. 


Wenn en Minsch blot von unsen Herrgott afhängt 
un von dat, wat de em schickt, denn möt hei sick 
bescheiden, wat em drapen deiht, un wenn hei en 
framen Sinn hett, denn ward hei seggen möten: wat 
de mi schickt, dat is gaud. Anners is 't äwer, wenn 
Glück un Unglück von einen Minschen ın de Hand 
von einen annern Minschen leggt is. In so en Fall 
äwerkümmt Einen en bang’ Gefäuhl, denn Jedwerein 
weit ut sinen eigen Verstand un ut sin eigen Gewissen, 
wo swack dat mit minschliche Insichten un mit minsch- 
liche Gaudheit bestellt is. — Nu lagg wedder unsere 
ganze Taukunft in de Hand von einen einzigen Mann, 
von den Kummandanten von Gr..., un wotau dat 
führen kann, wiren wi bi n Grafen H...tauM... 
all wohr worden. 

De Festung liggt en En'nlang afsid von de Stadt up 
en Äuwer an den Strom, un ehre Muren un Wall 
segen von butwennig eben so trostlos un langwilig ut 
as all de annern; wenigstens in de Ogen von en 
Gefangenen; ehre Durweg’ wiren eben so düster, un 
ehre Togbrüggen rummelten eben so holl, as wi dor- 
äwer führten, äwer von inwennigtau kreg dat doch en 
anner Anseihn. Frilich wiren dor ok ringsüm luter 
Kasematten, un de kennte ick all von S.... her, 
äwer sei wiren sauber afputzt, un von buten leten sel 

recht schón, un denn gung dórch de ganze Festung 
ne Reih Hüser entlang, so dat Einer seihn kunn, dat 
hir ok anner Lüd’ wahnen deden, as blot Soldaten un 
Gefangen, un ok Alleen wiren dor von Linden un 
von Pöppeln; kort, de irste Anblick was nich slicht 
as Adam säd, as hei Eva tau seihn kreg. | 

Vór dat grótste von de Hiiser fiihrten wi vór, dat 
was de Kummandantur, un as wi afstegen wiren, gung 
Vatter Res’ mit uns’ Poppiren tau den General von 
T... herinne, un wi lurten up den Vórsaal. — Nah 
en beten gung de Dór up, un de General kamm herute, 
en groten, staatschen Mann mit en slohwitten Snurr- 
bort un slohwittes Hor — nahsten säden sei, dat wir 
man 'ne Prük, iwer de Prük, de kled't em mal! un 
sad tau uns mit 'ne düdliche westphälsche Utred’: 
„Ich seh’ aus Ihren Papieren, daß Sie ordentliche 
Leute sind, und Sie sollen’s hier auch gut haben, denn 
meine Sache ist es nicht, Leute, die im Unglück sind, 
noch mehr hinunter zu treten. Sie sind von Ihren 
Kameraden, die mir angemeldet sind, hier zuerst an- 
gekommen, ich will Ihnen deshalb die Erlaubnis 
geben, von den Kasematten, die für Sie bestimmt sind, 
sich die auszusuchen, die Ihnen am besten scheint. 
Haben Sie aber eine gewählt, dann müssen Sie sie 
auch behalten; denn für Fickfackereien bin ich nicht.“ 
Dat wiren — ick weit 't noch ganz genau — sine 
eigenen Würd’. 

Wı bedankten uns un wullen gahn, dunn rep hei 
uns noch mal taurügg un säd: „Und denn ist hier 
noch einer von Ihren Kameraden, er heißt ‚Schr... .' 
— Sie mögen ihn wohl kennen — der hat hier den 
dummen Streich gemacht, daß er sich mit einem 
Mädchen verlobt hat — ein ordentlich Mädchen und 
ordentlich verlobt — dem habe ich die Erlaubnis ge- 
geben, daß ihn seine Braut und deren Bruder wöchent- 
lich dreimal besuchen kann. Darauf werden Sie sich 
nicht berufen, denn die Erlaubnis kann ich Ihnen nicht 

geben.“ — Wi säden denn, up so 'ne Saken wullen 
wi uns nich inlaten, un för unsemtwegen künn Schr... 
sogor ümmer frigen, wenn 't de Herr General för 
gaud inseihn ded. — „Solche Antwort habe ich von 
Ihnen erwartet,‘ säd hei, un wi gungen. 

Hei hadd uns den Kummandantur-Schriwer mit- 
gewen, dat de uns Bescheid wisen süll; de ded dat 
ok, un nu hadden wi tau wählen. Taum Glücken wüßt 
ick mit den Krempel all Bescheid, ick hadd all Johre- 
lang in Kasematten seten; „Kapteihn“, sad ick, „wi 
nemen ein in t tweite Stock, 't süht frilich gruglich 
ut, as wenn Einer in en groten Reis'kuffert inspunnt 
is, von wegen dat runne Gewólw baben; äwer 't is 
ümmer beter, wenn Einer anner Lüd’ up den Kopp 
pedd't, as wenn hei sick sülwen up den Kopp pedden 
laten sall, denn tüschen de beiden Stockwark sünd 
keine Windelbähns, blot Bred’, un in den Frühjohr, in 
den irsten Andäu, denn fangen de ollen Dinger an 
tau lecken, un de Wän’n, de driwen, un de unnen 
wahnt, kriggt Allens duwwelt.“ 

Wi wählten uns also dat tweite Stock von 'ne Kase- 
matt; de Kummandantur-Schriwer sorgte för 'ne Up- 
wohrfru, de sorgte för en Bedd; uns’ Saken würden 
'ruppe brócht, un Vatter Res’ un Prütz säden adjül 
— Wo ’t woll mit Vatter Resen sine velen, schönen 
Quittungen aflopen was? — Ick frog den Kumman- 
dantur-Schriwer dornah, un de sad mi: „Um so etwas 
bekiimmert der General sich nicht, das ist Sache des 
Platzmajors, und der wird morgen wohl zu Ihnen 
kommen und mit Ihnen darüber verhandeln.“ — De 
Mann was en beten niglich, Einer kunn em dat an- 
marken, denn hei blew tau lang bı uns, ahn dat hei 
dor wat tau dauhn hadd; na, ick was ok niglich un 


frog em denn also, woans dat Schr.... hir güng, 
ick kennte em all von Jena her un von den Unner- 
säukungsarrest. De Antwurt was: „Sehr gut!” — Eın 


Wurd gaww dat anner, un hei vertellte denn tauletzt, 

as Schr.... hir ankamen was, un de General sinen 
Namen lesen hadd, hadd hei em fragt, wer sin Vader 
wir. — Dat. wir de Regimentsarzt Schr ..-.-. tau 
Gl.... Dunn hadd de olle brave General de Han'n 
tausam slagen un hadd utraupen: „Und den Sohn des 
Mannes, der mir bei Waterloo das Leben gerettet hat, 
soll ich hier mit solcher Strenge behandeln!“ — Hei 
hadd 't äwerst intaurichten wüßt, un Schr.... hadd 
't gaud hatt, hadd äwer vel dumm Tüg bedrewen. 
Je, so geiht dat in de Welt, dese BurB hadd dat 
gaud hatt, wil dat annere un betere Lüd’ bitter leden, 
un weck von ehr gänzlich tau Grun'n gahn wiren. 
Hei was in unsere Verbindung in Jena west, un dörch 
sin grotes Mul hadd hei dor de irste Vigelin mit- 
spelt, awer as de Sak taum Klappen kamm, as em 
Unkel Dambach de Klemm upsetten ded, un as em 
Unkel Dambach üm den Bort gung un em vörpre- 
digte, hei wir „ein philosophischer Kopf, er könnte 
das Objekt der Untersuchung in seiner ganzen Totali- 
tät umfassen und übersehen,‘ dunn kamm de erbärm- 
lichste Eitelkeit un de jämmerlichste Swäcklichkeit 
bi em tau Rum, un hei gestunn nich blot — dat 
hewwen wi Annern All dahn — ne, hei fung an tau 
denunziren un wull sick leiw Kind maken un let sick 
bi Nacht un bi Dag’ bi den Herrn Kriminalrath mellen, 
wenn em so 'n armer Paster in Sachsen, oder so 'n 
arme Dokter in Schlesingen ut olle Tiden inföll, de 
ok einmal ‚Burschenschaft‘ spelt hadd un nu mit Fru 
un Kinner dor set, dormit dat sei doch ok dat Ver- 
gnäugen hadden, sin vergritztes Angesicht bi 'ne Con- 
frontation mal wedder tau seihn. — Un de Knaw hadd 
dat hir gaud hatt! — De Herr Kriminalrath Dam- 
bach kunn ok dankbor sin, denn hei hadd em nah 
'ne Festung set't, wo hei allein was, un wi annem 
em de Höll nich heit maken kunnen, un nu hadd de 
Taufall mit den ollen General noch en Äwriges dahn. 
Wildeß, dat wi knapp unner 'nanner spreken dürwten, 


hadd hei mit gebild'te Lüd’ ümgahn dürwt un hadd 
'ne Brud up den Schot un herzte un küßte sick dor- 
mit, un de armen Frugens un Kinner von de Lüd', 
de hei angewen hadd, hadden wildeß ın Jammer de 
Arm nah den Mann un den Vader utreckt. — So 
geiht "t in de Welt. 

Hiriwer red’ten wi, de Kapteihn un ick, as de 
Kummandantur-Schriwer gahn was, un ick was vor 
Allen up em falsch, denn mi hadd hei ok ümmer 
unnödige Wis’ in sine friwilligen Bichten mit herinne 
fligt, un glik den irsten Dag hadd hei mi verraden 
un hadd anzeigt, dat ick em en Erkennungsteiken makt 
hadd; iwer 't was jo nu all so lang her, allentwegen, 
wo wi west wiren, hadden wi unner enanner in Freden 
lewt, wat siillen wi hir olle Geschichten uprühren? Un 
de Kapteihn un ick besloten, wi wullen mit em in 
Freden lewen, un dat, meinten wi, süll uns so swor 
nich warden, denn wi süllen man in de Fristun’n mit 
em tausam kamen, wil dat hei up dat anner En'n von 
de Festung wahnen ded; äwer hei makte uns hir ok 
so velen Spermang, dat ut de gaude Afsicht nicht recht 
wat würd. — — 

As dat Abend was, let de wachthabend Unteroffzirer 
den General sinen Bedeinter bi uns 'rin, un de bröcht 
uns en Korw: "Ne Empfehlung von den Herrn General 
un hei schickte uns hir en beten taum Abendbrod, denn 
wi wiren woll nich vüllig inricht't. — Dat kamem uns 
schön tau Paß, un ut de brunen Bradtüften un dat 
heite Eierbir keken allerlei schöne Hoffnungen för 
de Taukunft herute, un de Kapteihn säd: „Charles, 
ick glöw, wi sünd hir beter dran, as bi den seligen 
Grafen.“ — „Ick glöw ok, Kapteihn; äwer nu will'n 
wi tau Bedd gahn, ick bün hundsvöttschen mäud. Äwer 
noch eins! Wenn Du tau Bedd geihst, denn darwst 
Du nich steidel herinne stigen, Du möst Di up de 
Beddlad’ setten un ganz dukerig 'rinne krupen, süs 
wardst Du Di an dat olle Tunnengewölw häßlıch den 

Kopp stöten. Süh! so makt Ein dat in de Kasematten.“ 
Ick kröp herin un hei pusselt un kramt dor noch wat, 
un as ick all binah inslapen was — bautz! — knallte 
dor wat up de ollen Bred’delen dal. Min oll Kap- 
teihn hadd mine Warnung vergeten, was mit den Kopp 
gegen den Swibbagen rönnt un nu rügglings ut dat 
Bedd 'rute schaten. Ja, ehre Unbequemlichkeiten 
hewwen de ollen Kasematten ok. — 

Den annern Morgen kamm de Platzmajur tau uns, 
hei was en ollen gaudmäudigen Drähnbartel un ver- 
tellte sick mit uns von allerlei, blot nich von Schandor 
Resen sine Quittungen, un as hei uns unsere kónig- 
lich preußschen Staats-Traktementen mit fiw Sülwer- 
gröschen däglich blank un bor up den Disch tellen 
ded, dunn segen wi, dat wi von jitzt an wollhabende 
Lüd’ warden süllen, de bi passende Gelegenheit doch 
ok mal in de Taschen 'riimklimpern künnen. — Nu 
müßten wi tau den General, müßten uns äwer vörher 
doch balbiren laten, denn de Bort stunn uns as de 
Hekeltinnen in 't Gesicht. En studirten Balbirer kunn 
sick up de Festung nich hollen, 't was also en Soldat, 
de dat Horsniden un Balbiren bedrew, wenn hei just 
kein Holt tau hau'n hadd. Sei säden All, hei hadd 
keine lichte Hand, un dat heww ick ok spört, un dortau 
hadd hei blot en Sößlingsmetz; un dat hadd em just 
den Damp nich dahn, de arm Schelm hadd äwerst 
dat Unglück hatt un hadd den General sine schöne 
Prük för natürlich Hor anseihn, un as hei em de por 
würkliche Locken ut den Nacken hadd sniden süllt, 
hadd sei sine Sak recht gaud maken wullt un hadd 
em de schöne Prük hinnenwarts ganz kahl schert. 
Dorüm was hei denn nu bi Allen un Jeden in en 
recht leges Verhältnis geraden, un ahn grote Noth 
let sick Keiner von em sniden un scheren. — Na, wi 
wiren in grote Noth, un ick set'te mi also dal; äwer 
so lang, as ick bi dit Geschäft worden bün, bün ick 
vördem un sórredem meindag’ nich west, un lütt Liid' 

siillen sick iimmer von en preuBschen Füselir un mit 
en SóBlingsmetz balbiren laten. — Nah mi kamm de 
Kapteihn, hei hóll ok drist ut; äwer as em de Kirl 
den Snurrbort insmeren wull — denn hei balbirte nich 
in 'n Ganzen, blot stückwis’ — dunn sad de Kapteihn: 
Holt! dat wir sine Sak, hei hadd sine Schonung nu 
iwer 'ne Woch glücklich dörchbröcht, ut den Graw- 
sten wir sei nu, un hadd hei de last dorvon hatt, 
wull hei nu ok sin Vergnäugen doran hewwen. Un 
sörredem hett hei ok sin Vergnäugen doran hatt, un 
so 'n Bort, as hei sick anbändigen ded, heww ick 
meindag’ nich wedder tau seihn kregen. Hei kriis'te 


em nich, hei klisterte em nich, hei smerte em nich, 
ne! hei treckte em ganz einfach as an ne Spaljeh, 
blot nah unnenwarts, stats süs nah babenwarts, un gel 
un unschüllig hung hei em äwer sine beiden Lippen 
dal, as en niges Strohdack äwer de beiden halwen 
Dören von en Kathen, in den Taufredenheit un Gaud- 
hartigkeit wahnen. Ick heww mi nahsten ok wat wassen 


laten; iwer 't würd ok dornah. 


Wi kemen tau den General; hei stellte uns einen 
Herrn vör, de süll up uns uppassen un süll uns be- 
wohren un bewachten, dat wi nich von den vörschrewen 
Spazirgang up Afweg’ geröden; dat was de Herr Unter- 
offzirer Bartels. Herr Bartels gung mit uns af, un as 
wi in de Lindenallee kemen, säd hei: „Sehn Sie, meine 
Herrn, von diese kleine Linde an bis an 's Niedertor 
können Sie nun 's Morgens zwei Stunden lang immer 
in der frischen Luft auf und nieder gehen, und $ 
Nachmittags wieder, d. h. reden dürfen Sie nicht mit 


keinem Menschen, als bloß mit Ihnen und mit mir.“ 
So wüßten wi jo denn nu Bescheid, un wil wi 't 
so gaud noch meindag’ nich hatt hadden un von den 


Esel up 't Pird kamen wiren, so lewten wi uns bald ın 
de Verhältnissen in. 


Kapittel 3. 


Worüm ick mi awer den Apostel Paulus un de Kapteihr sick iwer 

Schr.... en sine Brud argert. Woriim de Kapteihn mit beide 

dórchlopene Stawelsahlen in den deipen Dreck pedd't un sick nahsten 

an en Pahl stellt, un up den Abend ’ne Brudschaft för ’t Heiligste, un 

rode Hor un gräune Ogen för 't Schönste erklärt un sick up de Letzt 
mit de Königin Victoria in England verlawt. 


Nu wir dat woll nich mihr as billig west, dat wi 
uns dankbor un taufreden mit dat begnäugt hadden, 
wat uns de oll Herr General un dat Glück so schön 
in den Schot 'rinnesmeten hadd; iwer de Minsch is 
nu einmal so, hei rückt un rógt an 'ne gaude Lag' 
ebenso, as an "ne slichte, hei will 't iimmer noch anners 
un noch beter hewwen, un wenn nah buten tau nich 
vel tau riicken un tau rógen is, as in unsen Fall, denn 
fangt hei binnen an mit allerlei Wünsch’ un Hoff- 
nungen un Afsichten sin Hart tau äwerlasten, un wir 
de Utführung von de Hoffnung ok so wid af, as 
Kukuk von 'n Säbenstirn. i 

Na, ick bün ok allmeindag'" en unrauhigen Gast 
west; awer ditmal was ick 't nich, de den- Surdeig 
in den Backeltrog smet, ditmal was dat min oll Kap- 
teihn. 

Wi wiren nu all an de virteihn Dag' an Urt un 
Stad un gungen regelmäßig Morgens un Nahmiddags 
bet an de lütte Lind’ spaziren, ein achter 'n anner, as 
de Gäus’ in den Gasten, denn dat was sihr deip tau 
gahn un ut de Allee dürwten wi nich ’rute; Herr 
Bartels satt denn middwegs von unsen Spazirgang an 
't Wagenhus up en Kugelhopen — un wenn 't Weder 
dornah was -— in 'n Sünnenschin, un kek uns nah de 
Beinen un spelte mit den Quast von sin ‚Kurzgewehr‘. 
— Schr... en hadden wi all den tweiten Dag wedder 
tau seihn kregen, un hei güng ok mit uns un wüßt 
vel tau vertellen, denn ut den philosophschen Kopp von 
den Unnersäukungsarrest her hadd sick up de Festung 


en poetschen 'rute puppt, hei hadd en grotes Helden- 
gedicht schrewen, ‚Paulus‘, un dat wüßt hei ungliick- 
licher Wis’ utwennig un deklamirt uns de schönsten 
Stellen dorut vör; sei süllen nah de Melodi von den 
ollen Homer gahn, sei güngen äwer meistendeils nah 
de Melodi von Jehann Hinrich Vossen, as hei sick den 
Spaß maken ded un de Hexameters von Goethen un 
Schillern en lütten Lack anhängte: 


„In Weimar und in Jena macht man Hexameter, wie die da; 
Aber die Pentameter sind noch viel schlechtererer.‘ 


Schr...en sin ‚Paulus‘ was för mi un den Kap- 
teihn all slimm, denn wi hadden nicks dorgegen uptau- 
wisen, womit wi em wedder traktiren un dat Mul 
stoppen kunnen; iwer slimmer was 't noch, wenn hei 
uns mit sine Brud kamm, denn von de Ort hadden 
wi irst recht nicks uptauwisen. Hei läd dat ordent- 
lich dorup an, uns den Mund wätern tau maken, hei 
beschrew uns sine Leiwste von Kopp bet tau Fäuten, 
hei wis'te sei uns ut de Firn un tauletzt ok in de Neg' 
— un sei was fór en philosophschen Kopp ok aller 
Ihren wirth — hei malte uns dat so saut vör, wenn 
sei dreimal in de Woch so bi em set, un hei ehr ut 
de Biuker Bildung bibrócht, denn sei wir — as hei 
sid — ‚noch nicht auf der Höhe feiner Bildung an- 
gelangt‘. Kortüm! Sch .... stek uns allerlei Sticken, 
un strigelte uns’ Fleisch mit allerlei Durn- un Nettel- 
wark. 

De Kapteihn un ick, wi argerten uns, un wi deilten 
uns ihrlich in den Arger; ick argerte mi äwer Pau- 
lussen, un hei argerte sick äwer de Brud. 

Nu müßt sick dat eines Dags drapen, dat uns 'ne 
öllerhafte Dam mit en jung, slank Mäten begegen ded, 
un wil dat nu de Fautstig so small was von wegen de 
Deipigkeit von den Weg, schrammten wi ein achter 
hn anner an de beiden Frugenslüd’ vörbi. Mit de 
jung Dam gung dat noch handlich, äwer mit de olle 


Dam, de en beten stark viillig was, gung dat man 
swack, un de Kapteihn, de sin Lewsdag’ ümmer sihr 
ritterlich gegen Damen west was un hüt taufallige 
Wis’ sine Stäweln anhadd, wo de Bodden so tamlich 
'rute was, läd up militórisch de Hand an de Mütz, 
sad en por verbindliche Würd’ un pedd’te mit beide 
unversäkerte Beinen in den deipen Dreck, ick ströpte 
noch so knappemang vörbi, denn sei hadden dunntau- 
malen noch keine Kreolinen. 

As wi en por Schritt wider gahn wiren, kamm de 
Herr Unteroffzirer Bartels pil up den Kapteihn los 
un sad: „Sie haben eben mit die Dam gered't, das 
dürfen Sie nicht.“ — De Kapteihn sad, hei hadd blot 
'ne Höflichkeit tau ehr seggt. — „Höflichkeit oder 
Grobheit,‘‘ sad Bartels, ‚is ganz egal; Sie sollen überall 
nich mit Keinem reden, und wenn Ihnen einer ent- 
gegenkommen tut, so sollen Sie auch nicht grüßen, 
denn sie kennen Ihnen nicht.“ — Wer dat denn west 
wir? frog ick. — „Das darf ich Ihnen nicht sagen,“ 
sad Herr Bartels. — „Na, denn will ich es dir sagen,“ 
sad Schr... ., „das ist die Frau des Proviantmeisters 
Lucke, und die junge Dame ist ihre Tochter aus erster 
Ehe und heißt Aurelia Schönborn, und sie wohnen 
in der Kasematte, in die sie jetzt hineingehn.“ — „Herr 
Schr... .“ sad Bartels, „ich weiß recht gut, Sie 
kennen hier die ganze Menschheit auf der Festung; 
aber das muß ich dem Herrn General mellen, daß 
Sie hier Instruktschonen for die beiden fremden Herrn 
ausgeben.“ 

Nu was äwer de Kasematt, wo de beiden Damen 
'rinne gahn wiren, grad’ äwer von de lütte Lind’, 
bet wo wid wi man gahn dürwten, un as wi bet an 
de gahn wiren, stellte sick de Kapteihn an de lütte 
Lind’, slog den Grisen mit de säben Kragen dichter 
im sick un kek nah de Kasematt 'rawer. — Schr.... 
un ick gungen wedder taurügg, un Herr Bartels was 
taum irstenmal in grote Verlegenheit: süll hei den Kap- 


teihn dor stahn helpen, oder süll hei mit uns den 
Weg entlang gahn? ule wählte hei den Middel- 
weg, hei sette sick wedder up den Kugelhopen un 
spelte mit den Quast, kek äwer mihr den Kapteihn 
as uns an. — Wi kemen wedder tauriigg, de Kapteihn 
stunn an de Lind’, wi gungen un kemen wedder, de 
Kapteihn stunn iimmer noch an sine Lind’, blot dat 
hei sick dat bequemer makt un sick an den Pahl 
lehnt hadd. — „Kapteihn, kumm doch mit! — „Laßt 
mich!“ säd hei, strek mit de Hand äwer dat gele 
Stoppelfeld, wat nu unner sine Näs’ all gadlich be- 
gäng’ würd, un läd sick noch drister an den Pahl. 

De Fristun’n was tau En’n, wi würden ınslaten, un 
de Kapteihn gung mit groten Schritten in de Kasematt 
up un dal. „Ein dummer Kerl!" säd hei, „ein sehr 
dummer Kerl!“ — „Bartels?* frog ick. — „Nein, 
Schr... .,“ sad hei; „der Hanswurst renommiert or- 
dentlich damit, daß er eine Braut hat. Ist das eine 
Kunst, sich eine Braut anzuschaffen, wenn einer mit 
der ganzen Welt verkehren kann?“ Dormit gung hel 
noch forscher up un dal. — „Kapitän, sad ick, „heute 
war er im ganzen doch recht freundlich. Er hat mir 
seinen Paulus mitgegeben; sieh einmal hier, er hat 


gleich Bilder dazu gezeichnet.“ — „So? das will er 
auch können? — Ja, er weiß alles, er kann alles, er 
hat alles. — Sein Dicktun ist unausstehlich! — Und 


welcher anständige Mensch tut wohl mit seiner Braut 
dick? Charles, ich betrachte ein solches Verhältnis 
als das zarteste und heiligste, welches selbst den ver- 
trautesten Freunden verschlossen bleiben muß; und der 
alberne Mensch bringt gestern sogar einen Schuh 
seiner Braut mit auf die Promenade, um uns zu zeigen, 
was für einen kleinen Fuß sie hat!“ 

Wohr was 't, wat de Kapteihn sad; äwer wat argerte 
hei sick denn so sihr doriwer? ick hadd dorawer 
iimmer von Harten lacht. — Nu las ick in Paulussen; 
iwer ick fung mi ok allmahlich an tau argern; jede 


Satz fung so breitspurig an, as wenn de Weisheit sül- 
wen Einen bi den Kanthaken kreg, un wenn 't dick 
En'n nahkamen siill, denn snappte dat af, as wenn Einer 
mit 'ne Fleigenklapp nah 'ne Fleig vórbi sleiht. Un 
denn de Versen! — „Kapitan, hör 'mal. Rätetetätete- 
late: ae * — „Ach was! laß das doch! Dieselbe 
Stelle hat er mir schon zweimal als ganz was Beson- 
deres vordeklamiert.' — „Dann sieh doch das Bild 
einmal an, was dazu gehört.“ — Dat was Paulus, as 
em Satan verfolgen deiht. Paulus lep all wat hei 
kunn, äwer Satan let nich locker un folgt em up 
Fledermusflüchten, un ut sinen langen Start schot hei 
ümmer mit höllische Blitzen up Paulussen dal. — De 
Kapteihn kek mi, sur as wir hei in Essig leggt, äwer 
de Schuller, un weit de Kukuk, wat em hüt fehlen 
ded; hei was so vergritzt, as ick em meindag’ noch 
nich seihn hadd. — „Ein erbärmlicher Kerl,‘ sad hei. 
— „Sch... frog ick. = „Ne Paulus,“ sad hei, 
„Schr . . men sein Paulus; reiBt aus, wenn's was gilt; 
sieht aber auch gerade so aus, wie Schr... selbst. 
Ich wette d’rauf, er hat sich in seiner Eitelkeit vor 
den Spiegel gestellt und hat sich zuletzt selbst für den 
Paulus angesehn.* — — | 
Mit den Kapteihn was hit Abend nich tau reden, 
hei was so ut den lim, as ick em meindag’ noch nich 
seihn hadd, hei sach wedder so rod ut, as ick em 
in dat Berliner Gefängnis seihn hadd. — „Nasse Füße 
gekriegt,“ sad hei un treckt sick de Stäweln ut. — 
Haha, dacht ick, dorvon is dat ok, un set’te lud hen- 
tau: hei hadd ok Vernunft bruken künnt, un wenn 
hei von sine Stiwel-Umstin'n Bescheid wüßt, denn 
hadd hei ok nich nödig hadd, üm de oll Dam ehrent- 
wegen mit beide Beinen dörch 'ne Pütt dórchtauwaden 
un sick nahsten mit de natten Faut ne Stun’n lang 
an de lütte Lind’ hentaustellen. — „Charles,“ frog hei, 
un sine Ogen lücht’ten ordentlich, „hast du die junge 
Dame gesehn?“ — Ja, sad ick, un 't wir en rank 

un slank Mäten west. — „Hast du ihr Haar gesehen?“ 
— Ja, sad ick, 't wir rod west. — „Rot? — Das 
nennst du rot? — Ich sage blond! — Ich will auch 


zugeben: hochblond! Und das ist eine Farbe, die zu 
allen Zeiten von Dichtern und Malern gepriesen ist. 
Nicht der Sonnenstrahl vergoldet das Haar, das Haar 
vergoldet den Sonnenstrahl.“ — Wat Dausend! wat 
heit dit? — „Hast du den Teint der Dame gesehen ?“ 
— Ja, sad ick, so vel as dat in 'n Vörbigahn un dörch 
en gräunen Sleuer mäglich wir. — „Weiß, wie Ala- 
baster!“ rep hei ut. — Ja, sad ick, äwer sei hadd 
Sommersprutten. — De Kapteihn kek mi an, tog mit 
de Schullern un gung up un dal; äwer nah en beten 
stellte hei sick vór mi hen: „Charles, willst du mich 
ärgern?“ — Ne, sad ick, doran hadd ick nich dacht. — 
„Warum führst du denn gerade den Umstand gegen 
mich an, der sonst allgemein für einen Beweis eines 
zarten Teints gilt;‘ — Gegen em? frog ick, wo so? 
— Ick hadd jo nicks nich gegen em seggt: ick hadd 
ok nicks wider gegen dat Mäten, as dat sei in 't Ge- 
sicht so bunt utseg, as en Kuhnenei. „Solche Ver- 
gleiche verbitte ich mir,“ sad hei un lep wedder hastig 
up un dal. — Dit würd ümmer schöner un nahgradens 
markt ick, wo dat fuchten was; ick säd also, hei süll 
dat man sin laten, un ’t wir jo doch ümmer 'n hübsch 
Mäten. Dat geföll em, un hei würd mit einmal wedder 
de oll Kapteihn vull Füer un Fett, wenn ’t sine In- 
billung angahn ded: „Charles,“ rep hei, „hast du ihre 
Augen gesehn?“ — Ja, sad ick, sei hadd blag’. — Dat 
was em nu iwer nich naug: blag’ Ogen hadden Vele, 
sei müßt nu doch noch wat vörut hewwen. — „Blau?“ 
rep hei; „ja blau; aber was für ein Blau? Ein Blau, 
so warm, daß es ordentlich einen grünlichen Schein 
annimmt. Der klare blaue Himmel nicht allein; auch 
das traute Grün der Erde spiegelt sich in diesem 
Auge!“ — Nu müßt ick äwer lachen, gegen minen 
Willen lachen, un ick sid, dat hadd ick meindag' 

noch nich hürt, dat graune Ogen schön wiren, un 't 
wir woll von den gräunen Sleuer herkamen, dat hei 
sei för gräun anseihn hadd. — Nu was äwer dat Kalw 
ganz un gor int Og’ slagen, hei hadd ümmer unge- 
heuern Respekt vör de Frugenslüd’ ehr Ogen, grad' 
as de nimod’schen Dichters, de reden ok man ümmer 
blot von de Ogen, un dat Äwrige von den minsch- 
lichen Liw, dat bammelt man blot so dorbi. 


Hüt Abend würd dat nicks mihr mit mi un den 
Kapteihn, wi kemen nich mihr äwerein. Un doch! 
Ick les’ de erhabenen Stellen von Paulussen, de 
Schr... . wollweislich rod anstreken hadd, un de Kap- 
teihn lep in de Kasematt 'rümmer un deklamirt dortau 
mit de Han". 


Wir ick verstänniger west un hadd ick von lütt up 
mihr up Mutter Roßsch un Mutter Snursch ehren 
Rath hiirt un hadd mi mihr mit de minschlichen Krank- 
heiten un mit Smeren un Piistern afgewen, denn hadd 
ick dat mit en Stock fäuhlen müßt, dat minen ollen 
Kapteihn wat in de Knaken satt, un dat hei sick 'ne 
Krankheit vermauden was; so iwer gung ick ruhig 
tau Bedd un dacht an nicks Slimmes; iwer den annern 
Morgen süll ick wat gewohr warden. 


Den Morgen wakte ick tidig von einen Spektakel 
up, un as ick mi in de Höcht richtete, dunn satt min 
oll leiw Kapteihn steidel in 'n Bedd un rep ümmer 


ut vullen Hals’: „Viktoria! Viktoria!“ — „Kapteihn, 
watis e los? = = Viktora; dch-bin_ dein. Albert! — 
„Gotts dausend nich mal tau!“ — Ick also ut dat 


Bedd herute, un dor sach ick denn dat Unglück: hei 
satt dor, brunrod in 't Gesicht un slog mit de Arm 
üm sick un wüßt von sinen Sinnen nicks. — „Viktoria, 
ich bin dein Albert!“ kamm denn mal herute, un denn 
mal wedder: „Charles, verdammtes Kuhnenei! Schmeiß 
doch den Hampelmann von Schr... . heraus! Da steht 
er und zeigt mir immer den Schuh seiner Braut. — 

Rot sind sie nicht, — blond — bloß blond!“ Un so 
gung dat nu hen un her. 

Na, ick wüßt mi ok nich wider tau raden, ick 
gaww em en Glas koll Water un lep unnen 'runner 
un rep nah de Wach, dat de den Stabsarzt besorgen 
süll. — De kamm denn ok mit de Wil un let em 
en gaud Deil Blaud af, bet hei ruhiger würd; äwer 
de ‚Victoria‘ wull hei nich vergeten, de brummelte 
hei noch ümmer vör sick hen. — „Was hat er denn 
mit der Viktoria?“ frog de Stabsarzt. — Je, säd ick, 
dat wüßt ick ok nich; ick künn mi dat äwer woll 
denken, wo dat tausam hängen ded: hei hadd in de 
Zeitungen lesen, dat de Königin Victoria in Engelland 
den Prinzen Albert frigen wull, un wil dat hei nu 
ok Albert mit Vörnamen heiten ded, hadd hei sick 
dat mäglich inbild't, dat hei de richtige Albert wir, 
un dat dat för em in 'n Ganzen taudraglicher wir, 
wenn hei Prinzregent von Engelland würd, as dat hei 
hir noch länger up de preußschen Festungen rümmer 
set. — Na, dat gaww nu ok de Stabsarzt Bifall un 
ordnirte dat an, dat hei in dat Lazarett kamm. 

Un so güng denn min oll Kapteihn von mi af, un 
ick müßt nu blot mit Schr... men un Paulussen spa- 
ziren gahn un des Abends allein in min Kasematt 
sitten. 


Kapittel 4. 


Mit de Königin Victoria is dat vörbi, äwer mit Aurelia'n is ’tin "n vullen 
Gang. Don Juan un Kopernikus, un woans de heiligste Erzbischoff 
von Dunin bi uns ankamm. Woriim de Kopernikus nicks von rode Hor 
weit un weiten will, un dat hei sick tauletzt as "ne ‚Schlange‘ utwisen ded. 


Uns’ Herrgott gaww, dat min oll gaud. Mitkolleg 
sine Lungenstickkrankheit bald un glücklich äwerstahn 
ded, un as hei taurügg kamm, freute ick mi recht, 
denn de philosophsche Kopp, de mi alle Dag' as ein- 
zigstes Gericht upschöttelt was, kamm mi tauletzt gor 


tau tag un leddern vór, un dortau pisackte un tahrte 
hei mi mit sine velen Eitelkeiten, denn hei höll sick 
för en ‚bedeutenden‘ Minschen un gebird'te sick so, 
as hadd dat hochpreißliche Kammergericht uns ut- 
drücklich tau sine Bewunnerung nah Gr... . schickt. 
— Wer was also fideler, as ick, dat min oll Kap- 
teihn nu wedder mang uns begäng’ was; äwer — 
weit de Kukuk! — hei was gor tau still, gung ümmer 
in Gedanken herüm, un as wi in de Fristun’n kemen, 
stellte hei sick wedder an sinen Lindenpahl un kek 
nah de Kasematt heräwer, in de ehr düster Gewölw 
sin Stirn mal unnergahn was. Dat sach ıck denn nu 
düdlich, dat mit Victorian un den Thron von Engel- 
land hadd hei upgewen, denn dat lagg blot ın 't 
Blaud, un dat hadden sei em aftappt, äwer mit Au- 
relian was 't noch in 'n vullen Gang, denn dat satt 
em deiper, maglich all bet in 't Hart. — 

Schr... müßt ok all so wat marken, hei makte 
allerlei verdächtige Anspelungen, natürlich mit allerleı 
Winken mit den Tulpenstengel up sine eigene Klauk- 
heit, mit wecke hei dat mit sine Brudschaft anfungen 
hadd; sülwst Herr Bartelsen fung in den beschränkten 
Unteroffzirskopp en Licht an uptaugahn. Em müggt 
de Kapteihn woll grad’ so vörkamen, as hei sick sül- 
wen von früheren Tiden her, as hei in düstere Midder- 
nacht stunn einsam up de stille Wacht un an sin jitzig 
Fru hadd dacht, as hei sick dunn ok mannigmal, 
wenn de Run’n vörbi was, an en Pahl stellt hadd, dat 
Kinn up den Gewehrlop, un ruhig indrusselt was, 
bet de Pahl ümsackt, un hei sick un sin Gewehr 
nahsten von de Ird upsammeln müßt. Äwer dat was 
lang’ her, un hei hadd in de Ort weder Mitled mit 
sick sülwen, noch mit Annern: hei gung also up den 
Kapteihn los: „Jeht die verdammte Pahlsteherei schon 
wieder an? Dat muß ich mellen.“ — „Melden Sie's 
zum Teufel!“ bólkt em de Kapteihn grimmig an. — 
„Ne, ich mell's en General,“ sad Herr Bartels. — 


„Das können Sie. — Bis hierher kann ich gehn, und 
ich kann stehen bleiben, wo ich will.“ — „Das können 
Sie; aber Sie sollen sich man nich an den Pahl 
stellen; Sie stehen mich den Pahl ümmer schief, und 
ich muß mich denn ümmer ein Beil von den Steuer- 
kontroleur leihen, daß ich ihn wieder grad’ richt‘, 
und der will mich sein Beil nich mehr borgen.“ 

Dorut kann nu Einer afnemen, von wat för Ver- 
dreitlichkeiten de Leiw up 'ne Festung afhängen 
deiht; den Kapteihn sin hung an den Pahl von de 
lütte Lind’. 

In dese verdreitlichen Umstan'n müßt sick dat glück- 
liche Wis’ begewen, dat weck von uns’ Kammeraden 
ut M.... uns nahkemen, un dat gaww denn nu 
wedder 'ne lütte Upfrischung, un sülwst min oll Kap- 
teihn verget sin Janken nah Aurelia’n up 'ne Tid lang, 
as sin beste Fründ von Hall her, de lütte Kopernikus, 
un Don Juan inrückten. — Na, dat wiren en por 
pläsirliche Kirls: Don Juan was en argen Sünner, hei 
was all von Geburt en Stralsiinner, hei was, wat sei 
up Hochdütsch en beten von Lüderjahn näumen, hei 
was meindag’ nich, as de Kapteihn, sterblich, ne ümmer 
bi lewigen Liw verleiwt; hei hürte eigentlich ok nich 
tau uns, denn hei was sines Glowens en Baukhändler 
un hadd blot einmal 'ne grote Red’ bi 't Hambacher 
Fest hollen, äwer hei hadd Johre lang mit uns tau- 
samen in den Unnersaukungsarrest un in M .. . . seten, 
was en groten, staatschen Kirl, un wat för mi dat 
Beste an em was, hei was ne Ort von Dichter, 
un dorüm freu'te ick mi, dat wi nu doch einen 
mang uns hadden, mit den wi Paulussen dümpeln 
künnen. Don Juan was ümmer tau jede Stun'n prat 
sick tau verleiwen, nich einmal för ümmer, ne! ümmer 
för ein Mal. Ick weit nich, wat sei den richtigen Don 
Juan mal an de Ked’ leggt hewwen, un wo hei sick 
dorbi hatt hett, dese ret iwer in sine Keden so 'riimmer, 


— 02 = 


wenn hei en hübsch Mäten sach, as en Windhund, 
wenn em von Firn en Hasen wis’t ward. 

De lütte Kopernikus was dorgegen en ganz anner 
Gewächs von en Kirl; was Don Juan binah söß Faut 
hoch, so was hei knapp fiw, was äwer dennoch bı 
de Füselir tau Hall linke Flügelmann in 't tweite Glid 
west; wog Don Juan gaud tweihunnert Pund, so wog 
hei man nah Tollgewicht sóB un nägentig up’t Og; 
sach Don Juan in 't Gesicht schön witt un rod ut, 
so sach hei dorgegen schön gel un brun ut, denn sei 
hadden em ok enmal mit en Kuhnenei in 't Gesicht 
"in smeten; hadd Don Juan ok 'ne krumme Nas, so 
was sei doch taum wenigsten dick, äwer de Kopemikus 
hadd 'ne krumme Nis', de was so spitz, dat sei in 
'ne gadliche Stoppnadel infädelt warden kunn, un "t 
Ding sach so drist in de Welt herinne, as ‚sühst mi 
woll. Un dese Näs’ hürte tau einen Kirl, de was strack 
un stramm, un wenn hei de Groten nich aflangen 
kunn, denn stellte hei sick up de Tehnen, un denn stunn 
hei eben so stiw, as en SóBfautigen. — Weck Minschen 
bedriwen Allens mit Arm un Hän’n, weck mit den 
Kopp, weck mit de Mag’, hei bedrew sine Geschäften 
blot mit de Gall; dreivirtel von dat Johr, wat ick mit 
em hir in Gr... . tausąm west bün, hadd hei de gele 
Sucht, un de Hälfte von de Tid, de wi taum Spazir- 
gang hadden, hett hei ihrlich in Smidt Grunwaldten 
sine Teertunn ’rinnekeken, denn dese Zympathi hülp 
em, un as hei mal ganz gel tau den General gahn 
was, hadd de oll Herr sick äwer sine Utsicht so dagern 
verfihrt, dat hei em de Erlaubnis dortau ein fór alle- 
mal gewen hadd; un Smidt Grunwald, de uns schreg 
genäwer wahnt, hadd ok nicks dorgegen, dat hei sick 
in sinen Teer speigeln ded. 

De Freud’ was grot, as de Beiden ankamen deden, 
vór Allen iwer den Kopernikus un vór Allen bi minen 
ollen Kapteihn, denn de nige Ankamling was sin beste 
Fründ von Hall her, sei hadden Pandekten un preußsch 


Landrecht tausam bedrewen, hadden ehre Kriegsjohren 
tausamen dörchfuchten un 't irste Examen a 
makt un hadden nahsten in M.... de ganze Tid 
lang up eine Stuw tausamen seten. De Kopernikus 
müßte nah unse Sid 'riwer trecken un in de Kase- 
matt unner uns wahnen, un nu kunnen wi Drei immer 
tausamen kamen, denn tiischen uns wiird nich tau- 
slaten. Vel wiird nu vertellt von dit un von dat: de 
an vertellte von de ollen Frün’n, un dat 
SS noch nahkamen ded, un maglich ok noch 
e Franzos’, den sei äwer vörlöpig wegen sin ge- 
sturtes Wesen nah Berlin in de Schariteh 1) Siócht 
hadden, un wi vertellten nu von den ollen General 
un von Herr Bartelsen uni von Schr... men un von 
Paulussen. Hadd de Kapteihn sick 'ne Karnallen- 
vagelheck mitbrócht, so bróchte sick nu de lütte 
Kopernikus 'ne Heck von witte Müs’ mit, de in en 
ordentlichen Glas-Paleh wahnen deden, un de hei in 
n Groten tüchtete. Na, all Bott helpt, sid de Mügg’ 
un spuckt in den Rhein, un was dat ok kein grot 
Plesir, dat mi de Müs’ maken deden, so kunn ick sei 
mi denn ok af un an eins bekiken, un Einer sall 
Gott fór Allens danken, ok för Müs’, d. h. so lang’ 
as sei säker in en Glaskasten sitten. | = 

En por Dag’ d’rup gung dunn up de Festung dat 
Gered , de Erzbischoff ut Posen, Dunin, siill nah uns 
brócht warden un sull bi uns sitten, denn dit was dunn- 
mals grad’ de Tid, as de Katholschen an den Rhein 
un in Posen un Schlesingen den preußschen. Staat 
groten Spermang makten. Wi hadden dat von 
Schr... men tau weiten kregen, de dat von sine Brud 
ehrentwegen wüßt, un ok Herr Bartels was dor mal 
unverwohrs mit 'rute kamen, as sick in sine Unter- 
offzirerbost de königlich preußsche Deinst-Instrukt- 
schon mit sinen katholschen Globen in de Hor lagg. 

) die Charite. das bekannte Krankenhaus in Berlin. 
Reuter, Ut mine Festungstid, 3 


— Na, eins Dags güng 't denn nu los. Allens, wat 


up uns’ Festung katholisch was — un dat was dat 
Meiste — kamm ut Hüser un Kasematten herut un 
stellte sick an de Strat up: „Er kommt, er kommt! 
Er ist schon dal“ — Na, wi gungen denn ok, 


so wid as wi gahn dürwten, bet an unsere liitte 
Lind’, Herr Bartels ümmer hart an uns. Von 
dor ut kunnen wi nu nah de Kummandantur hen- 
seihn, un vör der Kummandantur stunn en Kutsch- 
wagen, üm den dat Volk sick ordentlich drängte, 
un as wi en beten stahn hadden, kamm wer ut 
de Kummandantur 'rute, un dat Volk bückte sick 
andächtig un bed üm sinen Segen, un hei hadd den 
Haut afnamen un winkte ümmer mit de Hand, un as 
hei uns neger kamm, dunn kunnen wi dat seihn: heı 
was en lütten, staatschen Herr, en beten kumplett von 
Liw un mit en ihrwürdigen, kahlen Kopp, un as heı 
ganz neg’ heranne was, dunn bögte sick ok Herr Bar- 
tels nah vör un wull sick segen laten, iwer mit einmal 
kregen wi dat mit dat Lachen un de oll lütt Koper- 
nikus schow Herr Bartelsen taurügg un sprung up 
den Herrn Erzbischoff los un rep: „Donnerwetter! 
Dicker, wo kommt du her?“ Un wi nu all üm em 
'rümmer, un Herr Bartels rep ümmer dormang: „Das 
muß ich mellen! Das muß ich mellen! und meine 
Herren, Sie dürfen nicht mit den allerheiligsten Herrn 
reden!“ bet endlich de Kummandantur-Schriwer, de 
doräwer tau kamm, tau em irnstlich säd: „Sind Sie 
denn unklug, Bartels? Das ist ja nicht der Erzbischof, 
das ist ja ein Kamerad von den Herrn.“ Na, dunn 
was Fred in 't Land, un wi tröcken mit unsern Erz- 
bischoff af, un 't Lachen wull gor kein En'n nemen, 
as hei uns vertellte, wo sei em up den Weg mit aller- 
lei Ihren unner de Ogen gahn wiren, un wo em na- 


mentlich de Postmeisters mit Spis’ un Gedrank ihr- 


fürchtig unner de Arm grepen hadden. 

Hei kamm ok ganz unverfallen an, un de Verwesse- 
lung, de mit em passirt was, hadd mit keinen Annern 
von uns so vullstännig passiren kunnt, denn hei was 
uns ın geistlichen Utseihn gor tau sihr awerlegen. 
Von Natur all lagg up sin runnes Gesicht "ne geist- 
liche Salwung, de bi jede Gelegenheit dorut hervór 
blankerte, de hei iwer beter as Smer för sinen Kopp 
hadd vernutzen süllt, mäglich, dat em de Hor dornah 
wussen wiren, denn de sach blank ut as 'ne Billard. 
kugel, wo Einer unnenwarts en por Frangen 'riimmer 
makt hett. Dortau hadd hei wegen de Warmnis en 
langen brunen Awertrecker an, den hei von sinen leiwen 
Papa arwt hadd; un sin Papa was en sößfäutschen 
Kirl west, un hei was man en halwen Toll gróter, as 
de Kopernikus. Dese lange Paletoh un ’ne vigelett- 
rode, samtene Kapp, de em Don Juan mal in M.... 
tau Wihnachten mit en Gedicht, wat den Titel fiihren 
ded: ‚Diesem Kürbis fehlt ein Stengel‘, verihrt hadd, 
hadd em tauirst unnerwegs in den heiligen Geruch 
bröcht, un desen Geruch hadden de Postillons von Stat- 
schon tau Statschon wider verbreit't, un so was hei 
denn nu bi uns as Erzbischoff ankamen. 

DSSEr m 3 Wo al sem. Hen? -— Hei wagen 
Schriwwtsetter un hadd en so grugliches Verbreken 
begahn, dat sülwst wi, de wi doch as Kónigsmirders 
anschrewen wiren, uns schugen müßten, mit em tausam 
tau wahnen. Hei was nämlich in de Sweiz west un 
hadd dor ihrlich sin Brod as Schriwwtsetter bi Orelli'n 
in Zürich verdeint, hadd iwer — un dat was dat 
Schauderhaftige an den Kirl — sin gaud Brod nich 
upgewen wullt, as de König von Preußen up den In- 
fall kamm, de ganze Sweiz för sine leiwen Landskinner 
tau verbeiden, un as hei dämlicher Wis’ wedder tau- 
rügg kamen was, hadden sei em up 'ne Reih’ von 
Johren up de preußschen Festungen schickt, dat hei 
sick doch allmählich wedder von dat sweizer an 't 
preußsche Brod gewennen süll. 


39 


Mit so einen sworen Verbreker kiinnen wi doch 
unmäglich tausamen wahnen; iwer taum Glücken be- 
stimmte ditmal uns’ oll Herr General dat: de Schriwwt- 
setter siill mit den Baukhandler tausamen wahnen, 
denn sei wiren so wie so Annerbaulkenkinner, un so 
müßte denn de allerheiligst Erzbischoff mit Don 
Juannen tausamen trecken. — Nich wohr? — 'Ne 
slichte Passung; iwer wat helpt dat All? In de Ort 
hett 'ne Festung Ahnlichkeit mit den Eh'stand: wat 
tausam sall, kümmt tausam, un süll 't de Düwel mit 
de Schuwkor tausam karren. 

Na, nu kamm ne muntere Tid, nu kamm Lewen 
in de Baud; för uns würd 't idel spaßig un lustig, 
iwer för Herr Bartelsen würd 't argerlich un verdreit- 
lich, dat Spelen mit den Degenquast was vórbi, un 
de Kugelhopensitteri hadd ehren Vergang nich mihr, 
hei müßt von Einen taum Annern lopen un müßt 
häuden un möten, denn männigmal wiren wı langs 
unsen Spazirgang utenanner, as 'ne Tiralljür-Ked’ vor 
den Find, un ein Jeder söcht sick vör Herr Bartelsen 
sin Og’ achter Böm un Gebüden tau decken; Sch... 
güng mit sinen Swager tausam un red'te mit em von 
sine Brud, dor süll hei nu uppassen, dat de Swager 
nich mit uns reden ded. Kopernikus stunn in Smidt 
Grunwaldten sinen Durweg un kek in sine Teertunn, 
un wenn hei den in 't Og’ faten wull, denn brok Don 
Juan ut de Bahn un fung en liitten Roman mit de 
Schenkjumfer in den negsten Hus' an, oder de Erz- 
bischoff kreg 'ne olle Fru up de Strat fat't, de sick 
Hiring halt hadd, un frog, wat hei gellen ded — denn 
hei was hellschen ökonomschen — oder ick lep awer 
dat Mal von de lütte Lind’ henut un kek en beten 
nah 't Waterdur dal, un bi Allendem stunn de Kap- 
teihn wedder an sine Lind’ un stunn em den Pahl 


scheiw. Herr Bartels hadd swore Dag”, un alle Dag’ 


meld’te hei wat bi den General, 't kamm äwer nicks 
dornah. 

Wildeß satt Aurelia ümmer flitig an 't Finster un 
stickte un neigte dor, denn wo süll sei ok just 
anners sitten, as an 't Finster, wenn sei sticken un 
neigen wull, denn de ollen Kasematten sünd gefährlich 
düster. Männigmal kamm sei ok vör de Dör tau 
Rum, un denn trock de Kapteihn in vulle Parad’ up 
un makte Front un strek sick den gelen Snurrbort 
— denn de was nu all — un red'te mit mi oder en 
Annern sihr lud, wat dat för schönes Weder wir; un 
männıgmal gung sei ok spaziren un schrammte em 
wedder so dicht vörbi, as dinnmals, denn makte hei 
den sülwigen Diner, den hei sick tau maken vörnamen 
hadd, as hei de Königin Victoria iim ehre Hand an- 
spreken wull, un wenn sei denn, slank un rank, an 
em vörbigahn was, denn gung hei fiw Schritt achter 
her un tred, so vel as mäglich in ehre Fauttappen, 
un denn stred sick in sin Hart Leiw un Arger, denn 
Bartels let em denn nich ut dat Og’ un gung denn 
wedder fiw Schritt achter em, un achter Bartelsen 
fiw Schritt kamm denn Schr .. ., blot ut friindschaft- 
liche Niglichkeit, wat dat den Kapteihn woll so gliicken 
ded, as em, un achter den folgte Don Juan up de 
Spór von en hiibsch Maten, un achter den de Erz- 
bischoff, üm em von 'ne dugendlose Verführung aftau- 
hollen; un wenn denn min oll Kapteihn sick iimkek 
un sach de ganze Prozeßschon achter sick, denn lep 
hei wüthig in sin Lock herin un bedrew dor dulle 
Ding’, un wenn ick denn nahkamen ded, denn hürte 
ick noch so 'ne afgebrakene Redensorten, as: „Das 
Heiligste wird hier in den Staub getreten,“ un „wissen 
denn diese Menschen gar nicht, was Liebe heißt?“ 
un denn namm hei sick dat gor nich äwel, den Don 
Juan för einen liderlichen Racker, Schr... men för 
en Hanswusten, den ihrlichen Erzbischoff för einen 
Däsbartel un den braven Bartels för en vullstännig 
Rindveih tau estimiren. Kopernikus, säd hei, wir noch 
de einzigste von all de Ankämlingen, de noch Takt 

un Ihr in 'n Liw hadd. — Arme Kapteihn! Hei ahnte 
gor nich, dat em grad' von den liitten Kopernikus 
sine Sid her all 't magliche brennte Hartled andahn 
warden süll. „Charles,“ frog mi de lütt Kopernikus 
en por Dag’ nah so 'n Trubel, „warum steht der 
Kapitan immer wie angenagelt an der kleinen Linde?" 
— Dat was nu ’ne ekliche Frag': ganz tau verheim- 
lichen was de Sak nich mihr, un doch wull ick ok 
nich verraden, wo deip min oll Kapteihn in de Leiwes- 
qualeri un Angst herinne satt, un dat hei all sine 
Anspriich' up de Kónigin von Engelland tau Gunsten 
von Aurelia’n upgewen hadd; ick sad also: ‚Ih, hei 
kickt dor man blot; dor grad’ äwer wahnt en hübsch 
Mäten.“ — „Dieselbe, hinter der er vor ein paar 
Tagen herlief?“ frog hei, un dorbi fohrte dat Ding 
so hastig up mi los, dat ick denk, hei steckt Di mit 
de Näs’ dórch den Hals'dauk. „Gott bewohre!“ segg 
ick, „wat hest Du? Kann hei nich dornah kiken un 
achter ehr hergahn?“ — „Charles, ist das dieselbe mit 
dem schönen, goldblonden Haar?“ — „Dat weit der 
Deuwell“ segg ick, „Du seggst von blond, un hei 
seggt ok von blond, un ick seih dat för rod an. Heww 
ick denn kein Ogen mihr in den Kopp?“ — Dor brok 
hei nu knas von af, äwer nu frog hei mi nah de 
Fomilieniimstan'n, un ick Däskopp mark ok nicks 
Slimmes, denn ick denk, dat is, wil dat hei en gauden 
Fründ von den Kapteihn is, un segg em Allens. — 
Den annern Dag, as wi in de Fristun'n gahn, stellt 
sick 't oll lütt Ding ok an de Lind’, un ick denk 
noch so bi mi: süh, dat Krät hett doch en minschlich 
Gefäuhl, hei will doch den ollen Kapteihn dor nich 
allein stahn laten un will em mäglicher Wis’ en beten 
upvermüntern, trotzdem hei wedder sine gelen Turen 
hett un kolle Fäut krigen kann, un ick freu mi ordent- 
lich äwer den Kopernikus. — Schlange! 


Kapittel 5. 


Worüm nu ümmer Twei an de lütte Lind stahn. Mine lütte leiwe 

Idachechen. De witten Müs’ warden gris, un de Kopernikus gräun un möt 

wedder in Smidt Grunwaldten sine Teertunn kiken. De Kapteihn ward 

en blagen Löw, un de Erzbischoff höllt "ne Red’ iwer Stülp un Pott, bet 
hei binah ut sin Vaders Rock ’rute schüdd’t ward. 


En por Dag’ dorup kümmt Bartels an mi ’ran: 
„Nu schtehn da ümmer Zwei.“ — „Wo?“ — „Na, an 
die kleine Linde.“ — „Denn lassen Sie sie stehen!“ 
— „Ne, dat muß ich mellen.“ — „Na, dann melden 
Sie's!“ — „Ja, das is auch man so. Recht gibt mich 
der General ümmer, aber er will nichts wissen: un 
wenn die Herrn sich man so an den Pahl stellen 
wollten, mit den Rücken gegeneinander, daß jeder den 
andern Gegenstand hielte, oder beide mit 's Gesicht 
nach das Wagenhaus hin, denn wollt ich noch nichts 


nich sagen.“ — „Warum sollen sie denn nicht nach 
der anderen Seite zu sehen?“ — „Na, wegen das junge 
Mädchen; junge Mädchen schtehn in meine Instrukt- 
schon oben an.“ — „Wie denn das?“ Un Herr 


Bartels kamm neger nah mi ’ranne un flustert mi 
halwlud tau: „'S is wegen Herr Schr . . men, und der 
General hat an die eine Brautschaft genug und will 
sich nicht auf 't Frische Läus’ in den Pelz setzen.“ 

Na, wat Herr Bartels marken ded, müßten wi 
doch ok nahgragends marken: ut de beiden gauden 
Frin'n von Hall her wiren en por richtige Gegen- 
buhler worden; de Kapteihn in 'n gauden Glowen un 
in den irsten Besitz, dat Krät von Kopernikus as en 
Indränger, de em sin rechtlich Eigendaum stridig 
maken wull. 

Ob Aurelia den Kapteihn sine mäuhsamen Anstalten 
an den Pahl gewohr worden is, is meindag’ nich 
bekannt worden, sei satt un neigte un let so un- 
schüllig, as wull de Kapteihn ehr leiw Mutting frigen; 
as nu awer de Kopernikus ok Dag för Dag Stun’n 

lang an ehren Hewen stunn un neben dat stille 
Planetenlicht von den Kapteihn as en swewelgelen 
Komet upgung un in ehren Gesichts- un Dunstkreis 
hen un her schot, blot mit den Unnerscheid, dat 
de Komet den Start, un hei de Näs’ in En'n reckte, 
dunn miiggt sei woll wat marken. Awer as dat fór 
gewöhnlich in de Welt taugeiht, de dat am irsten 
marken müßt un markt hewwen süll, de Kapteihn, 
was de Letzte, de up slimme Gedanken kamm, un 
wenn dat Kopernikussen-Krat de Dumen in dat Ärmel- 
lock slog un mit sin wißnäs’tes Fragteiken von Näs’ 
allerlei anziigliche Fragen an Aurealia'n richt'te, denn 
stunn hei mild an sinen Pahl, un sin stilles Abendstim- 
Gesicht schinte knappemang dórch de fiirigen An- 
stalten hendórch, de de Hall'sche Fliigelmann von 't 
tweite Glid vór un tiischen sine un Aurelia'n ehre 
Ogen bedrew. Na, tauletzt, tauletzt siill hei ok dor- 
achter kamen, as Thoms achter de Hamel; iwer iim 
dormit klor tau warden, mót ick 'ne Hakwenning tau- 
rugg trecken. 

Dicht bi unse Kasematten was 'ne Kinnerschaul von 
lütte Mätens, un wenn wı Klock twölwen in uns’ Löcker 
wedder insnappt würden, denn begegent uns dat lütte 
Görenwarks un sprung in den schönen Frühjohrs- 
sünnenschin herümmer, as wenn 'ne Haud Bottervägel 
loslaten wir un wull sick nah 'n langen Winter mal 
wedder up Blaumen weigen. Sei danzten so lustig 
de Lindenalleh entlang, un in de frische Frühjohrsluft 
was de dumpige Schaulstuw vergeten, sei smeten de 
ollen verdreitlichen Schaulbäuker mit de Eselsuhren 
hoch in de Luft, dat sei doch ok wat von de Früh- 
johrssünn annemen künnen, un äwer ehr lustig Ge- 
driw breid'ten sick de jungen, frischen Lindenblider 
un malten Lichter un Schatten doräwer, dat de roden 
un witten un blagen un gräunen Röckschen noch bunter 
un lustiger leten, un ut dese bunten Röckschen keken 
mit blage un brune Ogen de lütten weiken Kinner- 


gesichter herute, frisch in Gesundheit un lewig in Lust. 
Blot, wenn wi mit Bartelsen an ehr vörbikemen, denn 
würden sei still un keken uns schu an, as wir wat 
I’römds, wat Gefahrlichs in ehr Spill follen, un ein 
un de anner von de grötern makte en verlegenen 
Knicks, den sei för so 'ne beängstliche Fälle von ehr 
Mutting lihrt hadd. 

Äwer’t süll nich lang’ duren, dunn würden wi drister 
mit enanner, sei wüßten jo ok von ehr Schaulstuw 
her, wat inspunnen heit; un mäglich, dat Herr Bartels 
de lütten Kinner noch nich för junge Mätens ansach, 
hei drückte en Og’ tau, wenn wi mit ehr en por 
Würd’ wesselten. — Ein was äwer dorunner, dat was 
de Kron von dat Ganze, dat was en Kind, so wunner- 
leiwlich, dat sülwst Bartels dat nich äwer 't Hart 
bringen kunn, mi den Mund tau verbeiden, wenn ick 
mit ehr länger red'te. Ut de groten, brunen Ogen 
kek so 'ne schelmische Fröhlichkeit, un äwer ehr 
frisches Angesicht dor flog dat 'riwer mit Schatten un 
Licht, as wir sei unner Sünnenstrahl un weiken, 
gräunen Frühjohrs-Lindenschatten geburen un hadd 
ehr kortes Lewen lang in en Land wahnt, wo 't ümmer 
Friihjohr is. — Sei is dod — un ick bün en ollen 
Kir! worden, iwer noch ümmer steiht sei mi in all 
ehr Leiwlichkeit vör Ogen, un wenn ick en schönes 
frömdes Kind seih, denn met ick sine Schönheit, ahn 
dat ick doran denk, an mine lütte Ida ehr, un ick 
dank Gott hüt noch dorför, dat hei mi dunnmalen an 
dit lütte Wesen so 'ne reine Freud’ hett erlewen 
laten. — 

Sei was de Halwswester von Aurelia'n, un obschonst 
Herr Bartels up de öllste Swester binah en grimmigen 
Haß hadd wegen de Schererien, de sei em makte, so 
künn hei dit lütt Dirning doch nich bös warden, hei 
led, dat ick mit ehr red’te, un näumte sei ümmer, 
üm sine eigene Tauneigung tau bewisen, mit en 
duwwelten Leiws-Akzent: ‚dat Idachechen‘. 


Nu müßte awer dat Idachechen des Nahmiddags 
Klock twei ümmer an den Kopernikus sin Finster vörbi, 
un wil hei unnen wahnen ded, dat Weder ok all so 
was, dat Einer dat Finster uphewwen kunn, so makte 
sick dat ganz natürlich, dat hei mit ehr en beten an 
tau klänen fung. — De Kopernikus was in 'n Ganzen 
en gauden Kirl; äwer von den Kapteihn sine Groß- 
mütigkeit, de sick blot tüschen Man un Stirn an den 
Hewen 'riimmer drew, slog em nich 'ne Ader; hei 
krawwelte ümmer up de Ird ’rümmer, un dor wüßt 
hei sick Allens handlich taurecht tau leggen. Wat was 
denn nu natürlicher, as dat hei min lütt Idachechen 
tau sinen Aportendräger maken ded? Sei müßte em 
vertellen, wat Aurelia hüt seggt hadd, un wat sei 
gistern seggt hadd, un wohen sei vörgistern spaziren 
gahn was, un hei let denn up sine verdammte pfiffige 
Manier mit infleiten, wat hei von Aurelia'n seggt hadd, 
un wat Idachecehn seggen sül, wat hei seggt hadd. 
— Genaug, de Telegraph was in vullen Gang, un 
de Racker let minen ollen Kapteihn in aller Un- 
schuld up den koppernen Draht danzen, ahn dat de 
arm Kirl wiiBt, wat unner em passiren ded, un dat 
ick lud hadd lachen miiggt, wenn mi de Kapteihn 
nich neger angahn hadd. 

Wenn de Kapteihn dat Glück hadd hadd, sinen Engel 
up den Spazierweg tau grüßen, denn gung hei immer 
in de Kasematt tauriigg un sned en Karn in den Dóren- 
stinner taum Wohrteiken un Andenken an sin fliich- 
tiges Glück; un denn stunn hei männigmal Stun'n 
lang vör de Karn un rep sick bi jeden de besondern 
Umstän’n in 't Gedächtnis un drunk so döstig un so 
deip ut den Hoffnungsbeker, bet de helle Kurasch' 
em ut de blanken Ogen liicht'te, un denn halte hei 
sick ut sin Karnallenvagelburken sinen schönsten 
jungen gelen Hahn herute un strakte un eiete em un 
wüßt em so vel tau vertellen, wo schön dat lütte 
Dirt dat mal hewwen süll, un ’t ded em led, äwer 

trennen müßten sel sick. — „Willst du em denn ver- 
köpen?“ frog ick. — „Für kein Geld!“ was de Ant- 
wur aber... — [ck verstünn dit ‚Aber‘ un 
dacht so bi mi: wer weit, wat hei mit den Karnallen- 
vagel nich sin Glück makt? — Hei äwer drömte blot 
von dat Glück, wat sinen Karnallenvagel bevörstunn, 
un verget sin eigen doräwer, denn de Kopernikus 
kamm em tauvör. 

Eins Middags kümmt denn dat lütte, giftige Ding 
nah uns 'ruppe: „Charles, hast du nicht eine Schach- 
tel?“ — Ja, sad ick, de hadd ick woll, iwer de brukte 
ick sülwen. — Un 't was ok wohr, denn ick hadd 
dorin swarte Krid un Keinruß, den ick ümmer in 'n 
Groten brukte. wil ick meistendeils alle Lüd’ in 'n 
swarten Liwrock malen müßt. — Oh, ick süll em de 
doch leihnen, in en por Dag' kreg ick sei wedder. 
Na, ick ded dat ok; wat wüßt ick dorvon? Un hei 
nimmt de Schachtel un set't en por witte Müs’ ut 
sinen Mus’paleh dorin, un as ick noch achter em an- 
kam un will em noch von dat inwennige Utseihn von 
de Schachtel Bescheid seggen, dunn langt hei de oll 
Schachtel all hastig dörch sine iserne Gardinen un 
seggt tau dat lütte Idachechen: „und grüß auch Au- 
relia vielmall“ Nu hadd ick jo den Bewis in Han'hn, 
dat hei den Kapteihn verraden ded. — „Was hast du 
in die Schachtel gepackt?“ frog ick. — „Oh, ich habe 
der kleinen Ida nur ein paar weiße Mäuse geschenkt,“ 
sad hei un dorbi steg em dat blage Blaud in 't gele 
Gesicht, dat hei ganz gräun utseihn würd. — Haha! 
dacht ick: up den Sack sleihst Du un den Esel meinst 
Du! un ick argerte mi doräwer, dat hei dat oll lütt 
unschiillig Kind in sin Nutzen verwend'te un dat hei 
den Kapteihn tauvör kamm. de doch dat Vörkops- 
recht hadd; äwer mi kettelte dat ok, wo woll de witten 
Müs’ in de Keinrußschachtel utseihn würden. 

Ick bün nu grad’ nich niglich, mag äwer doch girn 
Allens weiten, un kort vör Klock twei, as upslaten 


warden siill, un de oll liitten Matens nah ehr Schaul 
vörbi gungen, gung ick 'runne un läd mi mit "ne 
Pip Toback bi den Kopernikus recht tauvertrulich 
in 't Finster; un 't wohrte denn ok nich lang’, dunn 
kamm min oll lütt Iding mit rothweinte Ogen an: 
un sei hadd gor tau vel Schell kregen, un Aurelia 
hadd sick dägern verfirt, as sei de Schachtel upmakt 
hadd, un ehr Mutting let den Herrn Kopernikus 
seggen, wenn hei wider nicks wull, denn süll hei 't 
man för sick behollen, denn von de Ort hadd sei 
sülwen naug in ehr Kasematten, un sei güngen ehr 
alldat Speck an. — De Kopernikus würd wedder gräun 
vör Bosheit, un as hei de Schachtel upmaken ded, 
dunn seten dor twei natürliche grise Müs’ in, grad’ 
so, as sei allentwegen wild herümmelopen. — Den 
Blick verget ick meindag’ nich, den hei mi tausmiden 
ded, as hei de beiden keinrussigen Wörm wedder in 
dat Paleh setten ded. — „Das habe ich dir und der 
dummen Schachtel zu verdanken!“ rep hei mi giftig 
tau. — Na, ick verdeffendirte mi denn nu ok, denn 
ick was jo in minen Recht; äwer dat Unglück wull, 
dat de Kapteihn doräwer taukamen ded un ut unsen 
Strid tau weiten kreg, dat de Kopernikus Aurelia'n 
en por witte Müs’ hadd taum ewigen Angedenken 
schenken wullt. 

In de Irst, as hei so unverwohrs achter uns stunn, 
verfirte ick mi gruglich, un de Sünner von Koper- 
nikus noch düller, de Kapteihn fung äwer ut vullen 
Hals’ an tau lachen: „Nu bitte ich einen um alles 
in der Welt! Schenkt der kleine verdrehte Kerl einer 
jungen Dame ein paar weiße Mäuse! Na, höre, Koper- 
nikus! Ein Rosenbukett wäre wohlriechender ge- 
wesen.“ — „Gott sei Dank!“ denk ick so bi mi, de 
Sak is em blot spaßig, un üm em in sinen lustigen 
Tog tau hollen, segg ick: „nu kik mal, wo de beiden 
Beister in mine Keinruß-Schachtel utseihn worden 
sünd!“ un wis’ em dat Present, wat nu as dull in 

dat Mus’paleh herümmer fohren ded un mit sine grise 
Jack de annern tau grugen makte. De Kapteihn 
wull sick ümmer dod lachen; äwer de Kopernikus was 
so gräun worden as Gras un dreihte sick von sinen 
Mus’kasten af un lep ut de Dör, de grad’ upslaten 
was, un rep: „Und wenn ich einer Dame etwas schenke, 
so geht das keinen was anl“ — „Keinen was an?“ 
sid de Kapteihn. „Keinen was an?“ un lep, nu ok 
in Arger, achter em her. „Mich geht's was an, und 
du weißt es, daß es mich was angeht; und ich leid’s 
nicht, daß einer diese Dame in solche lächerliche Ge- 
schichten hineinbringt.“ — So susen sei denn Beid' 
an Don Juannen un den Erzbischoff vörbi, de ok grad 
in de Fristun'n gahn siind; de Kopernikus stracks nah 
Smidt Grunwaldten sine Teertunn, wil dat hei dat 
in 't Gefäuhl hadd, dat em de Gall wedder äwer- 
treden was, un wil hei sick doch nah dat afblitzte 
Mus’present nich vör Aurelia'n seihn laten kunn; de 
Kapteihn graden Wegs nah de lütte Lind’, wo hei up 
un dal tau gahn anfung, grad’ as en blagen Löwen, 
denn bi dat gaude Weder hadd hei den Grisen 1) mit 
de säben Kragen afsmeten un gung in en blagen Rock, 
un tau sine stille Pahlstaheri fehlte em hüt de An- 
dacht. 

Don Juan un de Erzbischoff fragten mi denn nu, 
wat passirt wir, un ick vertell ehr de Mus’geschicht 
un dat de beiden Friin'n sick vertürnt hadden. Dat 
was denn nu Öl up den Erzbischoff sine geistliche 
Lamp, sin Beraup was Freden tausamen stiften, un 
hei makte sick nu also glik an den Kapteihn un fädelte 
sine Sak mit allgemeine Redensorten in: 't gew tweier- 
lei Minschen in de Welt, säd hei, Mannsminschen 
un Frugensminschen, un uns’ Herrgott hadd sei beid’ 
in de Welt sett, dat sei för enanner passen süllen; 
minnigmal paßten sei ok so schön, as Stülp tau en 


l) = grauen Man tel. 

Pott, awer mannigmal wull sick de Passung abslute- 
mang nich finnen; männigmal kek sick de Pott nah 
'ne Stülp im, an de kein Minsch dacht hadd. Hier 
holl hei in un kek den Kapteihn so recht mit Mit- 
led in de Ogen, un sin kahle Kopp fung noch ihr- 
würdiger an uttauseihn, as för gewöhnlich. De Kap- 
teihn kek em ok an; äwer — wie geseggt — as en 
blagen Löwen. De Erzbischoff äwer, ahn sick im Ge- 
ringsten tau fiirchten, fohrte in sine Red' un in sin 
Bild furt: ja, sad hei, un wenn Einer nu Pott un 
Stülp, de nich tausam paßten, mit Gewalt tausam 
bringen wull, denn gung dat ahn Sprüngen un Hart- 
bosten nich af, un dorvör müßt sick Jedwerein in 
Acht nemen, un hei, de Erzbischoff, gew em, den 
Kapteihn, den Rat, hei süll den Pott, den hei sick 
utsöcht hadd, Pott sin laten, un hadd sick de Pott 
'ne anner Stülp utsöcht, denn süll hei de Stülp Stülp 
sin laten. — 


De Kapteihn hadd em wilde mit immer grótere 
Ogen anseihn, un as de Erzbischoff sine Pott- un 
Stülpen-Red’ mit de letzte Stülp taudeckt hadd, fohrte 
de Kapteihn up den ihrwürdigen Herrn los un — der 
Deuwel hal! — hadd hei Hor up den Kopp hatt, hei 
wir em dorinne fohrt; so kreg hei em äwer in dat 
lange Arwstück von väterlichen Paletoh tau faten un 
schüdd’te den geistlichen Herrn up de weltlichste Wis' 
dorin hen und her: „Was sagst du da? Was sagst 
du da?‘ — Je, wat süll de Erzbischoff nu anners 
seggen? So in de Klemm kamm hei mit de Wohrheit 
herute: em kem dat so vór un Jedwerein von uns 
wüßte dat ja ok, dat de Kopernikus ok en Og' up 
Aurelian smeten hadd, un wenn hei nah de An- 
teiken urtheln süll, denn seg sei mihr up den Koper- 
nikus, as up em, den Kapteihn, obschonst de Koper- 
nikus liitter un lang’ nich so staatsch wir. 


Dat was noch en Glück för den Erzbischoff, dat hci 
em dat so buh un bah! in 't Gesicht seggen ded, denn 
de Kapteihn würd ganz stiw, let den brunen Paletoh 
los, kek den Erzbischoff ahn allen Utdruck in de woll- 
meinenden Ogen, sad mit velen Utdruck: „Du 
Schafskopf!“, smet en” langen bittern Blick up Au- 
relian ehr Finster un sus'te an mi un Don Juannen 
vórbi un so in de Kasematt herin, dat ick denk: Na, 
dit geiht allmeindag’ nich gaud. 

Awer achter em her kamm de Erzbischoff, hadd de 
Han'n iwer den brunen Paletoh folgt, dreihte mit de 
Dumen un sach so fram ut, as Gottswurd, wenn 't in. 
brun Kalwledder bunnen is. — „Er weiß es nun,“ 
säd hei, „ich habe es ihm gesagt.“ — „Was sagte 
er denn?“ frog ick. — „Gesagt hat er eigentlich 
nichts; er war im ganzen sehr ruhig und sagte zuletzt 
bloß: Du Schafskopfl'* — „Ja,“ denk ick ok: „Du 
Schapskopp!“ un lop nu nah unsre Kasematt, üm mi 
nah den Kapteihn ümtauseihn. 

Dor satt hei, hadd den Kopp in de Hän’n stüt't, 
en witten Bagen Poppir vór sick un schrew dorup 
mit allerlei schöne Zügen; denn dit ded hei ümmer, 
wenn hei in grote Unrauh was. Ick kamm nah em 
'ranne: „Kapteihn!“ Hei hürte mi nich; ick kek 


äwer sine Schuller, dor hadd hei mit dütsche Bauk- 


stauwen schrewen. „Freund“; dorunner stunn mit 
schöne latinsche Schriwwt: „mein bester Freund!“ 
un wider dal mit Fraktur: „mein bester Freund hat 
mich verraten!“ — „Kapteihn!“ raup ick wedder — 
hei hürt nich; un as ick mi nu ümwen’n un ratlos 
in alle Ecken 'rümkik, dunn seih ick dor nicks, as 
luter witte Müs’! — „Wat 's dit?“ — 


wm 

Kapittel 6. 


Wo de Müs’ utwannern, un de Herr General den Kopernikus achter dat 
Geheimnis kümmt. Worüm Herr Bartels üm Gottes Willen dat Mul 
hadd hollen süllt, un de Herr Erzbischoff ok. Worüm ick ’ne Anstellung 
as Richter in Leiwssaken krig, de mi stats Sporteln un Ihr,blot ne Taß 
Koffe un Hun’nlohn indróggt. Un worüm sick den Kapteihn sine Groß- 
maud an den swarten Kledrock un en preußschen General breckt. 


Nu hadd dat Krätending von Kopernikus, as em 
de Kapteihn äwer den Hals kamm, in sine Verlegen- 
heit vergeten, dat Mus'paleh tautaumaken, un sine 
dreijöhrsche Mus'heck — wat dat beseggen will, weit 
Jedwerein — was mit Fru un Kind ut de Arche Noah 
utwannert un besette nu Allens, wat fast was, un 
vör Allen uns’ Kasematt. — „Kapteihn,“ schreg ick, 
„ick bidd di üm Gottswillen, hier sünd all den Koper- 
nikus sine witten Müs’!“ — Wer denkt denn äwer 
ok an Allens? Mit dese Würd’ ret ick den Kap- 
teihnen sine Wun’n wedder bläudig, denn von de 
Backermentschen Müs’ was jo de ganze Spermang her- 
kamen. Hei sprung up un kek den Kopernikus sin 
lüttes, wittes, frames Volk mit 'ne Wut an, as wir 
'ne Haud wille Dird’ bi em inbraken, smet mit Stücken 
un Dinger nah de Unschuldswörm, nennte sei „ekel- 
haftes Ungeziefer“, un denn mal lachte hei wedder 
höhnschen up, wenn hei doran dachte, dat de Koper- 
nikus an Aurelia, an sine Aurelia, weck von dit Takel 
hadd taum Present maken wullt, un tauletzt set't hei 
sick wedder dal un kümmert sick üm den ganzen 
Krempel nich. 

Ick för min Part fung nu an, mi mit de Backer- 
mentschen Dinger 'riimmer tau jagen — in de Dór 
wiren sei 'rin kamen, dor müßten s’ doch also wedder 
'rute — je jal je ja! hadd ick ein von dat Wormtüg 
herute, denn kamm en halw Dutzend frischen Nah- 
schubb wedder 'rin. — Allein kreg ick dat nich farig, 
ick rep also den Erzbischoff un Don Juannen, de 


Röck würden uttreckt, un nu güng de Jagd los! — 
„Hir sünd s’'!“ „Holl wiß! Holl wiß!“ — „Hurah! 
ick heww ein!“ — Mit de Jagd kamm ok de Lust 
äwer de Jagd, un mit de Lust kamm ok dat Lachen 
äwer de Lust, un dat olle Kasematten-Gewölw schallte 
vör Lust un Lachen, wenn de erzbischöfflichen Gnaden 
in Hemdsmaugen sick as en Brummküsel herümmer 
küselte un in de Ecken herümmer tründelte, oder Don 
Juan mit de langen Beinen unner 't Bedd herute 
spaddelte, oder ick mi mit den breiden Puckel unner 
den ollen hochbeinten Aben fast klemmt hadd.x— 
Äwer 'ne Lust is up Festungen verbaden, un "ne Jagd 
irst recht, un as Gott den Schaden besach, un wi 
so recht in Iwer wiren, kamm Herr Bartels herin: 
„Das muß ich mellen. Die Schildwach hat schon zwei- 
mal ‚Ruhe da oben!' gerufen und hat's dem Unter- 
offezir gemellt, und der hat's dem du jour gemellt, 
und ich muß es dem General mellen.“ — Na, wenn 
Einer midden in so ’n lustig Wirken is, dat is, as 
wenn en Strohdack brennt, dat lett sick mit ein Emmer 
vull Water nich löschen, ick säd also drist: hei süll 
man hengahn un ’t mellen; un as hei Don Juannen 
un den Erzbischoff ut uns’ Kasematt heiten ded, lachte 
Don Juan em in 't Gesicht un makte allerlei Bubulum 
mit em, un de Erzbischoff sette em mit sine ange- 
burne Salwung utenanner, dat de Fristun'n noch nich 
tau En'n wiren, un dat sei bi uns bliwen künnen, 
so lang’, as de durten. 

Herr Bartels güng mit Recht wütend von uns weg, 
un as hei unnen bi den Kopernikus dörchkamm, was 
de taurügg kamen un bedrew ok de Mus'jagd, awer 
nich mit Lust, ne, in grimmigen Arger, un as Herr 
Bartels em seggt hadd, hei müßt em mellen, wil dat 
hei de Kasematten mit Ungezifer besetten ded, hadd 
de Kopernikus em 'ne snodderige Redensart in 't Ge- 
sicht smeten. — Herr Bartels gung also un mellte. 
— Un wi? Wi gungen, as wi baben farig wiren, un- 

nen dal nah den Kopernikus un drewen dat Rewir 
ok af, un nu kamm de Erzbischoff, de vel in ókonomi- 
schen Dingen verstunn, up den gesegenten Infall, dat 
en Jeder sick einen Stäwel uttrecken un ın de düstern 
Ecken leggen süll, un dat de Müs’ in de Stäwelschächt 
jagt warden müßten. — Dit Middel is probat, un ick 
bedriw de Mus’jagd noch hüt un desen Dag so. 

Grad’, as wi nu wedder in vulle Arbeit wiren un 
up einen Stäwel un einen Socken herümmer hüppen 
deden, gung de Dör up, un de Platzmajur kamm herin: 
wat hir los wir, de Larm wir all up de Wach mellt? 
— Ick wull em nu in 'n Korten de Sak utenanner 
setten, äwer de Erzbischoff drängte sick vör, un wil 
dat ick wüßt, dat hei 'n grot Stück bi den Platzmajur 
güll, let ick em sinen Willen, denn mit en por rich- 
tige Drähnbartels is 't justement so, as mit en por 
Tobacksbräuder, sei verlaten sick nich un hacken tau- 
sam as Pick un Ledder. Un as de Drähnbartel von 
Erzbischoff Allens kort un klein snacken ded, dunn 
hülp em de Drähnbartel von Platzmajur ihrlich dorbi, 
un as dunn Don Juan säd: Bartels hadd mit dat Mellen 
sihr Unrecht dahn, dunn säd de Platzmajur: ja, hei 
hadd ok sihr Unrecht dahn, un as de Kopernikus un 
ick grad’ achter 'n por Müs’ her wiren, dunn mótt 
sei de Platzmajur mit sine Beinen, un ick glöw, wenn 
hei nich just den Degen an de Sid un den Fedder: 
busch up den Kopp hatt hadd, hei hadd sick mit 
uns up dat Mus'gripen leggt, so sihr hadd em desE rz- 
bischoff von unsere gerechte Sak awertugt. 

Nu lat Bartelsen man kamen! wi hadden nu den 
Herrn Platzmajur un kunnen em as en schónen Stein 
in 't Brett schuwen. Awer den annern Dag kamm Bar- 
tels; de Kopernikus un ick siillen taum General 
kamen. — Na, wi gungen. — Bi den General was 
de Platzmajur, un Herr Bartels kamm mit uns 'rinne. — 
De olle Herr sach verdeuwelt irnsthaft ut, un de witte 
Prük stunn em so krus üm den Kopp, as wenn dat 


unner ehr nich so ganz ruhig utsach. — „Sie haben 
gestern einen solchen Lärm in Ihren Kasematten ge- 
macht,“ was de Anred'. — Ja, sad ick, wi hadden 
blot 'ne lütte Mus’jagd hollen. — „Die Schildwache 
hat Ihnen Ruhe geboten, und Sie haben nicht darauf 


gehört!“ — Dat hadden wie in unsen eigen Larm nich 
hürt, wi wiren dor hellschen giftig achter an west. 
— „Sie sollen aber keinen Lärm machen.“ — „Herr 


General," sąd ick, „es war 'ne vollständige Treibjagd, 
und wie Sie wissen, geht das ohne Hallo nicht ab.“ 
— De oll Herr vertröck den Mund en beten taum 
Lachen, hei was en Jäger, äwer 'ne Driwjagd up 
Müs’ was em woll noch nich vörkamen, un ick dacht 
ok so: smäd’ Du dat Isen man, so lang’ dat noch 
warm is, un sad: de Herr Platzmajur wir doch ok 
dor west un hadd jo seihn, dat nicks Unrechts passirt 


wir. — De oll Herr kek den Platzmajur an, un de 
schüddelte mit den Kopp: ne, Unrechts nich; 't wiren 
blote Mus’angelegenheiten west. — Dese Unner- 


saukung let de oll Herr nu fallen, wend’te sick äwer 
an den Kopernikus un frog em: Bartels hadd mellt, 
dat hei un de Kapteihn ümmer an de lütte Lind’ 
stahn deden, un hei sülwen hat dat ok all von sinen 
Finster ut bemarkt, wat sei dor tau stahn hadden? — 
Dat was nu 'ne häßliche Frag’ för den Kopernikus, 
hei stamerte denn irst en beten hen un her un kamm 
tauletzt mit de Antwurt herute: „Wegen der schönen 
Aussicht.“ — De General kek Bartelsen an, un Bar- 
tels sad nu so recht höhnschen: „Ja, nach die Pro- 
viantmeisters-Dochter.“ — „Na, hören Sie mal!“ sad 
de oll Herr mit en groten Nahdruck tau den Koper- 
nikus. — Hir müßt nu wat gescheihn, dat dat Spill 
nich verluren güng, ick spelte Bartelsen also grad’tau 
Irumpf in't Gesicht un sad: de Utsicht von de lütte 
Lind’ wir äwer de schönste up unsen ganzen Spazirweg, 
un Bartels, de sünn dor man ordentlich up, dat hei 
wat mellen wull, un ’t wiren luter unschüllige Saken, 

wo hei wat 'rute säuken ded. Von de unschiillige 
Mus’geschicht hadd sick de Herr Platzmajur sülwst 
äwertügt; äwer hei hadd jo ok mellt, dat Ein von 
uns nah den Pris von 'n Hiring fragt hadd, un dat 
wi de lütten Schaulkinner de Dagstid baden hadden. 
— Nu fohrte iwer de oll Herr up mi los: „Das 
soll er auch melden, das ist scine Pflicht; er soll alles 
melden, was gegen seine Instruktion ist!“ — Hadd 
Bartels nu dat Mul hollen, denn wir de Sak vórbi 
west, un wir wiren mit en schónen Wischer nach 
Hus schickt worden; iwer hei wull ok dat Isen smaden, 
so lang’ dat noch heit was, un heit was tt bi den ollen 
Herrn. „Ja,“ sad hei, „und Sie mellen sich man, Sie 
reden iimmer mit die kleine Idachechen, und wenn 
ich man Allens so sagen wollt ....* — „Zum Teufel, 
sagen Sie’s,“ fohrt ihm de oll Herr in de Parad'. — 
„Ja, und die Maus'geschicht ist ganz anders. Der 
Herr da hat ein paar Mäuse in 'ne Schachtel gepackt 
und hat die Proviantmeister-Dochter da en Present 


mit machen wollen.“ „Was ist das?“ fohrt de oll Herr 
up den Kopernikus los. — Kopernikus, Kopernikus, 
dit ward slimm! — Äwer tau gliker Tid dreihte hei 


sick ok nah Bartelsen üm: „Woher wissen Sie das?“ 
— Un ut Herr Bartelsen sine Ogen stek de gele 
Voß sinen Start herute, un sin dämlich Gesicht würd 
ganz glücklich äwer sine eig'ne Pfiffigkeit utseihn, as 
hei still vergnäugt säd: „Das hab’ ich die kleine Ida- 


chechen abgefragt.“ — Herr Bartels, Herr Bartels, 
dit ward sihr slimm! — „Kinderschnack!“ fohrte de 
General up em los, „habe ich Ihnen befohlen, 


die Schulkinder auszufragen? Steht es in Ihrer In- 
struktion, daß Sie spionieren sollen? Das sollen Sıe 
melden, was augenfällig ist. — Und gehn Sie 
man nach Haus',* sad hei tau uns; „aber das sag’ ich 
Ihnen, wenn die Schildwache ruft, denn müssen Sie 
Ordre paprieren.“ 

Den Abend kamm de Kummandantur-Schriwer en 
beten an den Kopernikus sin Finster un vertellte uns 
mit grote Hag': Bartels wir bi uns afset't as en Buck- 
lamm; denn dat, wat för de gemeine Niderträchtigkeit 
von alle Minschen gelt, dat sei sick äwer 't Unglück 
von einen Annern freuen, gelt för de Handlangers in 
Festungs- un Gefangenen-Anstalten duwwelt. 

Na, de General un wi kunnen dormit taufreden sin, 
denn stats den schulschen, ewigen Mell-Brauder kregen 
wi einen ollen, gaudmäudigen Mann, de nicks hüren 
un seihn wull, un de General einen, de em nicks 
mellen ded. — Lewandowsky heit hei un bedrew neben 
sinen Unteroffzirer-Posten noch de Snideri. 

Ick lep nu also nah den Kapteihn heruppe, üm em 
in sin Trübsal 'ne Freud’ tau maken, un vertellte em, 
Herr Bartels wir afset't. Äwer dor kamm ick schön an. 
— Bartels, sid hei, hadd sinentwegen noch lang’ bliwen 
künnt, denn Bartels wir noch lang’ nich de Legst'; 't 
gew vel slichtere Minschen in de Welt; un wenn hei 
klauk west wir, denn hadd hei mihr up de Stein 
Obacht gewen, de em Bartels bi de lütte Lind' in den 
Weg smeten hadd. „Aber,“ sad hei wild, „es soll 
alles ausgerottet werden aus meinem Herzen! selbst 
die Erinnerung!“ un dormit sprung hei up un kreg 
en Metz tau faten, lep nah de Dör un sned all de 
Erinnerungskarn an den Dörenstänner ut. — Äwer, 
as hei dat dahn hadd, kamm 'ne Weikmäudigkeit 
äwer em, hei sackte up sinen Staul tausamen un kek 
mi äwer dat preußsche Landrecht weg in de Ogen, 
denn hei was up den vernünftigen Infall kamen, de 
Leiw mit dat preußsche Landrecht tau verdriwen un 
sid: „Charles, was sollen jetzt noch Heimlichkeiten ? 
Ja, ich habe sie geliebt, ich habe sie glühend geliebt; 
aber nicht um meinetwillen, um ihretwillen habe ich 
sie geliebt, und wehe !“ hir schot hei iwer de Paragraphen 
in 't Landrecht, de von de unrechtmaBige Ersitzung han- 
deln, einen scharpen Blick nah mi 'rawer: „wche dem 


Kopernikus, wenn er eigensüchtige Zwecke verfolgt! — 
Wehe ihm! sage ich, wehe!“ Un so blew dat bi, bet wi 
tau Bedd gungen. Äwer wenn de Kopernikus blot 
halw all de Weihdag’ in 'n Liw hatt hett, de an den 
Abend von baben iwer em kamen is, hei wir maglicher 
Wis’ tau Insichten von sine grote Slichtigkeit, oder ok 
tau starken Kamellentee kamen. 

Drei Dag’ lang gung de Kapteihn nich ut, drei Dag’ 
lang was hei in 't Gewäuhl; twei Dag’ lang was hei 
giftig up den Kopernikus, den drüdden Dag smet hei 
sick up Sch .. . men: „Der Hanswurst,* sad hei, wenn 
em de blot von Firn in de Ogen kamm, „glaubt, weil 
er eine Braut hat, den Dicknasigen spielen zu kónnen. 
a das 'ne Kunst? wenn einer gehen kann, wo er 
will?“ — — 

Glik den irsten Dag kamm ok de Erzbischoff un bed 
em, hei siill mit ’runne kamen; hei wull nich. De 
geistliche Herr beswur em bi Allens in de Welt, heı 
süll kamen, dat wir 'ne Nothsak, de uns All angahn 
ded; wi müßten doch Rath hollen doräwer, woans wi 
uns gegen den nigen Uppasser tau stellen hadden; hei 
ded 't nich, un de Erzbischoff müßt mit uns Awrigen 
vörleiw nemen. De ganze Nacht hadd sick de würdige 
Herr up 'ne Red’ tau Lewandowsky’n sinen Regierungs- 
antritt vórbereit't un hadd sick de Weg’ äwerleggt, 
de hei uns för de Taukunft vörschriwen wull. As wi 
All, utbenamen den Kapteihn, üm em ’rümmer wiren, 
let hei sine wolläwerleggte Red’ los, und fung mit en 
„Gott sei Dank!“ an, dat wi ut den Bartelschen Löwen- 
rachen erret’t wiren, kamm denn up de irste Veran- 
lassung, up den Kopernikus sin Mus’present, un set'te 
hentau, dat ok ut de apenbore Durheit von einen 
Minschen Glück för de annern entstahn künn. — Hir 
würd nu de Kopernikus falsch, un as de Erzbischoff 
dit wohr würd, set'te hei in sine Gaudhartigkeit hentau: 
äwer de Kopernikus hadd dat dörch sin klaukes Be- 
nemen un dörch sine dristen Reden vör den General 


wedder gaud makt. — Dordörch stödd hei mi nu vör 
den Kopp, denn wat dor Klauks un Drist’s red't worden 
was, rekente ick mi an, un as hei wohr würd, dat ick 
ok doräwer falsch wir, säd hei rasch: „Aber Charles 


auch!“ — Dorup makte hei den Vörslag: von nu an 
af sül Keiner mihr an de lütte Lind’ stahn — hir wull 
de Kopernikus losfohren — denn, sette hei hentau, 


wenn ok Einer unner uns ungerechter Wis’ mihr Fri- 
heiten hadd, as de Annern, un mit 'ne Brud an den 
Arm gahn künn, so — dit kamm Schr ... men sine 
Philosophie an 't Mager, iwer as hei Inwendungen 
maken wull, winkte em de Redner mit de Hand tau 
Rauh — so, säd hei, wir dat vör uns’ Tid verlöwt 
worden, un de General hadd dat verlöwt, un den 
General sin Seggen un Dauhn müßte för uns dat 
heiligste Gesetz sin. „Darum,“ slot hei sine Red’, ,„be- 
schwöre ich euch, lieben Brüder, schweift nicht über 
die vorgeschriebenen Schranken hinaus, meidet den 
Verkehr mit unerlaubten Menschen, dringt nicht auf 
heimlichen Wegen in die Häuser hiesiger Bewohner” 
— hir kek hei Don Juannen an — „kurz, laßt uns dem 
neuangestellten Herrn Lewandowsky zeigen, daß wir 
zu gehorchen wissen, und er wird das Befehlen ver- 
gessen ; vor allem aber warne ich euch: stellt euch nicht 
mehr an die Linde, ihr würdet nicht bloß den Baum, 
nein! Ihr würdet auch Lewandowsky in eine schiefe 
Stellung bringen!“ — Äwer nu gung 't los! De Irste 
was natürlich dat giftige Ding von Kopernikus: hei 
würd sick an de Lind’ henstellen, wenn 't em geföll, 
un wull hei den mal seihn, de 't em wehren wull! 
Un Schr ... frog em spöttischen up philosophisch : ob 
dor en Sinn in wir, dat hei üm sinentwillen, den Erz- 
bischoff sinentwillen, un üm Lewandowsky’n sinent- 
willen, sine Brudschaft upgewen süll? Un ick frog em, 
ob hei wider keine Smerzen hadd? Hei wir doch de 
Irste west, de sick mit en oll Wiw ın en verbaden 
Hiringshandel inlaten hadd. — Äwer dat was Allens 

nicks gegen Don Juannen, wo de upbegährte. — Het 
hadd sick ebenso gaud, as de Erzbischoff, de Nacht 
hendórch all de Weg’ utdacht, de hei unner Lewan- 
dowsky'n sin Regiment wandeln wull, un de lepen 
meistendeils al in de Stall un de Durweg' achter 'rüm 
in de Hüser. Hei hadd eben 'ne Red’ anhürt, sad hei, 
„ein schwächliches Produkt, geboren aus der Schwäch- 
lichkeit einer geistlichen Natur“ — denn hei drückte 
sick immer sihr sauber ut, wil hei en Dichter was — 
äwer, säd hei, hei för sin Part wir nich ut Kumman- 
dantur-Befehlen un Unteroffzirer-Instruktschonen tau- 
sam pappt, hei wir ut Fleisch un Bein, un hei wir nich 
dortau dor, Lewandowsky'n dat Lewen bequem un 
siut tau maken, ne! hei wull sick sin eigen l.ewen 
säut maken; un dortau, sid hei, wir minschliche Um- 
gang nódig, vór Allen mit Frugensliid'. Un nu let hei 
sick iwer dese Annehmlichkeit widlüftiger ut un wis’te 
sei an Bispillen ut sinen eigenen Lewen nah. „Und,“ 
slot hei sine Red’, „meine Herren, wir müssen Lewan- 
dowsky’n verblüffen, ‚verblüffen‘ ist das rechte Wort, 
wir müssen gleich in den ersten Tagen alle möglichen 
Extravaganzen mit der unschuldigsten Mine begehen, 
damit er glaubt, daß wir ein Recht dazu haben, und im 
übrigen bin ich der Meinung, ein jeder tue, was er will.“ 
Un dorin gewen wi em All Recht, bet up den Erz- 
bischoff, uns’ Versammlung slot grad’ so, as sei all 
sluten, wi gungen utenanner un deden All, wat wi 
wullen. — De Kopernikus stunn an de Lind’, Schr... 
gung mit sin Brud, ick spaßte mit lütt Idachechen, 
un Don Juan würd von Lewandowsky’n bi de Schenk- 
jungfer 'rute halt, würd äwer nich mellt; blot uns’ 
geistliche Herr tründelte den irsten Dag as 'ne streng 
gesetzliche Körbs den Spazirweg entlang, den tweiten 
Dag äwer sach ick all, dat hei mit de dicke Bäckerfru 
äwer den Tun ’räwer parlementieren ded, un den 
drüden satt hei bi ehr up de Bänk, un let sick von ehr 
ehre grote Krankheitsgeschicht un ehren Kinnersegen 


utenannersetten, denn as ick seggt heww, hei inter- 
essirte sick för ökonomische Angelegenheiten. — Blot 
min oll gaud Kapteihn satt in sin Kasematt in Gram 
un in Led. — 

Den virten Dag endlich — 't was en Sünndag — sach 
ick, dat hei sick Vatermürder ümbinnen würd un dat 
hei sinen nigen blagen Rock utbösten ded. Haha! 
denk ick, hüt geit hei ut! — Ja, dor hadd 'ne Uhl 
seten, hei gung nich ut, wenigstens den Morgen nich. 
Äwer as wi uns’ Middageten vertehrt hadden, treckte 
hei sick den Blagen an, rückte de Vatermürder en 
beten vör den Speigel taurecht un säd: „Charles, ıch 
habe einen schweren Gang vor mir, willst du mich 
begleiten?“ — Ja, säd ick, wohen hei ok ümmer gahn 
wull, ick wull em iimmer tau Hand stahn; äwer nu 
wir de Dör unnen noch tauslaten. — „Wir gehen bloß 
'runter zum Kopernikus,“ sad hei un gung. — Leiwer 
Gott, dacht ick, wat dit woll ward! un folgt em. 

As wi unnen dal kemen, was dat Krät grad’ dorbi 
un makte sick Koffe; de Kapteihn gung strack un 
stramm up em los, höll em de Hand hen un säd: „Ko- 
pernikus, wir sind sechs Jahre lang ehrliche Freunde 
gewesen, sind wir das noch?“ — „Ja,“ sad dat Ding 
un gaww em verlegen de Hahd un stickte sick gräun 
dorbi an. — „Kopernikus,“ sad de Kapteihn wider un 
schiiddelte em so decht truhartig de Hand, „hast du 
etwas dagegen, daB Charles Zeuge unserer Unter- 
redung wird? Ohne daß wir weitläufig darüber ge- 
sprochen hätten, weiß er, warum es sich handelt; er 
soll Richter sein zwischen mir und dir.“ — Dor hest 
du en gauden Posten kregen! dacht ick bi mi, wo dit 
woll warden deiht? Un ick denk: Täuw! denk ick, 
sallst dat Krät en beten weikmäudig maken, de Kap- 
teihn is 't all, un tüschen weikmäudig Lüd’ geiht Allens 
glatter. Un ick gew em ok min Hand hen un kik em 
mit alle mägliche Weihleidigkeit in dat gräune Gesicht; 
dunn ritt sick dat Ding los un springt nah sinen 


Koffepott hen un róppt: de kakte em awer! un hei wull 
noch frischen Koffe upschüdden, un denn wullen wi 
hüt Nahmiddag recht schön Koffe tausam drinken, un 
de Kapteihn süll ut 'ne lange irdne Pip Tobak dortau 
roken. 

Nu bidd ick Einen üm Gotteswillen! Um "ne Pip 
Toback was doch de Kapteihn nich herkamen, un üm 
'ne Tass’ Koffe giwwt doch Keiner 'ne Aurelia up! 
— De Kapteihn säd also ok sihr kolt: „Laß das! Ich 
will dich bloß fragen: liebst du Aurelien?" — Süh so, 
nu satt dat Krätending dor un süll.Hals gewen, un nu 
wull hei nich. — Äwer de Kapteihn was up den 
richtigen Weg, un hei let nich locker: „Ich frage 
dich,“ sad hei, „liebst du Aurelien?‘ — „Ja,“ sad end- 
lich de Kopernikus. — Dat was äwer den Kapteıhn 
nich naug, kunn em ok nich naug sin, denn wenn hei 
sick dormit begnäugt hadd, wir de Sak ut de Welt 
west, un up so 'ne Wis’ 'ne Sak ut de Welt tau bringen, 
dat is jo binah, as wenn 't Kind in de Weig iimbrócht 
ward; hei frog also noch indringlicher: „liebst du 
Aurelien mit all der Innigkeit, mit der ich sie geliebt 
habe?“ — Dat was nu ne dämliche Frag’ von den 
Kapteihn, wo kunn de Kopernikus weiten, wo deip 
sei em satt; ick säd also ok as Richter in de Sak: de 
Frag’ dürwt hei nich stellen, denn dordörch set'te hei 
den Kopernikus blot in Verlegenheit. Un ick denk noch 
so bi mi: na, dor hest du dinen Posten mal gaud ver- 
wacht! — Je ja, je ja! dunn springt dat Ding von 
Kopernikus up mi los un fröggt: wat ick dormang tau 
reden hadd? sei wullen ehr Sak allein utmaken; un de 
Kapteihn seggt: doriim hadd hei mi nich mitnamen, 
dat ick sei utenanner bringen süll. — Na, dat treckt 
mi denn nu ok eklich an, un ick frog denn, wat sei 
sick stats mi nich leiwer den Erzbischoff raupen wullen, 
de wüßt jo Allens taum Gauden tau kihren, oder ok 
Don Juannen, de wüßt jo mit Leiwsangelegenheiten 
am besten Bescheid. — Dat wullen sei äwer all Beid' 


nich, un ick würd nu ok steinpöttig un set’t mi dal 
un drunk Koffe un rokte Toback und: denk: lat 't 
Ding sinen Lop. 


De Kapteihn hadd nu äwer in de drei Dag’, de hei 
allein seten hadd, sick einen in allen Kanten fasten 
Plan utdacht, un hei was en tau gauden Militör, as 
dat hei sinen Find slippen laten süll, un wenn de 
Kopernikus Sprüng’ nah rechtsch un linksch maken 
ded, gung hei em ümmer wedder drist tau Liw mit de 
Frag’: „Liebst du sie mit all der Innigkeit, mit der 
ich sie geliebt habe?“ — Nu kunn de Kopernikus nich 
wider retüriren, hei müßte sick stellen: Dat wüßt 
hei nich, säd hei, wo wid de Kapteihn in de Leiw 
herinne geraden wir, bet an den Hacken oder bet 
an dat Hart; hei wüßt blot, dat hei sülwen dat Mäten 
liden müggt, un dat hei eben so gaud wir, as jeder 
Anner. — Dunn let de Kapteihn den Hallschen Flügel- 
mann von 't tweite Glid los un let em schappiren un 
gung mit groten Schritten up un dal un sad: „Das 
war dein Glück! Die Antwort rettet dich! Hattest 
du diese Frage mit einem einfachen ‚Ja‘ beantwortet, 
ich hätte dich für einen Lügner ansehen müssen, denn 
so wie ich sie geliebt habe, kannst du sie nicht lieben.“ 
— „Nicht?“ rep de Kopernikus un set'te so 'n ver- 
wogen Gesicht up, as wull hei wedder mit fleigende 
Fahnen un Standarten in de Slacht rücken. „Herre 
Gott!“ rep ick dormang, „nu makt äwer Freden! De 
Sak is jo nu vörbi, nu kamt her un drinkt Koffe!“ — 
„Schweig, Charles!“ rep de Kopernikus; „was hast 
du darin zu reden?‘ — „Ja, schweig, Charles!" rep 


ok de Kapteihn, „nun kommt erst die Hauptfrage.“ 
— Na, dacht ick, ditmal un nich wedder! Wo gahn 
sei mit ehrem Richter in Leiwssaken im! — „Ko- 
pernikus,“ frog äwer mit einmal ruhig un kolt de 
Kapteihn un richtete sick steidel vór em in de Höcht: 
„Willst du Aurelien heiraten?‘ — As nu äwer dit 


— 60 BR 


swore Geschütz von Frag’ unverseihens achter 'n Barg 
ute kamm un em in de Flanken fot, treckte de 
Kopernikus Fahnen un Staudarten in un wull sick 
heimlich ut den Stohm maken, äwer de Kapteihn schot 
iimmer wedder mit de Frag’ up em los: „Willst du 
sie heiraten?“ — Na, ick was woll verdreitlich wegen 
de Behandlung, de sei mi as Richter hadden taukamen 
laten; iwer bi dese Frag’ müßt ick doch nu ludhals' 
lachen: „Kapteihn,“ sad ick, „dat is jo mines Wissens 
de allerletzte Frag’, un de leggt Einen jo irst de Preister 
an 'n Altor vör.“ — „So?“ sad de Kapteihn un kek 
mi von baben dal an, „so? — Nu, dann laß dır sagen, 
ich stehe hier auch gleichsam als Priester, denn bevor 
ich an dies ernste Werk gegangen bin, habe ich mem 
Teuerstes als Opfer dargebracht. — Und dann laß 
dir sagen, daß diese Frage wohl am rechten Orte 
ist, denn Kopernikus kann sie zu jeder Zeit beant- 
worten; er ist homo sui juris, er ist majorenn, seine 
Eltern sind tot, er hat Vermögen und hat sein Au- 
skultatoren-Examen gemacht.“ — „Un sall noch fiw 
un twintig Johr sitten,“ sad ick. — „Das geht dich 
nichts an,“ sad de Kopernikus, „sorge du für dich 
selbst! Du hast selbst noch fünfundzwanzig Jahr.“ 
— „Ja,“ sid de Khpteihn, „du kannst nicht heıraten, 
denn du hast ja noch nicht das Auskultatoren-Examen 
gemacht. Jeder Auskultator im preußischen Staat kann 
heiraten, d. h. wenn er Vermögen hat; ich hab's nicht, 
aber Kopernikus hat es, und darum soll er heiraten — 
ich sage: er soll heiraten, und wär's auch erst nach 
fünfundzwanzig Jahren.“ — Un hir fung taum irstenmal 
bi den ganzen Handel sick in den Kopernikus sine Bost 
wat von Begeisterung an tau rógen un ganz graun gaww 
hei den Kapteihn de Hand un rep: „Und ich will 
heiraten!“ — Un de Kapteihn slot em in de Arm un 
küßt em baben un den Kopp, denn an den Mund kunn 
hei wegen den Kopernikus sine korte Verstiperung un 
wegen sine krumme Näs’ nich gaud ankamen, un reckte 


den einen Arm in de ganze Weit un rep: „Und hiermit 
entsag’ ich allen meinen Rechten!“ 

In desen Ogenblick müßt dat nu grad’ passiren, dat 
Aurelia an unse Kasematt vörbi gung, an 'n Sünndag- 
nahmiddag en beten spaziren. Snubbs wend'te sick de 
Kapteihn af, un gung hinnen nah de Kasematt 'rin; hei 
was en Mann von Ihr un von Wurd; de Kopernikus 
stellte sick an 't Finster un kek sin niges Eigendaum 
nah, un ick satt dor as 't fówt Rad an 'n Wagen un 
hülp mi mit Koffedrinken ut de slimme Lag'; 
denn alle Beid’ hadden sei en Haß up mi smeten, as wir 
ick Schuld an all de Qual; äwer so mag dat woll all de 
Richters gahn. — Ick wull nu doch äwer ok nich so 
von minen Posten afgahn, ahn dat ick mi wat marken 
laten ded, ick sad also: „Ja,“ sad ick, „wir dat nu 
woll nich gaud, dat wi ehr“ — un ick wiste so äwer 
de Schuller ut dat Finster 'rute — „dat wi ehr, minent- 
wegen dörch de lütt Iding, tau weiten kamen leten, 
wat wi hüt hir äwer ehr utmakt hewwen, denn Jı mägt 
nu seggen, wat Ji willt, mit in de Geschicht 'rinne 
hüren deiht sei doch.“ — Dunn fohrte de Kapteihn 
hinnen ut de Kasematt herute un säd, dorvon verstünn 
ick nicks, tau Kinnerkram un Aposteldräger wir de Sak 
nich anleggt, de Kopernikus müßte den negsten Sünn- 
dag en swarten Kledrock un witte Hanschen antrecken 
un müßte bi den Papa mit paßliche Würden üm de 
Dochter anhollen. — 

Nu smet sick äwer de Kopernikus up min Sıd un 
säd: hei hadd äwer keinen swarten Kledrock. — Denn 
müßt hei sick einen von den Erzbischoff borgen, 
de hadd einen. Ne, säd de Kopernikus, dorför bedankt 
hei sick, denn dorin würd hei utseihn as de Hiring 
Mm "ne Rocklur? ==> ger, Fsad Sick M "wat ward "de 
General dortau seggen ?“ — Dit verblüfft den Kapteihn, 
hei wüßt ogenschinlich keinen Rat wider! „Oh!“ rep hei, 
„wenn ihr ahntet, was mir diese Tat gekostet hat, und 
sie soll an einem Leibrock und an einem General 


scheitern!“ Dormit gung hei wedder in dat hindelst 
En'n von de Kasematt un ümmer up un dal. — Nah 
ne Wil kamm hei still nah uns 'ranner: „Charles,' 
sad hei, „komm!“ un dorbi wischte hei sick de kollen 
Sweitdrupppen von dat blasse Gesicht; ick kloppte 
min Pip ut, un wi gungen nah baben. — — 


Kapittel 7. 


De Philosoph vertürnt sick mit den Kapteihn wegen den Begriff ‚Liebe‘, 

mit Don Juannen wegen Paulussen, mit den Erzbischof wegen de Waden 

un mit mi wegen unsen leiwen Unkel Dambach. Worüm ick tau den 

General up de Parad’ müßt, un worüm de Kopernikus nich mit de Rotten 
in de Dackrönn spaziren gahn wull. 


Dat was dat En’n von den einen Roman, un nu 
sull de anner anfangen. 

Äwer ıhre de losgahn süll, müßt irst de Sommer 
vergahn un de Spätharwst kamen un wil dese Tid wiren 
wi gor nich in ruhige Taufredenheit, obschonst de 
Gegenbuhlerei von den Kapteihn un den Kopernikus 
vulistannig uphürt hadd; denn min oll ıhrlich Kapteihn 
höll Tuck; mit keinen Blick ströpte hei nah Aurelia'n 
'räwer, mit keinen Faut pedd’te hei in ehre Fauttappen, 
un för sinentwegen stunn de Pahl an de lütt Lind’ 
grad’ as en Licht. — Äwer — —hei hadd en stillen 
op Scht.«: men smeten, hei kunn em nich 
vör Ogen seihn, wil dat de dat farig kregen hadd, wat 
hei nich farig kregen hadd, nämlich 'ne Brudschaft. — 
Sei vertürnten sick denn ok bald, un tworst äwer den 
Begriff ‚Liebe‘. — De Philosoph was allmählich dörch 
sine lütte, nüdliche, pummliche Brud up en Begriff 
von ‚Liebe‘ kamen, den min brave Kapteihn in sıne 
Ritterlichkeit un sine Opferstimmung unmaglich för 
den richtigen annemen kunn. „Er ist trotz aller prezi- 
eusen Redensarten ein sinnlicher Selbstsiichtling,'* sad 
hei un gung den Philosophen ut den Weg’. 


Mit Don Juannen was de Philosoph glik in de irsten 
acht Dag’ awer den Faut spannt; sei wiren sick einanner 
an den Dichterwagen führt. — As Schr... tau weiten 
kreg, dat Don Juan ok in sin Fierabendstun’n en beten 
up Pegasussen spaziren riden ded, hadd hei em sinen 
höchsten Trumpf — Paulussen — entgegenspelt, üm 
em von vörnherin tau verblüffen. — Nu hadd äwer 
Don Juan en sihr schönes Lid makt nah de Melodi: 
‚Morgenrot! Morgenrot!‘ 't fung iwer taum Unner- 
scheid mit den Abend an: „Hesperus! Hesperus! Bring 
dem Liebchen Gruß und Kuß! usw.‘ Un wil hei nu 
en schönen Baß un vele Liebchens hadd, de hei all 
mit Grüß’ un Kiiss' unner de Ogen gahn müßt, stimmte 
hei dit alle Abend an, so drad sick sin Breiwdräger, 
de Abendstirn, an 'n Hewen seihn let. Wi hürten denn 
andächtig tau, denn Gesang is en Artikel, de is ror 
up den Festungen; hewwen dat Lid äwer meindag’ nich 
bet tau En'n tau hüren kregen, denn wenn hei so recht 
mit Grüß’ un Kiss' üm sick smiten un de Stimm dorbi 
erhewen ded, rep de Schildwach ümmer: Ruhe da 
drinnen!“ — Na, dit Gedicht stek hei nu up 
Schr... men sinen Trumpf un begung dormit nah mine 
Ansicht 'ne grote, anmaßliche Damlichkeit. Denn wo 
kann Einer mit en Gedicht von drei — na, will’n ok 
seggen, fiw — Vers’ en grotes Heldengedicht von 
dörtig Bagen aftrumpfen willen, un nochtau mit Biller? 
De Philosoph funn nu dat Richtige ok glik 'rute un 
lachte äwer Hesperussen, un taum Dank dorför lachte 
Don Juan äwer Paulussen; kortüm, de Gegenbuhleri 
was ok hir in vullen Gang’, un wenn de tüschen en 
por richtige Dichter utbreckt, denn is sei säben un 
sabentigmal slimmer, as de tüschen Leiwslüd’, denn 
bi des’ kann doch bi Weg’ lang ok noch de GroBmaud 
utbrecken, as suns de Kapteihn wi't hett, bi de richtigen 
Dichter äwer meindag’ nich. — Dat Ei was also von 
Anfang an intwei. — 

Mit den Erzbischoff hadd hei de ganze Tid lang 
Fred hollen; awer as Lewandowskyn sın genen 
un den Erzbischoff sine Bekanntschaft mit de dicke 
Bäckerfru anfüng, passirte en ‚Stück, dat Se panen 
gänzlich utenanner bringen sül. — De Erzbisc of 
unnerhöll sick eines Dags up sine gewöhnliche, ıhrbore 
Wis’ mit de Bäckerfru äwer den Gorentun herawer = 
twors von ehr Häuhner, denn as ick seggt heww, heı 
was sihr för 't Ökonomsche; un de Bäckerfru KASE 
dat sei nah ehre grote Krankheit so sihr stark Re > 
plett worden wir, dat sel nu nich suiwst mihr na i A 
Hauhnerwim 'ruppe kamen künn, un dat de Lihr urb, 
de dit nu besorgen müßt, ehr ummer de Eier utsöp 
un nahsten sad: de Mort hadd 't dahn. „Ja, Sad sel, 
„Sei glówen gor nich, wat dat för 'ne Last 15, WC 
so utenanner geiht, as en Weitendelig; — un Be 
is dat nich!“ set'te sei hentau. — Nu was de Erz „a 
immer vull Mitgefäuhl bi allerleı minschliche Ee Ei 
hei wull de arme Bäckerfru also trösten I | 
doriwer süll sei sick keine grisen Hor wassen ud 
denn hei wull doch leıwer — nu gung grad’ de P z 
sonh achter em vöräwer un hel kek sick um ze = 
wull doch leiwer up en por dagte Waden Sn Pa 
'rümgahn, as up en por Stócker, up de sic SR 
för ein Sößling Zyrup von en Kopmann tau a 
trugte — un dorbi kek hei mit Vergnaugen mn: Ben 
Unnergestell an un mag jo ok woll den Bar sen en S 
dorbi anseihn hewwen — wat welt rok Ng 
de Philosoph dreihte sick üm un säd: „So ein A o ad 
— Dat Wurd smet hei em so — baffl m dat rn | 
un dat in Gegenwart ven de ke a e he 

d’ äwer ehr Vülligkeit trosten i | 
Se Erzbischoff sette also sıne gesun n A a 
wegung un so achter den Philosophen DE töc = 
achter d'rin, um, as ae a: Er > 
ü de Stöcker Herr un grep 5 sick. 

et dat einen häßlichen Strid tuschen de 

Stócker un de Pahl, un as wi Annern dorawer tau- 
kemen, sad de olle gaudmaudige Erzbischoff: hei fór 
sin Part vergew em den Utdruck ‚Klotz‘, so vel christ- 
hche Besinnung hadd hei, obschonst dat en infamen 
Utdruck wir — awer hei hadd dormit so baff um sick 
smeten, un de Utdruck kiinn ok awer den Tun flagen 
sin un künn de brave Backerfru, de jo noch kumpletter 
wir, as hei siilwst, bet up 't Blaud beleidigt hewwen, 
un de arme Fru hadd so wie so ehre grote Last tau 
dragen; hei verlangte also, de Philosoph sull de Bäcker- 
fru Afbidd dauhn! — Natiirlich! Dat kunn hei jo nich! 
— Un de beiden gesunnen Pahl un de beiden drögen 
Stöcker sünd meindag’ nich wedder tausamen kamen. 

Nu blew den Philosophen blot noch de Kopernikus 
un ick tau de Unnerhollung up den Spaziergang, un de 
Kopernikus was gor nich tau reken, denn de stunn blot 
spaziren an de lütte Lind’, un tau 'ne Unnerhollung hadd 
hei kein Tid nich; also ick was 't allein, an den hei 
sinen Haken anslagen kunn. — Äwer 't durt ok man 
so lang’, as 't duren süll. — Eines Dags kamm heı nah 
mi 'ranne un vertellt mi, dat wir nu afmakt, hei wull sin 
Brud nah sinen Vader schicken, dat sei noch mihr 


Bildung kreg. — „Wo?“ segg ick, „du hest jo doch 
nu all twei Johr Bildung mit ehr drewen, hett sei noch 
nich naug? — „Ne,*' seggt hei, „de Fomilienbildung 
fehlt ehr noch.” — „Na, denn man tau!“ segg ick. — 


„Ja,“ seggt hei; äwer 't is mi tau wid afgelegen,“ seggt 
hei, „ick miiggt sei doch af un an mal eins bi mi 
seihn.' — „Verdenk ick Di gor nich,“ segg ick. — 
„Un deßwegen,“ seggt hei, „müggt ick mi von hir 
weg nach S .... versetten laten, wil dat up de Neg' 
Is; -  >-„Dauń darem segg (ick, ick well dor 
Bescheid, dat Brod, wat Di dor backt ward, kenn ick.“ 
— „Langwiliger as hir kann 't ok nich sin,“ seggt hei. 
— „Dat nich,“ segg ick, „äwer verdreitlicher.“ — 
„Wo so dat?“ frog hei. — „Je,“ segg ick, „kannst Du 
en uprichtig Wurd verdragen?“ — „Ja, dat kann ick.“ 


Reuter, Ut mine Festunegstid. 

— „Na,“ segg ick, „denn wii 'ck Di man seggen, 
Du steihst in keinen besondem Geruch bi all uns' 
Kammeraden von wegen de Unnersaukung her, un as 
wi hir herkemen, hewwen wi uns dat Verspreken gewen, 
dat wi Di dat nich fauhlen laten wullen. Nu hest Du 
hir iwer allerlei Bubulum anfungen un hest Di mit 
Jedwereinen separat vertiirnt, un dor warst Du ok 
von Dine Niicken nich laten; iwer de Ort, de dor sitt, 
de kenn ick; mit Paulussen kümmst Du dor nich dórch, 
un Keiner will von de Philosophi wat weiten, desto 
beter hewwen sei iwer noch Unkel Dambachen un 
Berlin in 't Gedächtnis, un sei kiinnen Di mit allerleı 
Fragen un Anspelungen unner de Ogen gahn, un denn 
setst Du dor as de Pogg up 't Glattis. — Ick sad dit 
in de wollmeinendste Afsicht, un wil dat hei seggt 
hadd, hei kunn en uprichtig Wurd verdragen — äwer 
hei kunn 't nich. — Hei tred en por Schritt von 
mi taurügg, dat hei mi ut de Fingern kamm, un sad 
dunn, indem dat hei mi von baben bet unnen besach 
un tauletzt ok mine Waden — grad’ as bi den Erz- 
bischoff — in 't Og' faten ded: „So ein Klotz!" — 
grad’ as bi den Erzbischoff. 


Ne, 't was würklich doch en ganz entfamten Kırl! — 


As hei sick nu nah un nah mit uns Alltausamen 
vertürnt hadd, schickte hei richtig sinen Schatz an 
sinen Ollen, un hei kamm för sick üm Versettung nah 
S.... in, un 't gelung em; äwer vörher makte hei 
uns dor noch en Stück, wat uns uns’ Hauptvergnaugen, 
den Spazirgang, binah gänzlich verleden un mit den 
ollen, braven General utenanner bringen siill. Was 
dat nu pure Rach',oder was dat dat häßliche Gefäuhl 
wat hei hadd, wenn hei so allein ahn allen Verkihr 
mang uns 'rümmer gahn süll, kortüm, hei gung nah 
den ollen Herrn und bed em, wat hei nich up de 
anner Sid von dat Wagenhus spaziren gahn künn. 
Worüm? frog de oll Herr. — Anstatt nu de Wohrheit 

tau seggen, dat hei mit uns Alltausamen up Karangzett 
stunn, säd hei, up unsen Spazirgang güngen em tau 
vele Minschen, ok männigmal Frómde, de uns niglich 
ankeken, un hei miiggt ehr nich taum Uhlenspeigel 
deinen. — De General gung dorup in un set'te hentau, 
denn siillen wi von jitzt af Alltausamen dor gahn. Wi 
süllen also unsen schönen Spazirweg verlaten, wo de 
Sunn so schön warm schinte, wo wi doch Minschen 
tau seihn kregen, un wo Jedwereinen von uns all sinen 
lütten pläsirlichen Haken anslagen hadd, un süllen 
dorfür uns achter 'n ollen groten Kasten von Hus mang 
Kugelhümpel verlustiren, wo nich Sünn noch Man 
schinen ded, un wo wi keinen Minschen tau seihn 
kregen, as Lewandowsky’n, un dat blot, wil de Philo- 
soph slichte Waden hadd — denn dat was sin Haupt- 
arger. 

Nu was denn äwer unner jeden sinen Ketel tau 
scharp unnerbött worden, un sei kakten all äwer; blot 
minen ollen Kapteihn sin Ketel, de rögte sick nich, 
unner em legen swart un düster de dodigen Kahlen 
von sine verbrennten Hoffnungen, un de fungen kein 
kier, denn sei müggten woll von männige heimliche 
Thran natt sin. Äwer bi uns Annern dor ziB'te un 
sus'te dat man so: Kopernikus süll Aurelia'n verlaten, 
ick de lütte Idachechen, Don Juan sin Schenkjumfer 
un de annern All, un de Erzbischoff sine dicke Bäcker- 
fru, un as de Platzmajur kamm un uns de nige Ver- 
ordnung ansäd, dunn brok 't los, un vör Allen was ick 
wedder so dämlich, dat Mul am widsten uptauriten: 
dat ded ick nich, säd ick, dor güng ick nich! — Wat? 
sąd de Platzmajur, dat ded ick nich? De General hadd 
dat Recht, hei künn uns en Spazirgang anwisen, de 
em gefóll. — Dat wüßt ick, sad ick, iwer mi stünn 
ok dat Recht tau, dorvon Gebruk tau maken oder nich: 
ick würd hir blot vór de Wach up un dal gahn, oder 
ick würd ganz in mine Kasematt bliwen. — Dat wir 
Weddersetzlichkeit! — Dor seg ick de Sak anners an, 

antwurt'te ick, wi kemen up de Ort mit unsen Spazir- 
gang von 't Pird up den Esel, un ick höll dat för 'ne 
Straf, un de hadd ick nich verdeint! — — Dat was "ne 
grote Damlichkeit von mi; na, dat segg ick jitzt, ick 
bün nu so vel äwer föftig, as dunn iwer twintig, äwer 
led dauhn deiht mi dat hüt un desen Dag noch nich, dat 
ick so red'te, denn siis hadd ick woll kein Gelegen- 
heit hatt vull intauseihn, wat för 'n ollen prächtigen 
Minschen uns’ oll General was. 

T müggten woll en acht Dag’ vergahn sin, dat ick 
mit den Kopernikus — denn de was eben so dull as 
ick un wull ok nich hohaliren — vör de Wach up un 
dal gahn was, as ick nah den General up de Parad' 
kummandirt würd. — Dor stunn hei nu mit sinen 
witten Fedderbusch mang all de swarten und swart 
un witten Fedderbüsch, un as ick 'ranne kamm, gung 
hei up mi tau un säd: „Herr, warum opponieren Sie 
sich gegen den Kommandantur-Befehl?“ — Nu stunnen 
de Herrn Majurs un Kapteihns un Leutnants üm em 
rum un keken mi All mit nigliche Gesichter an, un 
dat makt Einen in so 'ne Lag’ hellschen empfindlich; 
ick sad also trotzig: achter 't Wagenhus güng ick nich 
spaziren. — Nu fohrt de olle Herr denn hellschen up 
un frog, ob ick nich wüßt, dat hei de Kummandant 
wir un dat ick tau gehorken hadd, wenn hei befehlen 
ded? — Ja, säd ick, äwer dit seg ick för ’ne Straf 
an, un ick wir mi nicks bewußt, wodörch ick de ver- 
deint hadd. — ’Ne Straf süll dat nich sin, sid hei, un 
sin Hast hadd sick all leggt; weck von min Kammeraden 
hadden üm desen Spazirgang beden, un dorüm hadd 
hei em anbefahlen. — Dat künn man Einer sin, de 
dorüm beden hadd, un de hadd wohrhaftig nich dorbi 
in 'n Sinn hatt, uns en Gefallen tau dauhn, säd.ick. — 
De olle Herr kek mi an, winkte dorup Lewandowsky'n 
un sprok mit den afsid un kamm dunn wedder 'ran un 
sad: „Ich werde mich darnach erkundigen, Ihnen gebe 
ich indessen den Rat, sich meinen Befehlen zu fügen; 

und das sagen Sie dem andern auch.“ — Dor meinte 
hei den Kopernikus mit. — „Und nun können Sie 
gehn.“ | 

So, nu was 't noch grad’ so, as 't west was; blot 
so vel wüßt ick nu doch, de olle Herr hadd dat nich 
in böse Afsicht dahn; hei hadd Sch...men dormit 
en Gefallen dauhn wullt, un wer weit, wat de em 
vörsnackt hadd. — Ick säd denn dit nu ok Allens 
den Kopernikus; iwer dat Krät brus'te glupschen up 
un säd: hei güng dor nich, hei ded 't nich. — De 
Erzbischoff kamm doräwer tau un höll uns "ne lütte 
Predigt, worin hei schön utenanner setten ded, zde 
General künn uns befehlen, wi süllen in de Dackrönn 
von 't Wagenhus oder up de Fast spaziren gahn, un 
wenn sick bi dese Gelegenheit de Hälft von uns dat 
Gnick afschöt, denn kreihte in Berlin nich Hund noch 
Hahn dornah. — Sinentwegen, säd de Kopernikus, 
künn de Erzbischoff mit de Rotten in de Dackrönn 
spaziren gahn, hei güng nich up 't Wagenhus un 
nich achter 't Wagenhus. — „Je, säd ick, „Kopernikus, 
mi kümmt den Erzbischoff sine Predigt gor nich so 
dämlich vör, denn wat hei hir seggt, hett hei blot as 
en Gliknis seggt. Denk doch iwer mal nah M.... 
tauriigg, wat so 'n General all taustelht. Hett uns 
General Graf H.... ok nich up de Daker spaziren 
gahn laten, wil em dat maglich tau fri was, so hett hei 
uns doch up Meßkuhlen gahn laten, un de Hälft von 
uns is dorbi tidlewens ungesund worden, un wecke 
Hund un Hahn hadd in Berlin dornah kreiht, wenn 
hei 't sick nich tau rechte Tid entseggt hadd? — Mi 
dücht, wi gahn achter 't Wagenhus, de Oll hett 't nich 


bös meint.“ — De Kopernikus wul nich. — Ick kreg em 
bi 'n Arm: „Kopernikus,* segg ick, „denk doch an 
Aurelia!“ — „Das ist es ja eben,“ fohrt hei herute. — 


„Ich gebe dir Brief und Siegel,“ segg ick, „je eher dich 
der General zwischen den Kugelhaufen sieht, desto eher 
siehst du Aurelien wieder.“ — 


Dit slog dörch, un den Nahmiddag gung ick mi 
Kopernikus Arm in Arm mang do Krzehiinnst = 
ziren. Dat was en eklich Gefäuhl för uns Beiden, un 
de Anstifter von dese Verdreitlichkeit kreg grad’ nich 
de fründlichsten Gesichter tau seihn, wenn hei an uns 
vörbi gung. | 

Ick heww dese Geschicht blot vertellt üm nahtau- 
wisen, wo oft un wo unschülliger Wis’ en Minsch in 
so ne Lag’ sick wat gefallen laten möt, un dat bi en 
gauden Kummandanten, von de legen gor nich tau 
reden. — Da hadd ick mi nich gefallen laten! seggt hir 
Mannigein, ick hadd ’t nich dahn! — Na, denn wir 
wi von 't Feg'fiier in de Höll kamen. — Ja, Ji wirt 
awer in Jug’ Recht. — Ach, du leiwer Gott! Mit dat 
Recht hadd wi nu all so lang’ Bekanntschaft makt, 


ds verlangt nich wider dornah — un wat süllen wi 
denn dauhn? — Uns besweren bi 't Kammergericht 
in Berlin? — Denn hadden wi de tröstliche Antwurt 


kregen, 't blew Allens so, as 't bestimmt wir, un uns’ 
oll brave Kummandant hadd mäglicher Wis’ en 
Wischer kregen, dat hei uns mihr Erlaubnissen gew 
as dat Kammergericht taugestahn wull. — Un dat ver- 
deinte de oll Herr nich! Dat verdeinte hei üm uns nich. 

Tweı Dag’ wir de Kopernikus un ick up den nigen 
Spazirweg gahn, — de oll Herr kunn uns von sin 
Eckfinster ut seihn — dunn let hei sick Lewandowsky’n 
raupen, un as de nah uns taurügg kamm, vertellte hei 
uns ganz heimlich, de oll Herr hadd em fragt, wat dat 
nich de lütte gele Hallenser un de opsternatsche 
Meckelnbörger wiren, de dor spaziren güngen, un as 
hei ‚ja‘ seggt hadd, hadd hei 't Finster taumakt un 
hadd wat in den Bort brummelt. — Den annern 
Morgen kamm de Platzmajur mit sinen Fedderbusch 
un Degen un makte uns den Kummandantur-Befehl 
bekannt: Die Staatsgefangenen, so und so, und so und 
so, sollten wieder den alten Spaziergang bis zu der 
kleinen Linde in der Nähe des Wassertors benutzen. 

— So hadden wi denn nu wedder, wat wi wünschten, 
un de oll General was ein braven Mann. — Ach, wat 
würd Graf H.... mit uns upstellt hewwen? — 

Äwer dese Mann was all colonel!) bi den Kaiser 
Napoleon west, hei hadd in Spanjen un Rußland sin 
Ding'n dahn, hei hadd gegen Dütschland fechten müßt, 
— dorfór kunn hei nich, dorfór kunnen de Fürsten 
— un up de velen Slachtfeller un ut dat gruglichste 
Elend hadd hei sick en minschenfründlich Hart be- 
wohrt, un in dit ihrlich Hart was kein Platz för de 
Erbärmlichkeiten un Jämmerlichkeiten, de annere Kum- 
mandanten gegen uns utäuwen deden. — Kirls, de ın 
jene schönen Fredenstiden Kummandanten würden, wil 
sei nich en Regiment kummandiren kunnen, Ka- 
maschenhingste, de ehre Seligkeit dorin funnen, de 
Instruktschonen von ehre Vörgesetzten bet up den 
Baukstaben uttauführen, dat wiren de, de uns schinnen 
deden; iwer Lüd’ as dese Mann un as de Oberst B.... 
in Gl...., de sick wat versöcht hadden un wüßten, 
wo 't hergung in de Welt, de hewwen uns meindag 
nich schurigelt. — Un noch hiit un desen Dag freut 
sick min Hart, wenn 't so 'n ollen witten Snurrbort 
tau seihn kriggt, dórch den de Wind von Anno driit- 
teihn mal weiht is — mag 't nu General oder Kapperal 
wesen. 

Föhr Schr... men was dese letzte Kummandantur- 
Befehl sihr fatal, denn hei müßt nu wedder as Uhlen- 
speigel dor 'rümmer lopen, bet hei denn tauletzt glück- 
lich verset't würd. Hei reis’te af, un ick heww em 
meindag’ nich wedder seihn. 

Nu kamm ’ne ruhige Tid, 't was Winter worden, 
‚ne lütte Umkateri hadd stattfunnen: de Kapteihn was 
mit sinen lütten Hallschen Fründ tausam treckt, un 
‘ck hadd den Franzosen as Stubenkammeraden kregen, 
de uns ut Berlin nahkamen was. 


Nee Oberst: 

Kapittel 8. 


Ick gew mi mit den Franzosen in de Menage. Worüm den Franzosen 

sin Hals fór Arwtenslusen tau fin, un woriim de Roddog’ ok en Fisch is. 

Zipollen un Lurbeerbläder verdarwen kein Gericht. Worüm de Fiier- 

warksleutnant von C.... mi met en blanken Degen tau Liw geiht, un 

de Franzos’ mi dat heite Fischwater äwer den Kopp stülpt. Von ’t 
bairsche Bir un von 't Lüttjedünn. 


Z... oder de Franzos, as wi em näumen deden, 
was, as ick all früher vertellt heww, en groten, staat- 
schen Kirl; äwer von de Behandlung inM.... was 
hei krank an sinen Geist worden. — Statt em nu fri 
tau laten, hadden sei em nah Berlin in de Schariteh !) 
schickt, un von dor kamm hei tau uns — was awer 
nich heilt. — Hei hadd sick inbild’t, hei künn prophen- 
zeihn, un dorbi blew hei un satt Stun’n und Dag’ lang 
un läd sick Korten un slog in den Virgil un de Bibel 
de Pagina’s up un dachte sick allerlei Tügs dorbi. — 
Na, üm em nu up annere Gedanken tau bringen, makte 
ick em den Vörslag, wi wullen uns sülwen kaken, 
un t gung ok richtig los. — Tüften würden köfft, 
un dor setten wi denn un schellten sei in ein von 
uns’ sihr rein utgespäulte Waschschótteln; iwer de 
Franzos’ was nich dortau tau krigen, ehr ordentlich 
de Ogen uttausteken ; up unsen Vörbähn lagg en ganzes 
Sortiment Suppenkrut in Sand inpackt; 'ne Samm- 
lung von grote un lütte Pött stunn bi den Aben 'rümmer 
— glik tau Hand — denn in 'n Aben würd kakt, un 
blot de Obergerichte, tau de vele Kunst un Uppassung 
hürt, würden, as 't sick hürdt, up en Füerhird vör- 
kregen. Mit grote Kosten würd 'ne bleckerne Bifstiick- 
Maschin anschafft, un Allens, wat dortau sin mót; 
blot dat Fleisch fehlte uns ümmer, wil dat nich gaud 
antauschaffen was. So gung ’t denn nu in 'n Groten: 
los, un 't Kaken süll ümgahn; wi loßten, un den Fran- 

zosen drop 't Loß. — So lang’ hadd ick ümmer den 
Koffe makt, nu müßt de Franzos’ em maken; hei gung 
ok an 't Wark, schüdd’te Koffe baben up, stickte 
Füer unnen an, verget äwer dat Water intaugeiten un 
smölt’te ut den Klempner Löffen in Berlin sin schönstes 
Kunstwark den Boden ut. — Dat was de Anfang von 
uns’ Geschäft. — „Franzos’,“ frog ick, „hest Du Di 
all mal mit dat Kakgeschäft bemengt, oder doräwer 
nahdacht, oder dorbi mal tauseihn?“ — „Wo so?“ 
frog hei. — „Na, ick mein man,“ segg ick, „ob Du 
all mal kakt hest, oder ob Du mal in ein Kakbauk 
studirt hest, oder ob Du ok man blot mal 'ne richtige 
Käksch, de in ehren Fach gebild’t is, en beten äwer 
de Schuller seihn hest?“ — Kakt hadd hei noch nich, 
sad hei, mit Kakbäuker hadd hei sick ok nich afgewen, 
awer gebild’te Käkschen hadd hei all oft naug äwer 
de Schullern seihn — un hei nennte mi ne ganze Reih, 
luter französche Namen. — „Je,“ segg ick, „all Dine 
Madelons un Louisons un Scharlottons känen uns hir 
nich helpen, hir heit dat, ‚sülwst is de Mann‘, trugst 
Du Di en richtig Suppeten taurecht tau kaken?“ 
„Ne,“ sad hei. — „Na,“ segg ick, „denn will w' dat 
so maken; ick will kaken un 't Geschirr inklarren, un 
Du makst dat wedder rein, smittst mi äwer kein Pött 
intwei, denn de warden Di an 't Lohn aftrekt; dat 
Tüftenschellen un Suppenkrutputzen is gemeinschaft- 
liche Arbeit, wil sei in 'n Ganzen sihr pläsirlich is 
un sick dorbi en Wurd vertellen lett.“ 

Nah dit Äwereinkamen gung denn nu de Kakeri los. 
— Ick hadd noch en schönes Stück Mal-Linnen, wo 
ick mine irsten Versäuke mit luter echte Ölfarben 
upmalt hadd, datt namm ick mit de verschiden Ge- 
sichter un Böm un Blaumen, de dorup stunnen, as 
Schórt un bunn sei mi mit en por Bindfaden hinnen 
tausamen, un dunn güng 't los: „Franzos’, mak mi mal 
desen Pott rein — ganz rein. — So! — Nu giww mi 
mal de Arwten her! — Schapskopp, de nich; de 


ingequellten dor baben up den Aben! — So! — Nu 
hal mal en par dróge Spöhn taum Anbäuten!“ — Min 
oll Franzos’ ded Alles: „Was kochst du für Erbsen?“ 
frog hei, „dünne oder dicke?“ — „Franzos’,“ segg ick, 
„nu will 'ck Di ein för allemal wat seggen! — De 
Póttenkikeri kann 'ck nich liden. Siih, Du deihst Din 
Ding'n, un ick dauh min Ding'n, un wenn, 't Eten 
farig is, denn kiimm 't up den Disch, un denn ettst 
Du °t.“ — 


Min Arwten wiren wunderschón, ick hadd en gaud 
Stück Speck anstecken, iwer trotzdem kaute de Fran- 


zos’ dor ümmer so hoch up. — „Wat hest Du?“ frag 
ick. — Je, seggt hei, em kemen so vel Slusen mang 
de Tähnen. — Na, dat müßt mi jo denn doch argern: 


„Wo?“ segg ick; „Du hest je en verdeuwelt finen Hals, 
wo nich mal 'ne Arwten-Slus’ dörchkamen kann. Meinst 
Du, dat wi hir in 'n Vullen lewen, un de Arwten-Slusen 
in den Drank smiten känen ? — Wi hewwen jo nich mal 
en Swin, den 't tau Gaud’ kamen kann. — Un kik hir! 
Einen Daler un acht Gróschen; dor sälen wi virteihn 
Dag’ von lewen, de kän wi doch nich glik den irsten 
Dag utgewen, un wenn Di de Slusen tau struw sünd, 
denn schaff mi erst en Täms’ an. — 


Na, dat hülp; in de negste Tid säd hei ok gor nicks, 
äwer ick kakte ok ümmer schönes Eten, un dorbi kamm 
mi dat hellschen tau PaB, dat dat grad’ in de nüchterne 
Kalwertid was, un dat wi grad' an 'n Dur wahnen 
deden, denn dor hadd ick de schönste Gelegenheit, 
so “n halwes nüchternes Kalw ’rinne tau smuggeln — 
up de Festung was noch Mahl- un Slachtstüer — un 
dat ded ick oft, denn ick köfft so vel as mäglich ümmer 
in 'n Groten. — En halw Kalw kost’te dunntaumalen 
acht Gröschen, wenn 't smuggelt was, un wenn ıck denn 
up minen Vörbähn so 'n halw Kalw baben hängen un 
unnen en Schepel Tüften liggen hadd, denn freu't sick 
min Hart ordentlich, un ick kamm denn ’rinne ın de 

Kasematt un sad: ‚„Franzos’, för ditmal verhungern 
wi noch lang’ nich!“ — 

Dit hadd nu ümmer in alle Sporsamkeit un Nohr- 
haftigkeit so furt gahn künnt, wenn de Franzos’ kein 
Leckertähn west wir; äwer so geiht hei mal de Alleh 
hendal, un en hübsch Mäten kümmt, un hei fröggt, 
wat sei in den Korw hadd? „Karpen,“ seggt sei, 
„schöne Ruhrkarpen I“ — Nu stiggt em de Giwwel nah 
Karpen up, un hei föllt mi in min Geschäft — — denn 
de Kass’ un den Inkop hadd ick — un köfft de Karpen 
för en grot Stück Geld. — Ick stah grad mit den Fiier- 


warks-Leutnant von C...., den ick malt hadd un de 
uns oftmals besöchte — denn uns’ oll General hadd 
gegen so wat jitzt gor nicks — un vertell em grad’ 


von unse vorzügliche Kakinrichtung, as de Franzos' 
ankümmt un von mi Geld ut de Kass’ för sinen Karpen- 
handel verlangt; na, ick betahl also un dauh dorbi so, 
as wenn Karpen en ganz gewöhnlich Gericht för uns 
wir — wer will sick so 'n Leutnant gegenawer ok 'ne 
Thimothee gewen? — „Karpfen?“ frógt de Leutnant. 
— „Ja,“ segg ick, „Karpen! Magen Sei girn Karpen?“ 
— Nu fängt hei denn von Karpen en Strahl an tau 
singen, un dat hei sick mal krank dorin eten, äwer nu 
sid vir Johren kein mihr tau seihn kregen hadd, un 
ick kann nich anners: ick nötig em tau Middag, denk 
äwer noch so bi mi: „Na, tauw, för 't Kranketen will 
'ck Di woll en P vórschriwen.' — Hei nimmt dat an, 
un ick gah nu 'ruppe un will uns’ Karpen kaken — 
natürlich in Bir. 

As ick baben kam, frag ick: „Franzos’, wo sünd de 
Karpen?“ — „Hir in Din Waschschöttel!“ seggt hei. — 
Ick gah 'ranne un bekik mi de Dinger, un de Arm 
sacken mi an den Liw dal: „Dat nennst Du Karpen?“ 
taup-ick. =s at seee ihes Rülmskarpen! ==- Na; 
segg ick, „ick nennt 't Roddogen,“ un kik de Kreaturen 
in stille Wuth an: irst dat grote Stück Geld dorför 
tau betahlen un sick denn babenin noch vör 'n königlich 

preuBschen Fiierwarksleutnant mit Roddogen blamiren! 
„Glik löppst de Dirn nah un lettst Di dat Geld Bene 
gewen,“ segg ick, „un denn segg man den Leutnant, hel 
siill man wo anners eten, mit de Karpen wir dat Essig, 
t wiren Roddogen worden; un dat Du man seggst, Du 
wirst doran Schuld, dormit de Dämlichkeit nich up 
minen Schalm kümmt.“ — Na, dat wull hei nu nıch, 
un ick sach dat ok in: dat was'tau vel verlangt, un Ick 
äwerlegg mi dat wider un segg endlich: „Na, segg ick, 

wat tau maken is, sall makt warden, un wenn ne 
Roddog' gaud kakt ward, denn is Roddog' ok en Fisch. 
— „Franzos’,“ segg ick, „min leiw Franzos, nu pal ok 
recht up, wat ick Di seggen will; süh, nu snid ehr ırst 
all de roden Flotten un den Swanz af, denn de verraden 
uns taum irsten, un denn rit sei up, un dat Ingedaum 
leggst Du mi hir up desen Tóller, un bileiwe nimm 
Di mit de Gall in Acht, un denn snid sei in ganze lutte 
Stiicken, dat dat utsiiht, as wir t en kostbor Gericht, 


von dat nich vel mit einmal gewen warden kann; 1Ck 
will noch fixing henlopen, un will noch allerleı Ge- 
würzen inköpen, wi willen den Leutnant en schönen 
blagen Dunst vör de Ogen maken.“ — Ick lop; awer 
as ick up de Trepp bün, krig ick dat wedder mit zę 
Angst, un ick kam taurugg un segg: „Französing! 
segg ick un strak em eins awer, „nımm Di ok jo mit 
de Gall in Acht!“ — Na, hei. versprok dat ok, un ick 
lop nah den Kopmann un köp INT Ne Buddel Bir | 
— „Echtes Bairsches Bir?“ fröggt hel. — INe segg 
ick, „säut Bir.“ — „Siis, ick heww ok ganz kaptales 
Bairsches,* seggt hei. — Je, t was hüt 'ne Gelegenheit 
dortau: „Na,“ segg ick, „denn gewen S m1 ok man glık 
drei Buddel Bairsches, un denn for n halwen Sülwer- 
sröschen Nägelken, för 'n halwen Sülwergröschen 
engelsch Gewürz, för 'n halwen Sülwergröschen brunen 
Honnigkauken un en por Lurbeerblader tau. — Na, 
ick krig dat ok all, de vir Birbuddeln lett hei mı von 


sinen Jungen hendragen, un ick gah mit 'ne ganze 


Góps vull Lurbeerbläder achter an. — „Wat hest Du 
dor?“ fróggt de Kapteihn. — „„Lurbeerblader,'* segg ick, 
„wi eten hüt Karpen.“ — „Karpen?“ fröggt Don Juan, 
„ick weit gor nich mihr, wo de Ort smeckt.* — „Je,“ 
segg ick, „Kinnings, ick wull Jug girn inladen, äwer 't 
langt nich, denn wi hewwen hüt all den Füerwarks- 
ieutnant von C.... tau Middag.“ — Nu kamm de 
Erzbischoff ok an, un as de von Karpen hürte un de 
Lurbeerbläder sach, säd hei: dat seg hei, ick verstünn 
de Sak, Lurbeerbläder hürten dortau, un dünn kek 
hei uns all indringlich an un säd: „Und das merkt 
euch, Lorbeerblätter und Zwiebeln verderben kein Ge- 
richt.“ Blot wat Backels-Kram wir, as Pottkauken 
un Pudding, säd hei, dor müßt mit dese Saken sporsam 
ümgahn warden. — Na, as ick weggah, freu ick mi 
denn, dat ick mit den Erzbischoff sine Ansichten so 
äwerein stimmte, denn hei verstunn vel von 't Öko- 
nomsche: un as ick baben ’ruppe kamm, was de Fran- 
zos’ mit sine Geschäften all prat, un hei hadd ok nah 
mine Meinung Allens sihr schön un hadd ok Füer 
anmakt, ick treckte mı also den Rock ut, bunn mi mine 
bunte Schört vör un tred an den Füerhird, denn dit 
Gericht was en Obergericht, un 't gung mit em in 
den Aben abslutemang nich. Ick ströpte mi de A'rmel 
up, un nu kunn 't minentwegen losgahn. 

Unnenin den Rägen, wil dat hei süs nich gor ward, 
denn ’ne Schicht Solt un Zipollen un nu ümmer Rodd- 
ogen un Solt un Zipollen und Solt un Roddogen un 
Zipollen, bet 't all was. — As min Fisch äwer halw 
gor wiren, raup ick den Franzosen un segg: „Nu stellst 
Du Di hir bi mi her un deihst mi Handreikung, denn 
för Einen allein is de Sak nich andahn.“ Un dormit 
geit ick dat Fischwater af, un hei möt mi "ne Schöttel 
dortau halen. Un as ick dormit prat bün, segg ick: 
„So, nu hal dat Bir!“ — Dat deiht hei denn ok, un 
ick geit dat äwer de Zipollen un de Fisch un lat dat 
upkaken un smit nah ’n lüttes Bedenken min Ge- 

würzen un minen Honnigkauken an un stah nu blot 
noch mit mine Göps vull Lurbeerbläder dor. Vel wiren 
't; äwer de Erzbischoff hadd seggt: Zipollen un Lur- 
beerbläder verdarwen kein Gericht; ick hadd dägt 
Zipollen ansmeten, also ‚müßten ok dägt Lurbeerbläder 
an, un so streu ick denn min Göps vull 'rinne. — 
„So,“ segg ick, „Franzos’ nu de Botter!“ — „Von de 
frisch ?“ fröggt hei, „oder von de oll?“ — „Meinst Du,“ 
segg ick, „dat för de ollen Roddogen uns’ olle schöne 
Botter nich gaud naug is?“ — Na, hei bringt sei, un 
de Botter was sihr schön, denn ick hadd sel von 
Hus schickt kregen, un sei was in min Vaders Hus 
sülwst makt worden; awer vór en halw Johr. — Um 
min Sak gaud .tau maken, stek ick denn also ok einen 
unverantwurtlichen Stick dorvon in den Pott — denn 
en Ketel hadd wi nich — un ick stunn nu dor un 
tauwte ruhig min Sak af, denn min Ding’n hadd ick 
dahn, un wat dortau hürt, was richtig 'rin kamen: „So,“ 
segg ick, „Franzos’, wat wi nich an de Fisch hewwen, 
warden wi an de Sauß hiewwen.' — 

Un nu stahn wi dor, un ick freu mi äwer dien schönen 
Geruch, de ut minien Pott stiggt; un hei seggt: „Nu 
sünd sel gaud.“ — „Ne,“ segg ick, „noch sünd sei 
nich gaud: Roddogen möten lang’ kaken.“ — Un dese 
Vörsicht hett mi mäglicher Wis’ dat Lewen redd't, 
denn grad’ nu kamm de Leutnant an, un wil hei ırst 
dörch uns’ Käk müßt, nemen wi 'em dor in Empfang, 
un de Franzos’ makte de Honnürs un näumte em 
immer ‚Herr Kammrad', denn hei sülwst was ok Leut- 
nant bi de Landwehr west, un ick wull doch ok dat 
Minige dauhn un mak an den Füerhird ümmer so n 
verschraten Diner: un ick freu’te mi sihr, un dat wir 
doch nett von em, dat hei Wurd hollen hadd; un bi de 
Gelegenheit kamm ick mit mine Bakermentsche Schört 
von Öllinnen in dat Füer un stah ok in 'n Ogenblick 
middwarts in helle Flammen. De Leutnant — dit 
seihn — de Gefohr inseihn — denn hei was Füer- 

warksleutnant un miiBt dat weiten — treckt den Degen 
blank un fohrt mi mit dat spitze Ding tau Liw, un de 
Franzos' kriggt de Schöttel mit dat heite Fischwater 
tau faten un giitt mi dat — swabb! — äwer den Kopp. 
— Gotts ein Dunner! wo was mi tau Maud! — iwer de 
Leutnant hadd richtig mit den stumpen Degen den 
Bindfaden dórchfidelt, un min Käkenschört föll mit min 
Anfangsgriin'n in de Ölmaleri vór mi dal, un ick sprung 
dorup herümmer un grep mit de Hän’n bald unnen un 
bald baben, un hadd ich nich vörher in Bedenken 
mit de Lurbeerbläder stahn, un wir de Roddog’ nich 
so 'n tagen Fisch taum Kaken, denn wir dat Fisch- 
water noch kakend west, un de Franzos’ hadd mi 
afbraut as en Kapunhahn. 

Doriim segg ick, Bedenken is bi jeder Sak gaud, 
un wir 't ok man 'ne Roddog’. — Ick kamm ditmal 
mit en por Blasen up de Knei, mit 'ne verbrennte olle 
Hos’, mit en halw afsengten Bort un mit nidertrachtige 
Koppweihdag’ von wegen dat heite Fischwater dorvon 
af, un 't kamm blot von de Awerlegung her. 

Na, awer den Brandschaden wiren nu äwersten min 
Tisch vergeten un kakten ümmer still vör sick hen 
un as nu de Franzos’ den Leutnant ’rinne nötigt hadd. 
sad ick tau mi: „Na, wenn 's nu nich mór sünd, denn 
warden s’ ok nich.“ — Ick nem also den Pott von ’t 
Füer un ward de Stücken ’rute fischen un krig tauirst 
en Kopp — schön mör! wohrhaftig schön mör! — 
Ick will doch ok mal probiren, wo de Sak utfollen is 
ick pöll mi also en Spirken von den Kopp af — schön 
mor! awer gallenbitter! — „Ne!“ segg ick, „up den 
Minschen, den Franzosen, is doch gor kein Verlat 
nu hett hei mi de schönen Köpp gällt, na täuw! Dorför 


sallst Du s’ ok beid' allein upeten!“ — Ick grawwel 
nu mit minen Lepel wider in den Pott — luter Kräu- 
mels! De ganze Geschicht was tau Grütt kakt! — „Ja, 


dat kümmt dorvon her!“ segg ick, „ick segg em, hei 
sall sei lütt sniden, un nu snitt hei s’ in luter lütte Finzel!‘“ 

— Tauletzt un tauletzt fisch ick noch en por Swäns’ 
'rut, de wiren noch heil, wil uns’ Herrgott de Roddog’ 
in 'n Swanz mit sihr faste Graden erschaffen hett. — 
„De sälen för den Leutnant,“ segg ick, „dor kann de 
Gall nich ankamen sin.“ 

As dat Gericht nu up den Disch stunn, rök ’t recht 
apptitlich un 't sach ok so ut, un dorbi kemen mi de 
velen Lurbeerbläder schön tau Paß, denn de hadd ick 
baben upleggt, dat de Grütt nich tau seihn was. — 
Dormit dat hei mi nu nich achter dat Geheimnis 
kamen süll, läd ick sülwen vör un ded so, as wenn 
ick sihr besorgt wir, dat hei ok dat richtige Stück 


kreg. — „An 'n fetten Karpen,‘ segg ick, „is de 
Swanz dat beste Stück; un dat sälen Sei hewween !“ segg 
ick un legg em richtig de beiden Swäns’ up. — Hei 


kickt mi an, as wenn em dat ganz was Niges wir, un 
mi was 't sülwst ganz was Nig's; äwer ick slog den 
Dummen an den Hals. — De Franzos’ kreg tau Straf 
den Kopp. — 

Ihre ick nu sülwst anfung tau eten, wohrschugte 
ick sei denn all Beid’, wo sei sick woll hadden. — De 
Franzos’ et up sinen Kopp düchtig los; iwer de Leut- 
nant sned snurrige Gesichter un kau’te verdeuwelt 
hoch up den Swanz. — Ja, denk ick, kau Du man! 
Dat sünd de Graden, un för de kann ick nich, ick 
heww de Roddogen ok nich makt. — Nu fang iak denn 


ok an tau eten — Gotts ein Dunner! — gallenbitter! 
— nich blot de Fisch — ne! de Sauß — Stil, man 
nicks seggen! — Ick et also drist d'rup los un, üm 


mi nich tau verraden, fang ick an tau nödigen: „Herr 


Leutnant villicht en por Zipollen oder en por Lurbeer- 


bläder?“ un legg em denn ok en Hümpel Zipollen un 
Lurbeerbläder up den Teller, dat hei mit de letzt Ort 
sinen ganzen Kriegsruhm bekränzen kunn. — „Ich 
danke! ich danke!“ stamerte hei, „ich bin gar kein 
Freund von Lorbeerblättern, sie schmecken gar zu ~- 
bitter — pikant, wollte ich sagen.“ — Un nu schot mi 

dat Blatt, nu gung mi en Licht up; von de Backer- 
mentschen Lurbeerbläder kamm de ganze Strengigkeit 
in den Gesmack, un dor was Keiner wider an 
Schuld, as de dämliche Erzbischoff mit sinen däm- 
lichen Rath un de Gaudmäudigkeit von den Kopmann, 
de mi so vele Lurbeerbläder taugewen hadd. — Ick 
was dor nich an Schuld un de Franzos’ ok nich; ick 
hadd em mit dat Gällen Unrecht dahn, ick füll em also 
noch en por Lepel von min Grütt up un segg: „Franzos’, 
nahsten möt ick Di Afbidd dauhn.“ — Hei et ok 
immer förfötsch dorin furt; äwer de HlauptperBohn, 
de Leutnant, aust’te mit Fingern un Tung’ un Tänen 
in den Mund nah Graden 'rümme, dat ick denk: de 
wir gaud bi 't Nahharken in so 'n korten Gasten tau 
bruken. 

Äwer dunn mit einen Mal kamm mi Rath: de Düwel 
möt mit den Düwel verdrewen warden. Wenn Du nu 
so mit Din Bairsches Bitterbir vörrücken dedst, mäg- 
lıch, dat denn in Verglik mit dat Bitterbir Din Fisch 
saut as en Nätkarn smecken künnen. — „Na,“ segg 
ick, „nu will'n wi äwer doch ok tau uns’ Karpen en 
schön Glas Bairsches drinken!“ gah hen un schenk 
Jeden en Seidel in. — „Merkwiirdig!' seggt de Leut- 
nant, „mein Bier sieht viel heller aus als das Ihrige." 
— „Ja,“ segg ick, „wohrhaftig! — Dat is doch merk- 
würdig, 't is all von einen Kopmann.‘ — De Leutnant 
set't sin Seidel an, set't äwer glik wedder dal: „da 
ist auch der Hopfen d’ran gespart,“ seggt hei. — 
Sall denn hüt Allens verkihrt gahn? denk ıck. Din 
Bir smeckt doch hellschen bitter, un ick nem den 
Leutnant sin Glas: „Erlauben Sie mal!“ — Leiwer 
Gott! Nu was dat Lüttjedünn. Nu was dat dat Fisch- 
bir, un de Franzos’ hadd 'ne Buddel Bairsch Bir 
an de Fisch gaten. — Na, nu was ’t jo All klor! — 
De Roddogen, de Zipollen, de Lurbeerbläder, nicks 
was doran Schuld, blot de Franzos’ un dat Bairsche 
Bir! — De Franzos’ hadd taum Glücken ut sın Glas 

noch nich drunken, ich schow dat den Leutnant hen, 
un sette den Franzosen dat Lüttjedünn vór. — Da 
drink Du man! — Ick nódigte nu noch iimmer tau 
min Fisch; awer Keiner wull, un as endlich tau 
mine Freud’ de Kasematt upslaten würd, gung de 
Leutnant un bedankte sick höflich för dat schöne 
Middageten. 


Kapittel 9. 


De Franzos’ ward unbescheiden. Wat ’ne Hos’ ok tau en Käkeninventor 

tau reken is? Worüm ick nah Muttern gah, beit mit Kodillg ward un as 

en Schaustermeister ut de Dör gah. Worüm ’ne Nachtmütz tau Gottes 

Finger warden kann. Datick ok mal 's Nachtens in de Tacken von en 

jungen Plummenbom seten heww, un woans_en Minsch taum Börnkalw 
warden kann. 


Nu was ick mit den Franzosen allein; ick gung 


stumm in mine Blamage herüm. — „Na,“ seggt hei 
endlich un drinkt sin Glas mit Lüttjedünn ut, „schön 
Tüg von Bir hest Du uns äwer köfft.“ — „För Di 
gaud naug!“ segg ick. — „Wat meinst Du eigentlich 


hüt Middag dormit?“ frog hei, „Du wullst mi noch 
Afbidd dauhn?* — „Di Afbidd? Ok dat noch?“ segg 
ick. „Irst köffst Du mi Roddogen stats Karpen up 
den Hals? Nahsten sniddst Du sei mi in luter lütte 
Finzel? Un tauletzt giittst Du mi Bairsches Bir in 't 
Gericht? — Du siillst Di as Koch afmalen laten!“ — 
Dat siill ick dauhn, sad hei, ick äwernem mi immer 
Saken, de ick nich wussen wir. — Un so kamm tau 
de Bitterkeit von de Lurbeerbläder un dat Bairsche Bir 
noch en bittern Strid, un as dat gegen Abend kamm, 
wiird hei unbescheiden un verlangte noch Abendbrod. 
— „Mi diicht,* segg ick, „Du hest hüt Middag gaud 
naug eten un kiinnst hüt Abend woll mal awerscheiten, 
un ick heww mi hiit all naug an den Fiierhird afextert, 
un Du kiinnst mi de Rauh nu woll ginnen. — Awer 
nel Dor legen noch drei Eier in 't Schapp, un 't 


— {WLan W IMMM 


u 83 SA 


stunn dor ok noch en Teller mit Weitenmehl, un hei 
verlangte, ick süll em en Pannkauken backen. Ick 
hadd kein Pann, säd ick. — Dat güng ok in de Bifstück- 
Maschin, säd hei. — Dor wir kein Spiritus, säd ick, — 
Dat güng ok mit Kahlen, säd hei. — Wi hadden kein 
Melk, säd ıck. — Dat güng ok ahn Melk, säd hei. — 
„Denn back Di sülwst weck,“ segg ick, „wenn Du 't 
doch all so schön weitst.“ — Un hei deiht 't un rührt 
sick de Eier un dat Mehl tausam, leggt Kahlen unner 
de düre, nige Maschin un rührt nu iimnier dorin 
'rümmer, dat em sin Kauken nich anbrennt, un ick 
gah dor ümmer an vörbi, segg nicks, seih äwer, dat 
dat luter Wrümmels warden, un denk: Na, wo dit woll 
möt? un bün noch so niderträchtig un häg mi doräwer, 
dat hei mit sinen Kauken in n Nettel leggt. — 

Nu wiren sine ollen lütten brunen Wrümmels jo woll 
nah sine Meinung gaud, un hei schrapte sei sick tausam 
un drückt jo wol mit den Lepel en beten fast up 
den Bodden — klack! säd de Bodden, un de ganze 
düre Maschin lagg in de Kahlen. — „Siih so!“ segg 
ick. — „Ja,“ seggt hei. — „Dat kümmt dor von her!“ 
segg ick. — „Je,“ seggt hei un kickt bald de uten- 
anner smölt’te Maschin un bald sin Wrümmels an. — 
„Mit de Sak sünd wi nu farig,“ segg ick, „denn de 
Sak geiht nich länger!“ un gah hen und hal uns’ drei 
heilen Pött tausam un stell de halwe Bifstück-Maschin 
dorbi hen un segg: „So, nu kik Di mal uns’ Be- 
scherung an! As wi vör twei Monat uns in de Kakeri 
begewen, künnen wi Jedwereinen mit säben nige Pött 
— dat Stück dörchsnittlich tau 'n gauden Gröschen 
unner de Ogen gahn; wo vel stahn dor nu? — drei! 
— de annern hest Du All liwert, un nu de Bifstück- 
Maschin, un irst min Koffemaschin, un drei flack 
Teller fehlen, dat ick hüt Middag min Fisch heww 
von en deipen eten müßt.“ — Grütt, sad hei 
höhnschen, müßt ok von en deipen 'l’eller eten warden, 
un wat von 't Kakinventor in 'n Deinst tau Grun'n 

giing, müßten wi Beid’ dragen. — „Haha!“ segg ick, 
„so willst Du? na, denn man tau!" un gah hen un hal 
min Hos’, de ick mi hüt Middag verbrennt hadd, un 
legg sei bi de Bifstück-Maschin hen. Denn geiht de 
ok ut de allgemeine Kass’, segg ick. — 'Ne Hos, 
sad hei, hürte nich taum Kakinventor, un dormit fung 
hei an up sine Wrümmels tau kauen. — De Ort un 
Wis’ kunn mi denn doch nich gefallen. — „Hir,“ 
segg ick, „is uns’ Kass’, hir 's mine dägliche Bereknung 
un nu kumm mit! — Hir liggt en Schepel Tüften, de 
känen wi deilen, un dat Suppenkrut ok; üm de drei 
Pött un de Bifstück-Maschin känen wi lossen, ut dat 
halw Kalw, wat ick gistern köfft heww, will ick Di 
Dinen Part bor utbetahlen, un de Teller deilen wi 
uns ok. — Nu, mein ick, sind wi utenanner. — Dunn 
kriggt hei mine unschüllige Hos’ tau faten un böhrt sei 
in de Höcht un fróggt: „Sall üm de ok loßt warden? 
denn Du hest sei jo utdrücklich tau 't Käkeninventor 
rekent.“ 

Dat wiren nu Spitzen: ick argerte mi woll doräwer, 
iwer sei makten mi fast, mi meindag’ nich wedder in 
'ne vorteilhafte Kaprusch-Wirtschaft intaulaten. — Von 
jitzt an kakte ick mi allein, denn ick hadd de drei 
Pött gewunnen, un hei let sick för düres Geld ut de 
Leutnantskäk spisen. Äwer 't was dornah; gegen mi 
kamm hei nich an, denn ick kakte em tau 'n Arger von 
nu an de kiinstlichsten un swónnsten Gerichte, un 
wenn hei achter sinen Teller mit de ollen groten grisen 
Arwten mit 'ne sure pohlsche Sauß satt, denn hadd 
ick en schónes Kalwfleisch-FrikanBeh, oder ick hadd 
mi ok en Stiick Hamelfleisch mit Kam smurt; un 
wenn hei mit sine Flintenkugeln in 'n Liw in de 
Kasematt heriimmerlopen ded, denn satt ick in alle 
Behaglichkeit dor un freute mi, dat mi keine Flinten- 
kugeln in 'n Liw klatern deden. 

Mine Käk gaww mi ok 'ne nützliche Beschäftigung 
un 'ne grote Belihrung, denn von ehr ut bun ick all- 

mihlich up de Chemi verfollen, un as mi de oll 
Herr General Verlównis gaww, en por liitte niidliche 
Jung's in de Wissenschaften tau unnerwisen, dunn hadd 
ick mit min Malen tausamen den Dag awer utreikende 
Geschätfen, un de Tid gung hen. 

Mit min Malen hadd sick dat ok utspraken, un üm 
Wihnachten ut kamm min oll lütt Idachechen mit 'ne 
Empfehlung von ehr leiw Mutting, un wat de öllste 
Swester von Aurelia’n wir, de süll frigen, un wil sei 
dat en beten vörnehmer as gewöhnlich inrichten wull, 
süll bi dese Gelegenheit 'ne Transparent in ehre Kase- 
matt anbröcht warden, un wat ick mi de Sak äwer- 
nemen wull? — Dat ded ick drist, säd ick. — Na, denn 
sül ick doch den General bidden, dat ick Mutting mal 
besäuken künn. — Un ick ded dat ok, un de oll 
Herr General det ’t ok. 

Na, as dit nu bekannt würd, dunn gaw dat en 
Upstand, denn dit was dat irstemal, dat Ein von uns in 
en Provathus gahn dürwt, un noch dortau in dit, wo 
all so vel üm dreiht hadd. De Kapteihn stunn lang’ un 
kek mi an, as wull hei wat seggen, säd äwer nicks, 
Don Juan kamm, gratulirt mi un gaww mi männigen 
finen Wink, woans ick de Gelegenheit in minen eignen 
Nutzen verwennen künn, de Franzos’ treckte mi an, 
leihnte mi en por Vatermürder, bünn sei mi sülwst 
vór un makte mi en künstlichen Knuppen in't Hals- 
dauk, de Erzbischoff, de en por Hän’n as en por Wasch- 
hólter hadd, un von den sei ümmer vertellen deden, 
dat hei ut twei Por gewöhnliche ledderne Hanschen 
sick ein Por maken let, indem dat iimmer twei un twei 
tausam neigt würden, leihnte mi en por von sine, äwer 
t wiren en por wullene, utgeflüschte, un ick dacht 
ok so: na, 't is Winterdag; denn dunnmals was dat 
noch nich abslut nothwennig, dat Einer, de den Finen 
utlusen wull, mit Schapledder an de Knäwel herüm 
gahn müßt. — Na, ick sach staatsch naug ut, as ick 
in minen besten Rock un Don Juannen sine pohlsche 

Pelzmiitz un de annern tausamgepumpten Saken unnen 
bi den Kopernikus 'rinne kamm. — Dat Ding wull 
platzen vör Arger un Afgunst: „Süh!“ sad hei spitz, 
„ick hadd nich dacht, dat Ji mit Jug Tausamenscheiten 
so 'n Staat updriwen künnt.“ — „Je,“ segg ick, „dat 
seggst Du woll! — Süll ick in desen Uptog mi woll 
sülwten en beten an ehr 'ranne swenken känen?“ — 
Nu würd em äwer woll bang’, un hei bedwung sinen 
Arger un sad: „Charles, dauh mi den Gefallen un 


segg ehr ....* — „De Mutter?“ frog ick. — „Nel! 
ehr.“ — „De Brud?“ frog ick. — „Ne, Aurelia’n,“ 
sad hei verdreitlich. — „Hest Du ehr denn siilwst 
all wat seggt?" frog ick. — „Nel“ seggt hei. — „Na, 


denn segg ick ehr ok nicks,‘ segg ick. „Ick künn 
dor ankamen, as de Säg’ in 't Judenhus, denn dat 
Mäten kann jo noch recht gaud den ollen, braven 
Kapteihn in ehre bläudige Seel dragen, oder de Mutter 
mag jo ok woll dat för gaud inseihn hewwen, dat 
ick de Paßlichste för ehre Dochter bün, denn so vel 
ick weit, hett sel mi un nich Di tau sick inladen.“ 
Dormit gung ick ut de Dör: so! dor rück an! Du 
willst Di äwer mine Utstaffirung monkiren? Heww 
ick von Din Wormtüg von Kinnerkledaschen all wat 
leihnen wullt? — — 

As ick nu buten tau Rum kamm, segen mi de 
Annern All recht erfreulich an, denn ick was ehr 
Stolz, wil ick von Jeden von ehr wat an mi drog, 
un as ick nu, sihr mit min Utseihn 'taufreden, de Alleh 
entlang gah un mi 'ne Anred' an de Mutter inauw: 
»WEMM iEhe"ES WAS Ewo. ie “ — Wat was dorbi grot 
tau wagen? — „Wenn ich so frei bin ....* — Ick 
was man nich fri. — „Wenn ich Ihren Befehlen ge- 
horche . .“ — Dat was tau vel; sei hadd mi nicks 
tau befehlen. — „Wenn ich Ihren Wünschen nach- 
komme, so ....' — Dunn kümmt Einer achter mi 
un grawwelt mi hinnen an de Rocktasch, un as ick mi 
imseih, was 't de Erzbischoff, de mi minen buntbom- 


wullnen Taschendauk 'ne halw Ehl ut de Tasch trecken 
ded. — „So,“ sad hei, „das fehlte noch,“ un dunn bógte 
hei sick nah mi ’ran un flustert mi in de Uhren, dat 
Lewandowsky, de bi mi gung, dat nich hüren süll: 
„Es prüfe, wer sich ewig bindet, ob sich das Herz 
zum Herzen findet .... Na, Charles, du weißt, was 
ich meine,“ slog mi mit sine Segenshand drist in dat 
Gnick: „Nu geh’ mit Gott, alter Junge!“ un ick was 
nu up mine eignen Kräften anwesen. 

Lewandowsky blew buten, ick gung 'rinner in de 


Proviantmeisters-Kasematt. — Na, de dummsten Lüd’ 
bugen de meisten Tiften; ick hadd also dat grote 
Glück, Aurelia'n allein tau drapen. — As ick "in 


kamm, sprung sei von ehr Stickgeschirr tau Hócht, 
un as en oll lütt nüdlich unschüllig Maten reckt sei 
mi de Hand entgegen: „Guten Tag! guten Tag! 
Das ist sehr freundlich von Ihnen!“ — De Anfang 
was gaud, äwer nu hadd ick der ßackermentschen 
utflüschten Hanschen von den Erzbischoff an de Fin- 
gern, un de kunn ick ehr doch nich gewen, un as ick sei 
endlich aftagen hadd und hadd sei in Don Juannen 
sine Pudelmütz 'rinne leggt, was ehr Hand all weg. 
— Nu hadd ick mi woll up 'ne Anred' bi de Mutter 
prekawirt; äwer up en jung Mäten was ick nich ın- 
richt't, un wenn ick ok in vergahnen Johren männig 
schöne Anred’ an en jung Mäten hollen hadd, so was 
ick up Stun’ns gänzlich ut de Äuwung mit Frugens- 
lüd’, denn ick’ hadd in de söß Johr Festung mi blot 
an de Corline mit de Leckogen in S.... un hir an 
min oll Fru Bütow’n äuwen kunnt, un mit de kunn 
ick sei doch nich äwer einen Leisten slagen. — Ick 
stamerte wat taurecht un tauletzt kamm ick mit de 
grötste Dämlichkeit tau Platz, de Einer utfünnig maken 
kunn: „Ist Ihre Frau Mutter wohl zu sprechen?“ säd 
ick. — Leiwer Gott! ick hadd ’t ganze Spill in Hann 
mit drei Matadur un de Irsten un würd beit! — beit mit 
Kodillg! „Ich will Mutter rufen,“ sad sei un lep ‘rute, 

un ick stunn nu dor un wunnerte mi, dat ick mit mine 
langen Uhren nich an den Bahn schrammte. 

Nu was ‚Mutter‘ denn woll noch in hüsliche Ge- 
schaften un in en Morgenrock inwickelt, ick hadd 
also Tid naug, mi wenigstens de Anred' an ‚Muttern‘ 
noch en pormal dörch den Kopp gahn tau laten, un 
as sei endlich kamm, dunn fung ick denn ok an: 
„Wenn ich Ihren Wünschen nachkomme, so ..... $ 
„Sie sind sehr gütig!“ säd Mutter. „Sehn Sie, dies 
ist die Nische. Und wenn Sie so gütig sein wollten, 
mir darin ein Transparent zu machen ....“ — „Je 
woll! Ja, sehr gerne!‘ un dormit müßt ick nu Aurelia’n 
den Rücken taukihren, un de sette sick nu wedder 


an 't Finster un stickte wider. — ‚Ja, sehr gerne!“ sad 
ick, un ick hadd mi all vórlópig so 'ne Idee von de 
Sak makt. — „Wie meinen Sie denn wohl?“ frog sei. 


— Oh, sad ıck, ick meinte in de Midd en rechten 
schönem Altor mit Epha bewussen, „um die Dauer 
der Liebe auszudrücken,‘ säd ick; up den Altor en 
brennend Hart, „um die Glut der Liebe auszudrücken,“ 
sad ick, un awer de Flamm en Por verslungene Hän’n, 
„um den geschlossenen Bund auszudrücken,“ säd ick. 
— Dat geföll Muttern ok ganz gaud; äwer 't würd 
tau kahl utseihn, meinte sei. — Ja, säd ick, dat süll 
sei mi man maken laten, üm de Geschicht herümmer 
müßten noch en por Engel swewen, de Myrthen un 
Palmtwig’ in de Hän’n höllen un unnenwarts an de 
Bein mit 'ne Rosengirland’ anked't wiren. — Mit dat 
Awrige was sei taufreden; awer mit de Engel, dat 
wull ehr nich in den Kopp, un 't kamm binah so 'rute, 
as wenn sei mi Engel nich recht tautrugen ded. — 
Ob wi de Engel nich weglaten kiinnen, frog sei. — 
Ne, sad ick, von Engel kiinn ick nich afstahn: de 
Sak würd siis tau dodig utseihn, wat Lewigs müßt 
dor mang. — Na, sei gaww sick denn ok dorin, un 
as ick mi ümdreih, üm Aurelia'n doch wedder antau- 
seihn, dunn sitt dat listige Ding dor, kickt ut dat Finster 

'rute, lacht awer 't ganze Gesicht, böhrt en Finger 
in de Höchst, nahsten en halwen, leggt en annern 
dorgegen un makt mit beide Hän'n allerlei Mirkens. 
— Dunner! Wat 's dit? denk ick un gah neger an 't 
Finster. — „Also meinen Sie?“ seggt Mutter. — „Ja,“ 
segg ick, „so mein’ ich,“ un kick ut 't Finster 'rut 
un dor steiht de Kopernikus an de lütte Lind’ un 
makt justement so ne Mirkens as Aurelia. — Haha! 
denk ich, Ji kickt Jug nu nich mihr blot an, Ji makt 
Jug nu all Telegraphen! Un ick gah noch neger 
an 't Finster un kik dörch de Ruten, un dunn makt mi 
dat Krat von Kopemikus ok 'ne Telegraph tau, de ick 
recht gaud verstunn, hei sparrte de Fingern utenanner 
un lad de beiden Han'n unner sinnen krummen Nät- 
haken von Näs’ un grinte mi an: „Schrap Räuben, 
Charles! Dat hett Di doch nicks hulpen.“ — Ick 
gung noch mal nah de Nisch ran un namm Mat 
un dacht, ick wull noch Gelegenheit finnen tau ’n 
recht gebild'tes Gespräk; äwer de Ollsch frog mi blot, 
wenn ick mit min Arbeit woll farig sin künn. — Oh, 
in drei Dagen, sad ick, un as de Unnerhollung nu 
wedder in 't Stocken kamm, namm ick min Pudel- 
mütz un min utflüschte Hanschen, säd Adjüs, un as 
ick ut de Dör gung, hadd ick dat Gefäuhl, as wir 
ick en Schaustermeister, de up Bestellung arbeiten 
ded un de Muttern en por nige Stäwel anmeten hadd. 

Oh, wat was ick falsch up mi! Mine ganze Damen- 
unnerhollung hadd ick verlihrt; all de schönen Redens- 
orten wiren mi up de verschidenen Festungen afhannen 
kamen, un hadden sei mi as Schauster traktirt, hadd 
ick mi jo as Schauster man bedragen. Äwer as ick 
den Kopernikus buten stahn sach, dunn begährte in 
mi en Trotz up: jo nicks marken laten, leiwer leigen! 
— „Du kümmst jo so bald wedder?“ seggt hei spött- 
schen tau mi. — „Ja,' segg ick, „wenn Du 't west 
wirst, Du haddst jo woll glik bi ne Antrittvesit de 
Lüd’ den ganzen Vórmiddag up den Hals’ legen? — 


Ne, Gott sei Dank! So vel kenn ick dor denn doch 
noch von.“ Dormit gung ick denn forsch an em vórbi 
un nah den Franzosen, Don Juannen un den Erzbischoff 
ran. — „Na, wie ists gegangen?“ frog Don Juan, 
un de Franzos’ kamm up mi los un treckte mi den 
einen Vatermiirder bet 'rute, as wenn dat nun noch 
Noth wir.-— „Schón,' sad ick, „sihr schön! — As 
ick 'rin kamm, stunn en schönes Frühstück up den 
Disch, un Aurelia namm mi bi de Hand un nödigt 
mi up den Sopha dal un schenkte mi en Glas Madera 
in.‘ — „Madera?“ frog de Erzbischoff un lickmünnte 
dorbi, „ordentlichen Madera?‘ — „Natürlich,“ segg 
ick, „meinst Du, dat sei mi dor en Bittern vörsetten 
warden? — Un dor seten wi denn recht tauvertrulich 
tausamen un kemen denn ok bald up dat Kapitel 
Liebe“ — „Dat settst Du tau,“ seggt de Franzos, 
„dortau was de Tid tau kort.“ — „Na,“ segg ick, 
„wenn Du 't beter weitst, süs frag Don Juannen, ob 
Einer, de sick dorup versteiht, lange Tid dortau brukt.“ 
Ne, säd Don Juan, hei för sin Part hadd männig Mäten 
binnen fiw Minuten 'ne utführliche Leiwserklarung 
makt, un denn wir Madera dor noch gor nich mit mang 
west. — „Na,“ vertellte ick denn nu wider, „un so 
seten wi denn tausam; ick hadd ehr Hand fat't un 
drückte sei männigmal, un sei drückte sei mi wedder 
PREZ “— „Das lügst Du!“ rep 'ne scharpe Stimm 
achter mi, un as ick mi ümkik, steiht de Kapteihn 
achter uns un kickt mi mit wiihtende Ogen an: „Das 
lügst du, Charles, und du solltest dich schämen, dab 
du auf Kosten eines braven Mädchens lügst.“ — Dat 
was mi nu gor nich infollen, ick wull blot nich inge- 
stahn, dat mi mine Damenunnerhollung fläuten gahn, 
un dat ick as Schaustermeister ut de Dór gahn was. 
— „Wo so?“ frog ick denn also sihr verdutzt. Zeh 
will's dir beweisen!“ seggt hei, „komm mit!“ un ick 
tiiffel ok richtig achter em an, denn wenn Einer so up 
frische Daht fat’t ward, denn giwwt hei sick in Allens. 

„Sieh, wie abscheulich du gelogen hast: Aurelia 
hat dir bloß guten Tag gesagt, hat dann ihre Mutter 
gerufen und hat kein Wort weiter mit dir gesprochen.“ 
— Dunner, wo verfirt ick mi! wovon wüßt hei dat all? 
— Ja, sad ick, ick wull em Allens ingestahn, wo 't 
west wir; äwer hei süll mi ok seggen, wovon hei dat 
weiten ded. — Hei wünn sick irst, tauletzt sad hei: 
„Charles, du weißt, ich bin alus einem Nebenbuhler ein 
Vertrauter, ja ein Beschützer von Kopernikus’ Liebe 
geworden.“ — Dat wüßt ick nu gor nich, äwer ick 
slog den Dummen an den Hals. — „Du weißt,‘ sad 
hei wider, „hier auf der Festung treibt sich ein armes, 
taubstummes Mädchen umher, welches in einer An- 
stalt die Fingersprache erlernt hat. Dies arme Mädchen 
erhält alle Sonnabend ihr Mittagessen bei Proviant- 
meisters, und der hat Aurelia ihre kleinen Künste 
abgelernt — zufällig, nicht in besonderer Absicht. 
Ich habe mal mit einem Stubenburschen in Halle 
zusammen gewohnt, der sich zum Lehrer in einem 
Taubstummen-Institut ausbilden wollte, der hat mir 
diese Sprache beigebracht, und ich wieder dem Ko- 
pernikus. — „Zufällig,“ sad ick, „nicht in besonderer 
Absicht!“ — Nu würd de Kapteihn en beten verlegen: 
„Nein,“ sad hei, „dies war volle Absicht, denn wie 
gesagt, ich betrachte mich als Schützer dieser Liebe.“ 
— „Haha!“ segg ick, „nu weit ick jo mit de Tele- 
graphen Bescheid, de achter minen Rüggen spelen 
deden. Dat is jo denn also de gewöhnliche Spitbauben- 
Kasperi, as ick sei up de Stadtvogtei achter jeden 
Bleckkasten herute fingerieren sehen heww, un dorüm 
steihst Du up Stun'ns woll ümmer wedder bi de lütte 
Lind’, üm den Kopernikus Provat-Unnerricht tau 
gewen?‘ — Nu stickte de Kapteihn sick äwer rod 
an, un sin Og’, dat würd unsäker. — „Darum nicht,“ 
sad hei. — „Dit is nett,“ segg ick, „Ji verlangt vom 
mi, ick sall ümmer de \Vohrheit seggen, un Ji hewwt 
allerlei Heimlichkeiten vör mi!“ — „Nein, Charles,“ 


säd de olle ihrliche Burß, „ich weiß, daß du nichts 


verraten wirst: „ich liebe.‘ — „Gotts ein Dunner!“ 
segge ick, „all wedderl* — „Hast du mich jemals 
nach der bewußten Zeit an der kleinen Linde nach 
Aurelien blicken sehn?“ — „Ne,“ segg ick, „dat kann 


'ck Di betügen, Du hest ehr iimmer den Rüggen tau- 

kihrt un hest ümmer up de anner Sid nah Majur 

Martini'n sine Finstern henkeken, un nu brukt Lewan- 
dowsky den Pahl nich mihr tau richten, denn Du un 
de Kopernikus staht em iimschichtig scheiw un wedder 
grad’. — „Ja, Charles, sie ist es,” sid hei un strek 
sick gedankenvull iwer de Ogen, un as de Hand an 
sinen dreivirteljöhrigen, prachtvullen Snurrbort kamm, 
fung hei dormit an tau dreihn, un as de Surrbort pil ın 
En’n stunn, säd hei: „Ja, Charles, sie ist es, Auguste von 
Martini ist es, und sie wird es.“ — Dortau was nich vel 
tau seggen, denn hei was nah mine Insichten up de rich- 
tigen Weg; tiischen de Proviantmeisters-Dochter un 
de Kónigin Victoria wahlte hei de Middelstrat un 
namm sick en adlich Frólen, un de Mittelstrat was 
dunn allentwegen sihr begäng’, denn de beiden be- 
rühmtesten Lüd’ tau de dunnmaligen Tid, Herr Guizot 
un Lurwig Philipp güngen de sülwige Strat. „Kap- 
teihn,“ segg ick, „ick glöw, ditmal hest Du de Wust 
up 't richtige En'n ansneden; awer wo 1S dat kamen ? 

ee Te, segetrhei, -z S-1st augenscheinlich Gottes Fın- 
ger. — Damals, als der Kopernikus un du euch beide 
weigertet, den Spaziergang hinter dem Wagenhaus zu 
benutzen, hatte Schr.... einmal Besuch von seiner 
Braut, der Erzbischoff hatte den Schnupfen, ging nicht 
aus, und Don Juan versuchte auf dem anderen Ende 
des langen Wagenhauses, ob er nicht einen freund- 
lichen Blick von dem Schenkmädchen erhaschen 
konnte, kurz, ich befand mich allein auf der Promenade, 
denn Lewandowsky beschäftigte sich mit Don Juan. 
Da gehe ich an dem geöffneten Torwege des Majors 
von Martini vorüber, der Torweg steht auf, und ıch 


erblickte eine reizende Dame, die dort Zeug zum 
Trocknen aufhängt — du meinst vielleicht Bett-, Hand- 
und Tischtücher, nein, die niedlichsten, freundlichsten 
Toiletten-Gegenstände, die uns in ihrer Zartheit und 
mannigfachen Bezüglichkeit so rührend tief erfreuen, 
als Unterärmel, Busenkragen und Nachtmützen. — 
Daraus strahlte sie hervor, wie eine volle, aufgeblühte 


Rose zwischen weißen Lilien.“ — „Ja,“ segg ick, üm 
em 'ne Freud' tau maken, „wat vüllig is sei, un dat 
hett sei vör Aurelia’n vörut.“ — „Nicht wahr?“ fröggt 


hei un vergett sine herrliche Aurelie ganz un gor. — 
„Sie ist eine prachtvolle Erscheinung! Und wie ich 
nun so in der Fülle ihrer Schönheit versunken dastehe, 
erhebt sich ein starker Windstoß, und eine der Nacht- 
mützen flattert durch den offenen Torweg auf mich zu, 
ich ergreife sie, bevor sie zur Erde fällt, und sage: 
„glücklich, mein Fräulein, derjenige, der wenigstens 
mit der Hülle Ihrer Träume hat Bekanntschaft machen 
können.“ — Dat weit de Kukuk! denk ick so bi mi, 
de Kapteihn hett de Damenunnerhollung doch nich 
verlihrt, worüm Du? un arger mi. — „Na,“ segg ick 
giftig, „un dunn lacht sei un dunn was 't vörbi?“ — 
„Charles,“ säd hei irnsthaftig, „die junge, schiichterne 
Liebe lacht nie. — Wir standen schweigend in dem 
Torwege, und sie zupfte in holder Verlegenheit an den 
Bändern ihrer Traumhülle. Plötzlich rief eine barsche 
Männerstimme aus einem Fenster in den Hof hinein: 
„Auguste, meine Scharpe!'* — Sie erschrack, rief angst- 
lich: „Ach Gott! Vater muß zur Parade!“ riB stärker 
an den Bändern, sprang in den Torweg und hinterließ 
mir dies Angedenken.“ Un dormit treckte de Kapteihn 
einen natürlichen Nachtmützenband unner de West 
herute. — „Kapteihn,' sad ick, „ick segg nicks wider, 
as Du büst up den richtigen Weg! — Mit allerlei lose 
Bänner fangt 'ne richtige Sak an un mit en Band, 
wo 'n Knuppen inslagen is, hürt sei dennahsten up. — 
Ach Gott!“ segg ick, un mi würd ok weikmäudig tau 


Sinn, „heww ick All dörchmakt! Wenn ok nich grad’ 
mit en Nachtmützenband! — Ick heww ok man "ne 
schöne blage Sleuf von en schönen blonden Kopp unner 
de West dragen un hadd nu all Fru un Kinner hewwen 
künnt, wenn de Backermentsche Festungsgeschicht dor 
nich mang kamen wir. — Ach, Kapteihn! Wat heww 
ick för romantische Geschichten anstellt! — So wat is 
Di meindag’ nich in den Sinn kamen.“ — Na, dat wull 
hei nu nich; dorin wull hei sick nu nich vörbijagen 
laten. — „So?“ segg ick, „hest Du all mal in en jungen 
Plummenbom seten, ın all de verdammten Tacken, 
de so 'n Kretur hett? blot üm ehr Slapstubeniinster 
tau sein?“ — „Ne,“ sad hei. — „Na,“ segg ick, 
„dat heww ick, un unner mi stunn min Fründ Wanhlert, 
— na, mag nu ok all lang’ Preister mit Fru un Kinner 
sin — un spelte up ne Guitahr un sung: „Höre, wie 
der Regen fällt, hör’, wie Nachbars Hündchen bellt I“ 
— Un sihr schön sung hei, äwer Hun’n wiren dor nich, 
un de Einzigsten, de dor herümmer bleken deden, dat 
wiren hei un sin Guitahr. Äwer slimm was 't, dat de 
Regen nich föll, un de Man hell schinte, denn dat würd 
min Unglück, indem dat sei — wat sei was — mi dor in 
den Taken sitten sach un ehr Swester rep; un dunn 
bekeken sei mi Beid’ in mine Verlegenheit, un de 
Swester. de stark äwersichtig was, noch dortau mit 'ne 
l.oriett. Un Wählert lep weg un let mi dor sitten, 
as wir ick gegen de Sparlings ’rinne set't, un; as ick 
tauletzt ut den Bom ’rute sprung, ret ick mi mine 
einzigste Hos’ hinnenwarts intwei, von 't Fleisch gor 
nich tau reden, denn dat heilt woll wedder; un wil 
nu min Snider de Ort Hosentüg in ganz Parchen nich 
updriwen kunn — denn de Hos’ hadd 'ne entfamte 
Kalür un stammte ut Stemhagen — müßte ick den 
ganzen Harwst iwer — un 't was en windigen Harwst 
— mit den Rockslippen möten, dat de Lüd’ doch nich 
segen, wo slicht min Achterdeil mit min Vódderdeil 
stimmte; äwer de ollen lütten Quintaner hadden 't 

doch seihn un repen achter mi her „Stigelitsch* Äwer 
dat slimmste En'n kamm all glik den annern Morgen, 
dunn schickte de oll geheime Hofrath sinen Bedeinter 
tau mi: „Ne Empfehlung von den Herrn geheimen 
Hofrath, un wenn ich dat nich sin let un em de nacht- 
slapen Tid nich günnen ded, denn zeigte hei 't bi 'n 
Schauldirekter an.‘ — Heww ick all dörchmakt, Kap- 
teihn!“ — Dat hadd denn nu de Kapteihn woll nich 
in mi söcht, denn hei was ogenschinlich erfreut, as 
hei dat tau hüren kreg, un hei würd noch tauvertru- 
licher un vertellte mi nu, hei hadd sine Auguste nahsten 
nochmals spraken, as de Oll up de Parad’ gahn was. 
Sei hadd 'ne Lin anbinnen wullt, äwer ehre Natur was 
tau kort dortau west, un hei was hensprungen un hadd 
ehr hulpen, un sei hadden äwer den hübschen Hof 
red't, un dunn hadd sei em ok de einzelnen Ställ wis’t 
un saben wunderschöne Käuh, denn wat ehr Vader was, 
de was Majur von den Platz, un sine Inkünften be- 
stunnen uter dat Äwrige noch ut all dat Heu, wat up 
de Festung wassen ded, un sei müßt de Melkwirtschaft 
bi ehren leiwen Vatting bedriwen un hadd ok den 
Melkverkop; äwer 't gung man slicht, denn up Stun'ns 
wiren dor gor tau vel Käuh up de Festung. — Un 
dorbi was de Kapteihn up 'ne romantische Idee ver- 
follen: wi süllen, meint hei, all uns’ Melk von sine 
Auguste köpen. „Je,“ segg ick, „Kapteihn, wi Annern 
dauhn ’t woll, iwer de Erzbischoff deih 't gewiß nich, 
denn de hett sick all tau deip mit sine Backerfru in- 
laten.“ — „Wahr!“ seggt hei un geiht in deipen Ge- 
danken neben mi: „Der Absatz würde zu unbedeutend 
sein.“ — Mit einmal dreiht hei sick nah mi üm un 
Moggt: „Charles, was haltst du von dem Stabsarzt 
— „Dat is en heil prächtigen Kirl!“ 

„Ich meine, was du von seinen medi- 

zinischen Fähigkeiten hältst?“ — „Oh,“ segg ick, „ick 
holl em för en uterwählten Doktor.“ — ‚Weißt du, 
was der einmal äußerte? — Wir alle inM.... müßten 

einmal eine gründliche Milchkur durchmachen.* — 
„Woans is dei?“ frog ick. — „Man genießt nichts 
anders als Milch; in den ersten drei Tagen ist noch 
etwas trockner Semmel dabei erlaubt, aber später ge- 
nießt man vier Wochen hindurch nichts als Milch.“ 
— „Gott sall mi bewohren!“ segg ick, „dor möt jo 
en Minsch rein taum Börnkalw warden.“ — „Ja, ver- 
jüngt wird er,;* seggt hei, „ganz verjüngt!” — „Ver- 
jüngt?“ frag ick.— „Denn slag Di dat ut den Sinn; 
de Sak paßt nich för uns. Wenn wi in vir Wochen 
dörch Dine Kur fiw un twintig Johr öller würden, 
denn let ick sei mi gefallen, denn künnen wi frı dormit 
kamen.“ — Hei meinte nu jo woll, ick wull awer em 
spektakeln, un namm 't äwel un gung von mi furt. 


Kapittel ro. 


Wat de Kopernikus von de Kunst verstunn, un worüm ick mi mit em 

in "ne düstere Käk scheiten siill. Wat en richtigen Nahtusch is, un woriim 

ick in Fru Bütow’n ehr Emmer kik. Trostlose Insicht in dat Emmer un 

in minen Geldbidel. De Kapteihn un ick leggen ’ne vullständige 
Hollännerie an. 


Ick gung nu in mine Kasematt un fung bi den 
Transparenten an. Ick malte, dat dat man so stowen 
ded, von 't ein Licht in 't anner — denn de Dag’ wiren 
man kort — ick sned mit en stumpes Dischmetz ın de 
dickste Papp herüm, dat ick Quesen in beide Hän’n 
hadd, un tauletzt was 't denn ok schön so wid farig, 
bet up de beiden Engels: „Franzos’, frag ick, „meinst 
Du, dat ick sei mit 'ne Posaun, oder ahn 'ne Posaun 
maken sall?* — ‚Je, seggt hei, „dat kümmt up de 
Backen an; willst Du sei mit Plusterbacken malen, 
denn hüren sick Posaunen, för smallbackte möten awer 
kein.“ — De Sak hadd ehren Grund un ick stah noch 
in Bedenken, wat för mi lichter wir, mit smalle Backen 
oder mit Plusterbacken, dunn kümmt de Kapteıhn 


herin: „Charles, hast du dir's überlegt?‘ — „Ne,“ 
segg Ich; le bün“ dor noch grad bi- Nas“ 
seggt hei, „willst du, denn eine gründliche Milchkur 
anfangen oder nicht?‘ — ‚Ih, doran heww ick noch 
gor nich dacht!“ segg ick, „ick judizir hir blot dor- 
awer, ob hir en por Posaunenengel hübscher kleden 
würden, oder en por gewöhnliche.“ — De Kapteihn 
dacht jo woll nu wedder, ick wull äwer em minen 
Spektakel bedriwen, hei gung falsch un de Dör ut 
smet sel achter sick tau. 

Den annern Dag biin ick denn wedder diichtig dor 
un mal mine Engels; de Franzos’ kickt mi iwer de 
Schuller: „Weißt Du wat?“ seggt hei, „Din Engels 
sünd so wid recht rund un niidlich: iwer de Posaunen 
sünd tau kort; — denn wi wiren äwer Posaunen einig 
worden. — „Dat seggst Du woll,“ segg ick argerlich, 
„wo sall 't herkamen? För so 'ne lange Musik heww 
ick keinen Rum.“ Indem kümmt de Kapteihn wedder 
'rın un fröggt, as hei min Bild süht, worüm ick de 
beiden ollen lütten Gören mit en Postilljonstrumpet 
makt hadd? — „Dat is dat richtige Wurd,“ seggt 
de Franzos’, „awer an so 'n Trumpet hüren sick noch 
Iroddeln.* — „Makt mi den Kopp nich warm!“ segg 
ick, „hei rokt mi so all von all dat Bedenken.“ 
„Dorüm kam ick ok nich,“ seggt de Kapteihn, ‚ick 
wull Di blot fragen, wo vel sall ick denn för Di be- 
stellen ?‘“ — „Wat bestellen ?“ frog ick. — „Melk,‘ seggt 
hei. — „Ei wat!“ segg ick, „fohr mi hir nich mit 
so 'ne Fragen in de Kunst 'rinne, frag den Erzbischoff, 
de weit mit so 'ne Saken Bescheid!“ — „Mit Di is ok 
nich tau reden,“ seggt hei un geiht sin Weg’. 


Nu hadden sei mi mit de Troddeln 'ne Flöh in 't 
Uhr set’t, un wenn ick ok recht gaud wüßt, dat för 
gewöhnlich de Engels ahn Troddeln afmalt warden, 
so gefóll mi dat doch, denn up de Wis’ hadd ick de 
schönste Gelegenheit, mit rechte bunte Kalüren en 

beten tau spillunken. — „Franzos’“, segg ick, „meinst 
Du, ick sall mine meckelnbórgschen Landfarben, blag, 
rod un gel, nemen? — „Bewohr uns,‘ seggt hei, „Du 


möst swart, rod, gold nemen, denn dorüm sitt wi Jo. 
Un denn möst Du de beiden lütten Knaben midd- 
warts noch mit 'ne Scherf verseihn, denn so ıs 't en 
beten tau schanirlich.‘“ — Dorin hadd hei Recht, äwer 
dat hei wull, ick süll de Scherf swart un witt up 
Preußsch malen, dorin hadd hei Unrecht, denn dat 
hadd allmeindag’ nich kled’t — hir bröcht ick mine 
meckelnbörgsche Landsfarben an, denn preußsche Leut- 
nants wull ick jo nich malen, un wil hinnenwarts noch 
Rum was, let ick de Enns lang hängen. — Nu stellte 
ick Lichter dor achter, un wil ick nu de beiden ollen 
lütten Jung’s mit blage un witte Flüchten malt hadd, 
so wiren sei denn ok würklich so bunt as en por 
Pagelunen. — De Franzos' sad, sel wiren prachtig, 
un as wi nu Beid' dorvór stahn un uns freuen, kiimmt 
de Ungliicksvagel von Kapteihn mit den Kopernikus 
heruppe un seggt: „Du, ich habe ihn gefragt. = 
„Wen?“ segg ick. — „Den Erzbischoff,“ seggt hei. 
— „Na, wat seggt de tau swart, rod, gollenen Troddeln 
un de Scherf?“ — „Acht bis zehn Quart, meint er, 
seggt hei un kickt min Wark gor nich an. — „Minent- 
wegent!“ segg ick, „minentwegent sößteihn!“ un ick 
arger mi, dat hei bi all sine Leiw för dat weibliche 
Geslecht ok gor keinen Kunstsinn hett. 

Dunn kümmt dat olle schulsche Krät von Koper- 
nikus 'ranne un bekickt sick dat. — „Na?“ frag ick. — 
„Ih ja,“ seggt hei, „aber ein bißchen zu bunt; ich ver- 
misse die Harmonie der Farben, und die Engel 
scheinen mir im Verhältnis zu klein,“ Dat was mi 
denn doch tau stripig, en Kirl, de knapp dat Militór- 
mat hadd, de sad von ‚zu klein’? — En Kirl, de gel 
un graun in 't Gesicht utsach, sad von der ‚Harmonie 
der Farben? — „Kopernikus,* segg ick, „Du weltst, 
ick bün en Lamm, — en wohres Lamm! — Awer wenn 


en Lamm maudwillig up de Teehnen pedd't ward, denn 
is 't All mit dat Lamm! Ut Di sprekt de gelgräune 
Afgunst, Du kannst so 'n Transparent nich malen, Du 
kannst dat morgen nich uphängen ; iwer ick kann dat |“ 
un dormit nem ick den Franzosen unner den Arm, gah 
mit em up un dal un segg: „Franzos’, wat will’'n wi 
uns awer den Minschen argern?‘ — — „Charles,“ 
seggt de Kapteihn, „Charles! — Ich bitt’ dich, be- 
ruhige dich, es war wirklich nicht so bös gemeint!‘ 
un geiht ok mit mi up un dal, un de Kopernikus 
steiht dor, kickt dat Bild an un will mi antwurten, äwer 


hei kann 't nich — ne, hei kann ’t nich. — Charles," 
seggt de Kapteihn, „bleibt es im übrigen bei deinem 
letzten Wort?‘ — „Ja,“ segg ick un rit mi von em 


los, „und wenn auch das noch durchgemacht werden 
soll, so wird es durchgemacht!“ Dunn geiht de Kap- 
teihn nah den Kopernikus, nimmt em bi den Arm un 
geiht mit em af, dreiht sick äwer in de Dör noch 
üm un seggt: „Charles, morgen nachmittag kriegst du 
Bescheid.“ — „Schön!“ segg ick, „schön!“ un pust 
dorbi as 'ne Adder. — — 


„Na, dit ward ’ne schöne Geschicht!“ seggt de 
Franzos', as sei weg sünd, „Du, als Jenenser, wardst 
up Stoß los gahn willen un hei, als Hallenser, up 
Hieb, un wo willt Ji Waffen krigen?“ — „Is mi ganz 
egal!“ segg ick. — „Dat Einzigst wir noch Pistolen, 
de kregen wi woll dörch den Füerwarksleutnant,“ seggt 
hei. — „Is mi ganz egal!“ segg ick. — „Je, up de 
Promenad’ känt Ji doch nich losgahn, un hir in de 
Kasematt ok nich, dat ballert tau dull; de Mäglichkeit 
wir noch in de Käk; äwer denn müßten wi de Bedden 
gegen de Dör leggen, dat dat nich schallen deiht.“ 
— „Is mi ganz egal,‘ segg ick, „äwer in de düstere Käk 
un denn up drei Schritt?“ — „Is 'ne ganz gewöhn- 
liche Förderung bi 't Militór,* seggt hei, un hei müßte 
dat weiten, denn hei was jo Landwehrleutnant. — 

„Schön!“ segg ick, „denn ward in 'n Düstern los- 
gahn.“ — 


ick legg mit nu tau Bedd, äwer dat ick vel slapen 
heww, kann ick nich seggen, — Pistolen, up drei 
Schritt, in 'n Düstern? — Kinnerspill is dat ok nich! 
— Ick gah also mit mine Ihr tau Rath. — Beleidigen 
hadd hei mi wullt — wo kann hei süs von ‚Harmonie 
der Farben‘ reden? — Hadd hei in sinen Lewen all 
malt? — Wüßt hei, wat bi de Sak vermakt was? — 
Ick lagg de ganze Nacht un termaudbast mi, un as 
ick upstunn, was ick noch eben so klauk, as ick tau 
Bedd gahn was. — Äwer min Transparent was farig, 
dat müßt henbröcht warden, de oll Herr General hadd 
't verlöwt, Fru Bütow’n müßt ’t dragen, Lewandowsky 
un ick gungen achter her, un wenn uns Einer begegen 
ded, denn würd °t ümmer upstellt as 'ne Dreihördel 
un Räubergeschicht bi Johrmarkstiden. 


As ick weg gung, wull mi Don Juan un de Erz- 
bischoff wedder utkleden, ‚‚zivilisiren‘‘, säden sei; ick 
säd äwer, dornah wir mi hüt nich tau Maud, un gung 
mine Weg’. Äwer as ick so mit minen Herrn Lewan- 
dowsky’n un mine Fru Bütow’n de Alleh lang gah, dunn 
kümmt dor en wat strammen Togwind, fött min Fru 
Biitow'n un minen Transparenten, un wenn Don Juan 
nich bi Gelegenheit tauspringt, denn sus’t jo woll min 
Transparent mit mine [ru Biitown as en Draken 
dórch de Luft. — Don Juan tórnt sei äwer all Beid” 
noch glücklich un helpt uns dat Beist bet in de Husdör 
un flustert mi tau: „Charles, ick gah mit 'rin. — 
„Minentwegen!“ segg ick, un segg tau Lewandowsky'n: 
„Dat hewwen Sei nu doch seihn, wo swer so 'n Kretur 
tau regiren is, wenn de Herr nich mit 'rin kümmt, 
ick krig 't allein gor nich fast.“ — Lewandowsky kek 
noch rasch mai ut de Dör, ob de Luft rein wir un 
plinkte dunn Don Juannen tau: Na, gahn S' man 
mit ’rin! — 

Wi kemen denn nu ok dwaslings mit dat Ding 
rinne tau dragen, un Aurelia kamm uns entgegen: 
„Na?“ — „Ja,“ sad ick, „farig is ’t.“ — Un nu fung 
Aurelia mit Don Juannen an, Kumpelmenten tau maken, 
wil dat hei sick dormit beswert hadd, un Don Juan 
makte denn nu de mäglichsten Redensorten, un mi 
kreg Mutter in de Mak un lawte mine Fründlichkeit 
dörch dat Bredd, un wenn uns’ gegensidig Glück 
pundwis taxirt würde, denn wir ick Don Juannen stark 
awerlegen west, denn nich allein Mutter was dicker, 
as Aurelia, ne! ok ehre Kumpelmenten wiren dicker. — 


Awer argern ded ick mi nich slicht, denn ick hadd 
denn doch wohrhaftig de grötste Mäuh dorvon hatt, 
un nu fischte sick Don Juan dat säute Smolt von min 
Arbeit af, un as Mutter rep: „Aurelia, setz’ die Fenster 
zul Ich will Lichter holen, wir wollen's doch gleich 
probieren,“ un nu 'rute lep, dunn stunn ick mit minen 
Tranparenten in 'n Arm in 'n Düstern dor un hürte 
vor ml wat russeln und tusseln. Na, denk ick, dit 's en 
schönen Besäuk! Du steihst hir mit 'ne Hand vull 
Quesen, un hei drückt jo woll nu 'ne lütte weike Hand? 


In desen Ogenblick kamm Mutter ’rinner, preißlich 
mit twei Lichter in de Hän’n, un Don Juan stunn dor 
un hadd en Tügstänner ümfat’t un hadd so recht weik 
un warm Mutter ehren flanellnen Unnerrock in den 
linken Arm un drückte so zärtlich den Fäutling von 
Vatern sinen Strump, denn dat listige Ding, de Aurelia, 
hadd em stats de Hand ehr Kniitt-Tiig henreckt, indem 
dat sei grad' fór ehren leiwen Vatting noch en por 
warme Striimp tau Wihnachten kniitten ded. 


Mutter fung denn nu hell an tau lachen, denn ick 
stunn dor as en Wapenlów an den Transparenten un 
Don Juan as Vagel Grip an den Tiigstanner; un dat 
oll lütte Krat von Aurelia lachte in Muttern ehr fettes 
Lachen so hell un saut mit mang, as wenn mang 
Swinsmolt Bursdórper Appel brad't warden. 

Ditmal gung dat meistendeils up Don Juannen sinen 
Schalm, äwer 't wohrt nich lang’, dunn süll 't up minen 
Seelsack los gahn. — De entfamte Transparent würd 
up un de Lichter dorachter stellt — un nu kikt 
Jug mal eins an, wat en Minsch mit Äwerleggung un 
Kunst tausam katern kann! — Ick kek 't Ding nich 
an, denn ick wüßt jo, wo 't sick utnemen müßt, un as 
ick nu mit den Rüggen gegen min Makwark stah, 
un de Geschicht anfung utenanner tau setten, as Künst- 
ler, geiht en Lachen los: Mutter lacht fett, Don Juan 
frech, un dat Krät, de Aurelia, liblich! liblich, äwer 
de Maßen leiwenswürdig! äwer för mi nichtswürdig 
verdreitlich. — Ick seih mi vörwarts an: hest Du wat 
an Di? — Ne! — Ick will mi hinnenwarts bekiken, 
hewwen sei Di in ’n Düstern en Zopp ansteken? — 
Ach, du leiwer Gott! as ick mi äwer de Schuller 
kik, krig ick denn min Kunstwark tau seihn, un mine 
beiden Posaun-Engel kiken mi mit de kläglichste Min’ 
an, Jeder von ehr hedd en groten swarten Snurrbort! 


Dat hett de Hallunk, de Kopernikus, dahn! — „Don 
Juan,“ segg ick, „du weißt, was vorgekommen ist, 
ist dieser Schnurrbart nicht ein Nachtusch von dem 
Kopernikus?'* — Ja, sad hei, dat wir hei mit Recht. — 
Ick spring up den Transparenten los, rit em dal un 
will em denn nu all mit beide Beinen bearbeiten, dunn 
fohrt Mutter mi entgegen: „Herr! hab ich’s Ihnen nicht 
gesagt, Sie sollten die Engel fortlassen ?’“ — Ick kihr 
mi äwer nah Aurelia’n üm: „Sie lieben ihn? — Sie 
lachen über mich ? — Fräulein, den Vogel, der am Mor- 
gen so schön singt, frißt am Abend die Katz! — Ich 
empfehle mich Ihnen!“ dormit gah ick ut de Dör, 
un Don Juan un Lewandowsky dragen den Transparenten 
achter mi her. 


Ick kamm tau Hus an, de Beiden setten den Trans- 
parenten recht behutsam an de Wand un ick gah glik 
nah en Pott mit Keinruß, stipp minen Pinsel 'rin; 


DE 
dunn kümmt de Franzos’: „Na?“ seggt hei. — „Ja,“ 
segg ick un strik de ganzen Engels mit en Keinruß- 
pinsel äwer. — Nu will ick ok all de beiden Trum- 


peten mit de Troddeln äwerstriken, äwer dat led de 
Franzos’ nich: „Holt!“ säd hei, de lat stahn, de maken 
sick tau schön.“ — „Ei wat!“ segg ick, „ick bün in 'n 
Stan'n un strik de ganze Pastet äwer.“ — „Wo so?“ 
seggt hei: „Morgen is de Hochtid, verspraken hest 
Du 't, kriggst Du bet morgen en nigen farig? — 
Dat was wohr, un as ick noch so in min gallig Be- 
denken stah, kümmt Fru Biitow'n ’rin un sett en 
Emmer an de Dör dal un seggt, so 'n groten Pott 
hadd sei nich hatt, un °t Emmer müßt sei ok ball 
wedder hewwen, un hir! — un gaww mi- en Zeddel — 
de wir von den Kapteihn. 

„Hahal“ segg ick, „Franzos’, nu rögt sick wat. 
Äwer is dat en Kummang, Fru Biitow'n tau 'n Kartell- 
dräger tau maken? — Da!“ segg ick, „dat ’s Din Sak,“ 
un gew den Zeddel an den Franzosen. — De nimmt 
den Zeddel un les't un fangt ludhals' an tau lachen: 
„Na,“ segg ick falsch, „lächerlich is de Sak nu grad’ 
ok nich. — Les!“ — Un hei fangt nu an: ‚Lieber 
Charles! Acht Quart täglich, das Quart einen Silber- 
groschen, macht auf einen Monat grade acht Taler. — 
Da wir nun anständigerweise beim Herrn Major vor- 
ausbezahlen müssen, so bitte ich mir das Geld noch 
heute aus. — Dein usw. — Nachschrift: ich denke, 
wir fangen mit acht an, wir können ja später bis auf 
zehn oder zwölf steigen.‘ — 

„Himmlischer Vater!“ raup ick, „wat 's dit?“ un lop 
an dat Emmer 'ran un kik ’rinne — luter Melk! binah 
bet baben vull Melk! — „Na,“ segg ick, „dor slag 


sick doch Höppner’n sin Deuwel mang! — Un dat sall 
ick all betahlen ?“ — „Ja,“ lacht de Franzos', „un sallst 't 
ok all utdrinken! — Un nah mine Meinung wir 't 


woll am besten, Du makst Di glik dorbi, denn süs 
wardst Du hütt mit Din Sak nich prat.“ — „De Kap- 

teihn is nich kłauk,* segg ick, „un Du ok nich.“ — 
„Ja,“ seggt hei, „äwer seggt hest Du 't. — Hei frog 
Di noch utdrücklich, ob dat bi Din letztes Wurd blew? 
un Du sädst: Ja.“ — „Ja, ick meinte mit den Ko- 
pernikus.‘‘ — „Un hei meinte mit de Melk. Un dat 
Beste: 15, „Dw fang st=derbi an. — 


Ne, wo 's 't mäglich? Dor satt ick nu, ick süll en 
ganzen Monat lang acht Quart Melk däglich utdrinken 
un acht Daler vörut betahlen, un dat All, wil de 
Backermentsche Kapteihn sick in den Majur Martini'n 
sine Dochter verleiwt hadd! — Ne! leiwer noch up 
drei Schritt Pistolen in 'ne diistere Kak! 


Ick halte minen gotterbärmlichen Geldbüdel ut den 
Kuffert herut un äwerschot min Vermägen. — Je ja, 
ie ja! Allens in Allen — dat lütt Schurr-Murr inge- 
rekent — knapp drei Daler. „Franzos,* segg ick, 
„hest Du Geld?“ — „Ja,“ seggt hei, „iwer bruk ick 
sülwst.‘ — Hm — brukt hei also siilwst. — Dat 
was afbluckt. — „Franzos’,‘ segg ick, „Melkdrinken 
soll ungeheuer gesund sin.“ — „Dor strid ick gor nich 
gegen, seggt hei. — „Will'n wi nich mit de Melk 
halw Part hollen?‘ — frag ick. — „Ne!“ seggt hei 
un grint mi an, „sörre de Tid, dat ick nich mihr 
von Dine verdammten Gerichten et, bün ick mit mine 
Gesundheit sihr taufreden. — Hm! — Is mit sine 
Gesundheit sihr taufreden. — Dat was also ok af- 
bluckt. — „Suhl'* seggt hei un lacht so spöttschen, 
„mit Di is dat wat Anners, Du hest in de letzte Tid 
so vele nüchtere Kalwer vertehrt, de ehr Recht mit 
de Melk nich kregen hewwen, wenn Du nu de Melk 
ehr nahgüttst, denn kümmt Allens wedder in de Reih.“ 
— „Sall 'ck mi an Di hir noch vel argern?“ raup 
ick. „Ut einen Lock möt de Voß herut,“ un lop nah 
den Kapteihn dal. 


De sitt nu vör 'ne grote Schöttel mit Melk un ett so 
nührig, un as ick 'rin kamm, róppt hei mi so recht hel- 

denmaudig tau: „Charles, ich bin schon dabei!“ — ‚Dat 
seih ick,“ segg ick, un sett em nu utenanner, dat mi 
dat tau vel Melk un tau vel Geld wir; äwer dor kamm 
ick schön an: hei hadd dacht, säd hei, dat hei mit en 
Mann von Wurd tau dauhn hadd. — Nu kunn ick 
em dat gor nich utenanner setten, dat dat Ganze en 
Mißverständnis wir, denn de Kopernikus satt dorbi un 
grinte uns an. — Je, Du Krät! Du süllst man de Melk- 
kur bruken, ‚daß die Milch der frommen Denkart' dat 
‚gährende Drachengift‘ in Di verwandeln ded. — Naar 
segg ick denn endlich, ‚denn helpt dat nich, iwer 
de Majur möt pumpen!“ un dormit gah ick ut de 
Dör. — „Das tut er nicht,“ róppt de Kapteihn mi 
nah. — „Denn behöllt hei sin Melk!“ raup ick noch 
mal in de Dör 'rinne un gah verdreitlich nah baben 
un quäl mi en schönen Posten Melk 'rin in dat Liw — 
awer, äwer! wat ick ok haspeln ded, dat En'n wull 
nich 'ran. 

Den annern Morgen fung ick all tidig an, in dat Melk- 
geschäft tau gahn; äwer 't was 'ne pure Unmaglich- 
keit. De Resten würden ümmer gröter, un wenn ick 
dacht: nu warst du ehr Herr, denn kamm Fru Bütow’n 
wedder mit frischen Nahschubb. All min Schötteln un 
Pött un Tellers stun’n vull Melk. — Unnen was 't grad’ 
so, un as ick dörch den Kapteihn sin Kasematt gung, 
dunn stunn Fru Biitow'n ganz kurlos dor un säd: sei 
wüßt 't ok nich, wo 't warden süll, denn hir wir 't 
noch düller as baben. — De Franzos’ un de Koper- 
nikus, de uns nu hadden schön helpen kunnt, leten 
sick up nicks in un hägten sick äwer unsere Verlegen- 
heit, un de Kopernikus hadd jo tau den Kapteihn mal 
seggt, wenn hei nu noch en groten Pott vull Honnig 
kópen ded, denn wiren wi vullstännig in 'n gelobten 
Lan’n. 

De Kapteihn was mi falsch, wil dat ick nich betahlen 
ded, äwer dat Unglück bringt de Minschen tausam, 
un wi seten in dat sülwige Unglück. Den drüdden Dag, 

as de Melkbescherung von Fru Bütow'n wedder los 
gung, un hei mi sine Noth klagte, ‚sad ick 2 „Weitst 
wat. Kapteihn? Ümmer praktisch! säd de Düwel. Wi 
will'n bottern un Kes’ maken.“ — „Wo so?“ fröggt 
hei. — „Dat will ’ck Di seggen,' segg ick, „ut den 
Rohm mak wi Botter un ut dat Anner Kes’. En 
Botterfatt hewwen wi nich; äwer wi bottern ın ne 
Buddel. Wi schüddeln so lang’, bet dat Botter ward, 
un 't Kesmaken is noch lichter, taum wenigsten 
makt dat weniger Arbeit.“ Un ick sett em dat Allens 
nah Kunst un Wissenschaft gelihrt utenanner, wo un 
worüm dat so un so makt ward, as ick dat ut LA 
ratschonelle Landwirtschaft von oll Thaeren-Vadding ') 
un von min Tanten Schäning lihrt hadd, un segg denn 
tauletzt: „Blot de Kes’büdels! Wo nemen wı twel 
Kes’büdels her?“ un gah an minen Kuffert un seih 


minen Linnenschatz nah. — Je t was doch all man 
Schad’, un denn müßt 't irst neiht warden. — a 
seggt de Kapteihn, geiht dal un kümmt mit ne engelsc 

ledderne witte Hos’ 'ruppe. — „Süh hir! Sei ıs ganz 


heil un rein, äwer ick kann sei nich mihr dragen, 
wil dat sei mi unnen tau kort un baben tau eng porda 
is.“ — „Prächtig!“ segg ick „un nu bruken wi nic 
tau neihen un nicks, wi sniden de beiden Beinlings 
knas af, binnen sel unnen tau un baben füllen wı m. 


1) Albert Thaer, Verf. der „Grundsätze der rationellen Landwirt- 
schaft'' (1809, 4 Bde.). 

Kapittel rr. 


Wi bottern un maken Kes’ un drinken Kardinal un en Jeder sitt up 

Sinen. Wat dat "ne Thranendrupp oder ’ne Waddikdrupp was, de den 

Kopernikuslängs de Näs’ dallep. Worüm de Kes’ utschot, un Fru Bütow’n 

de Han'n äwer den Kopp tausamslog un ehre lütten Gören däglich mit 
16 Quart säut Melk börnte. 


Na, dat geschüht denn ok; ick röm all uns’ Melk 
ordentlich af, füll den Rohm in en por Tweipotts- 
Buddeln un de upgekakte Klüter-Melk in de beiden 
Beinlings, häng’ des’ sauber an de Wand un stell 
unner jeden 'ne Waschschöttel för den Waddik. — 
„90,“ segg ick, „nu geiht 't Bottern los!“ un gew em 
sin Buddel, un ick nem min, un nu gahn wi denn up 
un dal, un jeder hett sin Buddel in de Hän’n un lett 
Pöppedeiken danzen, dat dat man so 'ne Lust is; de 


Kes’büdels iwer lepen von sülwen. — „Wat dauhn wi 
man äwer mit de Botter?' fröggt hei, „denn in vir 
Wochen dörwen wi jo kein eten.“ — „Heww ick Allens 


bedacht,‘ segg ick. „De Botter verkópen wi; wenn 
de Erzbischoff sei en Schilling billiger krigt, köfft hei 
sei uns mit Kußhand af, un de Kes’ — na, de hett 
lang’ Tid, de möt so wi so irst dörchliggen.“ 

So reden wi denn un bottern, un bottern un reden, 
dunn kloppt wat an min Dör: „Herein!“ un wer kümmt 
rinne? Min lütt Idachechen mit en groten Korw: 
„Empfehlung von Mutter, und sie hitte Sie gerne auf 
der Hochzeit gesehen, da das aber nicht móglich ge- 
wesen, so nahme sie sich die Erlaubnis und schickte 
Ihnen dies; und das Transparent wäre auch gar zu 
hübsch gewesen.“ — Ick stell also min Botterbuddel 
bı Sıd un pack den Korw ut — Kauken un luter Kauken 
un vir Buddeln, dor was wat anners in as in uns. — 
Ick let mi ok velmal bedanken, säd ick; un as lütt 
Iding wedder 'rut is, hett de Kapteihn ok sine Botteri 
instellt, un wi kiken de Bescherung an. — „So,“ segg, 


ick, „dit fehlt noch, un wi sünd nu grad’ bi 't'Bottern | 


u 
un dat darw keinen Stillstand hewwen,* un grip wedder 
nah min Buddel. — ‚Ja,‘ seggt de Kapteihn un grippt 
ok nah sin Buddel, „un midden in uns’ Kur! Charles, 
du wirst doch nicht so unvernünftig sein und sie unter- 
brechen ?'* — „„Bewohre,'* segg ick, un wi bottern wider, 
ümmer up un dal. Wenn wi äwer an den Disch kemen, 
wo uns’ Herrlichkeiten stun'n, denn botterten w1 dor 
länger, un tauletzt segg ick: „Kapteihn, weltst wat: 
In de irsten Dagen von de Kur känen wi Semmel eten, 
in de irsten Dagen sünd wi noch, un dit hir is Besqwit, 
un de Ort ward männigmal för de Kranken up den 
Dodenbedd noch expreB verschrewen; de kann uns 
nich schaden.“ — „Dat glöw ick nu grad’ ok nich,“ 
seggt hei. Un wi setten uns’ Buddeln hen un eten de 
Besqwit. Un as wi dormit prat sünd, rük ick an en 
anner Stück Kauken un segg: „Dit rükt sıck so an as 
'ne Mandelturt, un mi dücht, dat stimmt mit uns’ Melk 
gaud äwerein, denn ut de Mandeln ward jo ok Melk 
makt.“ — „Dat hett sinen Grund,“ seggt hei, un wi 
eten ok de Mandelturt. — „Wat woll in de Buddeln 
is?“ segg ick. — „Ja,“ seggt hei, „wat sei woll tausam- 
brut hewwen?“ — Un ick mak den Proppen up un 
schenk em en Drüpping in un segg: „Präuw mal!" — 
„Kardinal,“ seggt hei, „schönen Kardinal.“ — „Dat 
weit der Deuwel!'* segg ick, un wi sünd grad’ in de olle 
damliche Kur, un wenn so 'n Kardinal vir Wochen 


steiht, denn ward hei sur.“ — „Dat 's gewiß, seggt 
hei. — „Kapteihn,* segg ick, „hest Du all 'ne Prauw 
von Botter in Din Bnddel?'--- ,Ne,‘ seggt hei. — 


„Ick ok nich,“ segg ick, „äwer 't is 'ne olle Sak, 
wenn dat nich bottern will, dann bottert dat nich,“ 
un somit gah ick an de Kes’büdels 'ranne un segg: 
„De sünd all schön utleckt, un nu möten set unner 
hne dägte Preß.‘“ — „Denn möt wi woll Stein halen,“ 
seggt hei. — „Ih ne“ segg ick, „dat kan wi 
uns siilwst verdeinen,“ un ick legg den einen Beinling 
up den Franzosen sinen Breddschemel un den annern 


ma e 


up minen un up jeden en ollen Kistendeckel, de ick noch 
hadd, un segg: „So, Du sett Di up Dinen, un ick sett 
mi up minen.“ Un dat deden wi un seten uns gegen- 
awer un botterten un makten Kes’ un tüschen uns 
stunnen de vir Buddeln Kardinal. — „Je,“ segg ick, 
„ick möt em doch ok mal präuwen, blot präuwen.“ 
— Un ick ded dat. — „Hür mal,“ segg ick, „dat 
Tüg is gaud, dat hett Aurelia richtig drapen.* — 
„Aurelia?“ fröggt hei. „Ja,“ segg ick, „Aurelia! 
— Mutter hett den nich tausamstellt, süs wir hei säuter. 
— Je óller de Frugenslüd warden, je säutmüliger 
warden sei.“ — „Also, Du meinst würklich, Aurelia 
hett em bru’t,“ seggt hei, „dor möt ick em doch eins up 
anseihn,“ un hei schenkt sick en Druppen in un mi 
ok, un wi präuwen em wedder, äwer ditmal utdrück- 
licher, indem dat wi Aurelia’n ehr Kunst un Kardinal- 
Dugenden doch recht taxiren wullen. — As wi nu dor- 
mit up den Grund wiren un up en richtigen, segg ick: 
„Kapteihn, sei is doch en lüttes prächtiges Mäten, un 
ick denk, wi laten sei mal lewen.“ — „Dat is sei,“ 
seggt hei, „un dormit Du sühst, dat ick keinen Grull 
gegen ehr heww .. .“ un dormit drinkt hei dat Glas 
heil un deil ut. — Na, ick stah em denn nu: in sine 
Ansichten tru tau Sid; äwer 't durt nich lang’, dunn 
würd em dat Gewissen slahn — nich eben wegen den 
Kardinal un de Melkkur, ne! wegen sine nige Auguste, 
un hel seggt: „Charles, weil wir doch einmal dabei 


sind — es ist noch ein anderes liebenswürdiges Ge- 
schöpf hier auf der Festung — du weißt, wen ich 
meine,“ un dormit schenkt hei wedder in. — „Holt!“ 


segg ick, „de ehr Gesundheit möt wi ut de Rohm- 
buddel drinken, för jeden Vagel hüren sick sin eigen 
Feddern.' — ‚Charles,‘ rep hei, „willst du mich krän- 
ken?“ Ne, dat wull ick nu nich, un wi nemen de 
Gläser tau Hand un stödden ah, un hei läd sick 
sine Hand up 't Hart un drunk in deipe Andacht an de 
Majursdochter sın Glas ut, un unner em siperte dat 

ganz sacht un still ut den Kes'biidel 'rute an fóll in 
lisen Druppen up den Bred’bähn; 't was en rechten 
feierlichen Ogenblick, un wi seten still dor. — Still 
schenkte ick ok wedder in, un as ick dunn recht weih- 
mäudig seggen will: „Nu kik doch mal Einer, de 
oll Buddel is all leddig,‘‘ dunn ward dat unner uns 
lewig, denn de Franzos’ un de Kopernikus kemen ut 
de Fristun'n un würden gewohr, dat de unschüllige 
Waddik dörch den Bähn drewen is un unnen ok in 
lisen Druppen in de Stuw ’rin drüppt. — „Will’n wi ehr 
nich wat afgewen?' fröggt de Kapteihn in sine an- 
dachtige Besinnung. — „Wotau dat?“ segg ick. 
Hewwen sei uns nich bi de Melk hulpen, bruken sel 
uns ok nich bi den Kardinal tau helpen,“ un blot im 
tau wisen, dat ick mi an ehr raken will, mak ick de 
tweite Buddel up un schenk in. 


Nu kümmt denn de Franzos’ mit en groten Halloh 
'ruppe un fröggt, wat wi taum Kukuk hir maken deden. 
— „Kes’,“ segg ick sihr kolt. — ,„Kes’?“ fröggt hel 
verstutzt; äwer as hei neger kümmt un den Kauken un 
de Buddeln süht, dunn ward hei so hellögig utseihn: 
„wat Deuwell‘ seggt hei un ritt de Ogen wid up. — 
Ja, denk ick, blanker Du man mit Dine ollen groten 
Kiilpogen! för Di is hir nich updeckt. — „Meines 
Lebens!‘ fröggt hei un höllt de ein Buddel gegen den 
Dag, „wat 's dit?“ — „Kardinal,“ segg ick. — „Wo 
Dausend! kümmt de hir her?“ — Dunn richt ick mi 
äwer in En’n un denk, sallst em doch glık so kamen, 
dat hei 't versteiht, un segg: 


„Wer etwas kann, den hält man wert; 
Den Ungeschickten niemand begehrt.‘ 


Äwer hei verstunn 't nich, un as hei mi un den Kap- 
teihn so unsäker ansach, sad de Kapteihn: „'T is 
wegen den Transparenten; Charles’n sine Kunst hett 
uns dit indragen.“ — „Charles, oll Jung‘, heww ick 

Di nich ümmer dorbi hulpen?“ — Dat was wohr, 
dat mit de Trumpeten un de Troddeln hadd hei an. 
gewen. — „Na,“ säd ick, „denn hal Di ok en Glas,“ 
un wi stódden up de Kunst an. Un as ick nu noch 
en Glas drunken hadd, dunn würd mi so rührsam 
tau Maud, und ick stah sachten up von minen fuchten 
Sitz un segg: „Kumm her, Franzos, Du kannst ok 
wat dauhn; äwer sett Di nich mi en Ruck dal!“ 
un somit gah ick unvermarkt ut de Dör, dal nah den 
Kopernikus, un red em fründschaftlich an un gew 
em de Hand un segg: „Kumm, Kopernikus, wi willen 
uns wedder verdragen, un kumm mit baben 'ruppe, 
denn wi maken dor Kes’ un drinken von Aurelia'n 
ehren Kardinal dortau.“ Un ’t oll lütt kratzböstige Ding 
würd so wabbelig, dat em de Thranen an de krumme 
Näs’ dal lepen, un folgte mi as en Lamm. — Nahsten 
hett hei frilich seggt, dat wiren kein Thranen west, 
dat wir en Waddik-Druppen west, de em up de Nis' 
follen wir — awer ick kenn em beter, hei hadd ok 
sine weihmaudigen Turen. — 

Un as ick nu mit den lütten Gesellen 'ruppe kamm, 
dunn gung en Hurahl los, denn de beiden Kes’ut- 
sitters hadden ehre Tid in Kardinal begrepen un hadden 
sei sörredeß sihr nützlich anwend't, de Kapteihn in 
n ruhigen Furtschritt up den Vörweg, un de Franzos’ 
in Hastigkeit, dat hei nahkem. — 

Wegen den Kopernikus müßte nu Aurelia noch mal 
lewen, un nahsten ok Mutter, un 't würd 'ne grote 
Fröhlichkeit, äwer keine Utgelatenheit. Un wovon 
kamm dat? — Wil dat wi dat nützliche Geschäft mit 
de Lustborkeit tau verbinnen wüßten, denn 't wohrte 
nich lang’, dunn botterten wi Beiden, ditmal de Ko- 
pernikus un ick, wedder in de Kasematt up un dal, 
dat dat 'ne wohre Lust was, un de annern Beiden 
seten wib un stiw up de Büxenbeinlings. Äwer de 
Kapteihn was tau sihr up den Vörweg un tau sihr ut 
de Richt, un as wi de drüdde Buddel binah ut 

hadden, dunn slog hei sick vór de Bost un sad: „Ko- 
pernikus, von mir hast du sie, ich habe sie dir ab- 
getreten.‘ — Un de Kopernikus sad, wat dat för 'n 
dämlichen Snack wir, un mi würd himmelangst, dat 
den Kapteihn sine Großmuth wedder losbrök, denn 
wat dunnmals bi den Koffe so so aflopen was, kunn 
bi 'n Kardinal slimm warden, un ick red’te taum 
Gauden, un min oll Kapteihn let Allens äwer sick 
ergahn; „denn,“ säd hei, „ich habe einen Trost ge- 
funden, einen Ersatz — und was für einen Ersatz! — 
einen reichen Ersatz!“ un nu vertellte hei denn ok de 
Annern in aller Heimlichkeit von sine Auguste, un 
wo 't so kamen was, un wenn hei hacken blew, denn 
hülp ick mit in. — Un mit einen Mal, as ick grad’ 
de virte Buddel upmaken ded, kreg hei den Koper- 
nikus, de unverwohrs an em vörbi bottern ded, an den 
Slaprock tau faten un treckt em up sinen Schot un 
küßt em un sad: „Kopernikus, wir bleiben ewig 
Freunde.“ — ‚Ja, sid de Kopernikus un botterte ruhig 
wider. — Un de Franzos’ un ick segen uns dit Bild 
von de ewige Fründschaft an, ick käuhl bet an dat 
Hart, un hei käuhl bet an de Knei, von wegen dat 
Sprütten von den Waddik. — 


Un ut Dankborkeit wull nu de Kopernikus den Kap- 
teihn sinen nigen Schatz lewen laten: „Auguste Mar- 
tinil“ rep hei un stunn mit en Ruck von den Kapteihn 
sinen Schot in de Höcht un — „Puff!“ sad dat unner 
den Kapteihn, un de Kapteihn sackte en vir Toll 
sider dal: so 'ne Fründschaft un so en Vivat kunn de 
Beinling nich uthollen, hei was platzt, un de Kes’ was 
utschaten. 


Herr Gott von Bentheim! Dor lagg nu de schöne 
witte Kes’ up de sandigen Delen, un wat nich dor lagg, 
dat hackte fläg’wis an den nigen hellgräunen Bodden, 
den sick de Kapteihn in sinen Slaprock set't hadd, 
un de Gegend dorümmer let so, as en schönes gräunes 


= 15 JE 


Roggenfeld in 'n Friihjohr, wenn noch Sneischanzen 
doräwer liggen. — „So,“ segg ick, „dat kümmt dor- 
von!“ — ‚Ja,‘ seggt de Kapteihn, „dat kümmt dor- 
von;* — un de Kopernikus seggt „Oh!“ un de Fran- 
zos’ will upstahn, üm sick ok den Schaden tau be- 
seihn, ick holl em äwer wib un segg: „Franzos’, ıck 
bidd Di üm Gotts willen, bliw ruhig sitten, Du richt'st 
sis am En’n noch en niges Elend an.“ — Äwer hei 
lett dat nich, un as hei den Schaden süht, verföllt 
hei in en ganz unverstänniges Lachen un kriggt sın 
Glas tau faten un röppt: „Charles'n sine Melkwirt- 
schaft sall lewen!“ un as hei den Kapteihn sine Achter- 
sid tau seihn kriggt, breckt hei wedder los mit Lachen 
un smitt sick up de unverstannigste Wis’ up sinen 
Sitz taurügg: „Paff!“ seggt ok sin Beinling, un dor 
liggt de Pastet. — 


„Süh so,“ segg ick, „mit dat Geschäft wiren wi nu 
farig, nu fehlt blot noch, dat en por von Jug up den 
Infall kamen un stöten mit de Rohmbuddein up Auguste 
ehr Gesundheit tausamen. — Willst Du. nich, Franzos’ ? 
— Willst Du nich, Kopernikus?“ un ick schuw jeden 
en Ding hen. — Sei wullen nich; äwer de Kapteıhn, 
de wull. — „Auguste?“ frog hei. „Für Auguste ist 
nichts zu gut!“ un — bautz — sleiht hei mit de ein 
Rohmbuddel an de anner, dat all uns’ Botter un all 
uns’ Inkünften von den Botterverkop äwer Disch un 
Stäul lopen. — „Oh, hir is noch 'ne Buddel Kardinal,“ 
segg ick, „willst Du de nich leiwer ok intwei slagen ?“ 
— Un hei hadd ’t dahn, hei hadd 't wohrhaftig dahn, 
wenn de Kopernikus nich so vel mitleidige Besinnung 
hatt hadd, tau seggen, dat wir doch man Schad’, un 
em in den Arm tau fallen. 


Ick stunn dor un kek as en bedrauwten Lohgarwer 
mine fliutengahne irste ókonomsche Unnernemung an, 
de Franzos’ un de Kopernikus beschäftigten sick an- 
gelegentlich mit de letzte Buddel un mit vele slichten 

Witzen äwer de Melkwirtschaft, wodórch sei mi mäg- 
liche Wis’ upvermüntern wullen, un de Kapteihn gung 
nah sine letzte Heldendaht un nah dat grote Botter- 
opfer, wat hei sine Auguste bröcht hadd, mit "ne Ort 
militörischen Hahnentritt up un dal un höll 'ne lo- 
pende Standred’ an sine Büxenbeinlings, dat sei em 
Johre lang tru deint hadden, dat sei ümmer hollen 
hadden, un dat sei ok ehren letzten Deinst woll ver- 
seihn hewwen würden, wenn minschliche Unverstand 
nich de Unmäglichkeit von ehr verlangt hadd. 


As dat letzte Glas in 'n Stahn utdrunken was, denn 
taum Sitten was 't nahrends mihr, kamm Fru Bü- 
tow'n 'rinne un slog de Han'n äwer 'n Kopp tau- 
sam: „Herre Je! un unnen is 't ebenso, de ganze 
Stuw, de driwwt. — Na, Rendlichkeit is 't halwe 
er sad sei un fegte den Disch mit en Bessen 
af. — 


Dat was dat En'n von minen Transparenten un 
von den Kapteihn sine witten militórischen Sommer- 
Beinen; oder — beter seggt — dat was noch nich 
dat En'n, denn up de Nacht wiird ick so krank, so 
krank, dat dat siilwsten den Franzosen jammern wiird 
un hei de ganze Nacht mit uns’ einzigste Medizin, mit 
en Pott vull Kamellentee vör min Bedd stunn. Un 
as Fru Bütow’n den annern Morgen ’rin kamm un 
minen erbärmlichen Verfat sach, slog sei wedder de 
Han'n awer 'n Kopp tausam un rep: „Herre Je! un 
unnen is 't ebenso! de Herr Kapteihn weit ok sinen 
Liw keinen Rath.“ 


Also de ok! na, denn wüßt ick jo nu Bescheid, 
un as de Annern in de Fristun'n gahn sünd, kräpel 
ick mi nah den Kapteihn dal, un dor sitten wi denn 
beid’ un kiken uns enanner an, as Waddik un Weih- 
dag’, un ick segg: „Dat kümmt dorvon.“ — Un hei 
seggt: „Ja, dat kümmt dorvon; von den Kardinal.“ 
— „Ne,“ segg ick; „von de Melk.“ — Un wi striden 

uns doräwer, äwer man swack, un tauletzt segg ick: 
„Kapteihn, lat dat! Sovel is gewiß: Kardinal un Melk 
verdragen sick man slicht in den minschlichen liw, 
un in de irsten drei Tag’ känen wi dat Ein un dat 
Anner nich geneiten. Süh, hir achter Din Bedd stahn 
all wedder acht Quart, min heww ick Fru Biitow'n 
hüt morgen all gewen, denn up 'ne Hollänneri lat ick 
mi nich mihr in. Wo wir dat, Kapteihn, wenn Du 
Di, nahdem dat Du Di en beten verhalt hest, sauber 
antrecken dedst un nah den Herm Majur güngst un 
den Melkhandel upkünnigen dedst?'* Dat künn hei nich, 
sad hei, wat de Majur un sine Dochter von em denken 


süllen? — „Kapteihn,' segg ick, „Du büst en ollen 
Has’; Du versteihst Dinen groten Vurthel nich wohr 
tau nemen. — Süh, de General ward Di dat girn 


verlöwen, Du kümmst mit den dicken Majur in en 
sihr angenehmen perßöhnlichen Verkihr, un wenn Du 
'ne genaue un utführliche Beschriwung von unsen ogen- 
blicklichen Gesundheitsstand makst, denn müßt dat 
jo mit den Deuwel taugahn, dat sick in Auguste’n 


nich en Mitgefäuhl rögen süll. — Mitleid im Frauen- 
herzen,“ segg ick, „Kapteihn, ist halbe Liebe.“ — — 
Richtig! — Nah drei Dag’ gung de Kapteihn tau 


den Herrn Majur, un in dese Tid börnte Fru Bü- 
tow'n ehr fiw lütten Gören dagdäglich mit 16 Quart 
saute Melk. — 


g* 

Kapittel 12. 


Ick krig en nigen Posten in den Kopernikus sine Leiwsangelegenheiten 

Worüm de Bäcker krank warden möt, un worüm en richtigen Brüdjam 

ümmer up ein Sid sine Brud un up de anner en gerökerten Schinken 

hewwen süll. Wat de General säd, un wat Vater un Mutter säden, un 

worüm de Kapteihn nich wull, as sei All wullen. Wo dat halw Anker tau- 
letzt en En’n kreg. 


De Kapteihn was ’rinne bi den Herrn Majuren 
gahn, un ick stah up de Lur, mit wat för en Gesicht 
hei woll wedder herute kümmt. — Wer kümmt antau- 
gahn? Aurelia. — Ick swenk mi also en beten an 
ehr 'ranne, denn ick heww ok Bildung, un ward mi 
bi ehr för Kauken un Kardinal bedanken, un wil dat 
sei dat jo wull nich sihr ilig hadd, so snackten wi an 
den Speckröker sine Eck en ganzen lütten nüdlichen 
Strimel taurecht. Na, ick ahn mi nicks Slimms, awer 
as sei weggahn is, kümmt de Kopernikus up mi tau 
un seggt, hei höll dat för sihr ungebild't, dat ick 'ne 
Dam’ up de Strat anreden ded. — Je, sei hadd eigent- 
lich mi anred't, säd ick. — Dat wir lk gaud, sad 
hei, denn hadd ick mi nich dormit inlaten müßt. — 
Un de Kapteihn kümmt doräwer tau un süht ut as 
Brus’bort in 't Kortenspill un seggt, ick hadd em 
einen heimtückischen Rath gewen, un dor wir hei 
schön ankamen, denn de oll Majur wir em eklich spitz 
kamen, un von Auguste'n hadd hei blot noch en Zippel 
von de Nachtjack seihn, as sei ut de Dör flitscht 
was, un wider nicks. — Un wil dat sei nu all Beid' 
ehre Leiwsten de Kur nich maken künnt hewwen, 
maken sei mi de Kur, bet ick denn tauletzt falsch 
würd un ehr frog, ob sei mi denn nu vullstännig för 
ehre Wederstang’ anseihn deden, wenn an ehren Leiws- 
hewen en Swark uptrecken ded? — 

Nu gnurrte un gnigelte dat üm mi 'riimme, denn 
mit all de vele Leiw was ok all de Dunner un dat 
Ungemack bi uns losbännig worden, wat äwerall dor- 

mit vermakt is; un wenn dat schóne Friihjohr nich 
kamen wir, denn wir ik jo woll dor ganz musikalisch 
mang worden, as oll Jakobsch in Stemhagen sad, as 
ehr Mann wegen de Schapfellen inspunnt was. 
Awer dat Friihjohr frischt den Menschen wedder 
an, un so lang’ ick jichtens kunn, dammelte ick wedder 
unner de gräunen Lin'n hen un her. Un as ick ein- 
mal wedder an de lütte Tüschengatz von Smidt Grun- 
waldten sinen un den Bäcker sinen Hus’ vörbı gahn 
will, wat seih ick dor? — Minen gauden Kopernikus 
un Aurelia, un hewwen 't ok gor tau hild un reden 
un drücken sick de Hän’n un — der Kukuk hal! — 
dat Ding, de Kopernikus, wuppt up de Tehnen in 
de Höcht un giwwt ehr — swabb! — en Kuß grad’ 
in °t Gesicht. — Na, denk ick, dit 's en schönen Be- 
säuk! Mi will hei dat Reden up de Strat verbeideri. 
un hei fangt hir an tau küssen! Du kumm mi man! — 
Un hei kümmt ok mitdewil. — „Kopernikus,“ segg 
ick, „ick holl dat för sihr ungebild’t, wenn Einer mit 
ne Dam’ up de Strat reden deiht.“ Hei kickt mi 


wat unsäker an un fröggt endlich: „Wo so?“ — „Äwer 
noch ungebild'ter is dat, wenn Einer 'ne Dam’ up de 
Strat küssen deiht.'* — ‚Charles,‘ fängt hei an so 


halwlud tau flustern, äwer hellschen indringlich, ‚ich 
bitte dich! Sag’ nichts davon, wir haben uns eben 
verlobt.‘ — „Dit is lustig,‘ segg ick ebenso verdutzt, 
as de Klocksiner Smidt, as Herr von Frisch tau em 
sid, hei wir en Esel. — „Ja,“ seggt hei, „und alles 
ist in Richtigkeit, denn Mutter weiß es.“ — „Dit ward 
ümmer lustiger!“ segg ick, as de Klocksiner Smidt, 
as em Herr von Frisch en por Mulschellen gaww un 
em nahsten ut de Dör 'rute smet. — „Charles,“ seggt 
hei, „ich mache dich zum Vertrauten unserer Liebe, 
du kannst uns helfen.“ — All wedder en nigen Posten 
bi dit Geschäft! denk ick un segg: „denn sall ick 
bi Jug woll as Vater spelen?‘ — Ne, sad hei; de 
kem so wie so in de negsten Dagen ’ran an den 

Bali; morgen äwer wir Siinndag, un de Reih taum 
Kirchengahn nah de Stadt wir an den Kapteihn un 
den Erzbischoff un mi, un ob ick dat nich so maken 
kiinn, dat de Kapteihn mit em tuschen ded, un de 
Erzbischoff taurügg blew, denn wull hei de Gelegen- 
heit nutzen un mit Aurelia'n up den Kirchweg dat 
Nothwennige bereden; ick müßt denn äwer den Unter- 
offzirer em von den Liw hollen. — 


f.lso ‚Vertrauter unserer Liebe!‘ sad ick tau mi siilwst, 
as ick in de Kasematt tauriigg kamm: „dat biist Du 
me ndag' noch nich west!‘ un ick äwerlegg mi de 
Sak un segg tauletzt: „ahn grugliche Lägen geiht de 
Geschicht nich af;“ äwer ick fang ok furtsen dormit 
an. — Ick gah 'runne tau den Kopernikus un den 
Kapteihn un segg: „Kopernikus, Du: sädst doch nilich 
von en Schmken; ick weit einen, in de Stadt is en 
schönen Schinken tau verkópen.' — „Ja,“ seggt dat 
lütte pfiffige Krät, „äwer ick möt em sülwst seihn.“ 
— „Na,“ segg ick, „denn kümmst Du morgen mit 
rin in de Stadt, de Kapteihn ward Di sine Stad woll 
äawerlaten.“ — Un de olle gaude Kapteihn ahnte nicks 
Böses, dachte ok mägliche Wis’ an den Schinken un 
was mit den Tusch taufreden. — 


Äwer nu de Erzbischoff! — Ick kloppte den ganzen 
Nahmiddag up den Busch; äwer ne! hei wull irst den 
Paster Salm-Salm hüren un sick nahsten en por Pund 
gräun Sep köpen, denn hei wir in de Wasch, säd hei. 
-— Ick red'te magliches Tüg; hülp mi all nich, sine 
geistliche un ökonomische Natur brok ümmer wedder 
dörch. — Tauletzt kamm ick up en Infall un segg, 
as wi grad’ bi dat Bäckerhus vórbi gahn: „de ward 
ok nich wedder.“ — „Wer?“ fróggt hei. — „De 
Päcker,“ segg ick, „hei hett dat jo woll mit en Swindel 
kregen. Hüt morgen stunn de Fru jo ganz kurlos 
in de Dór.' — „Wat?“ fröggt hei, „wat? de arme 
Frul'' — „Ja,“ segg ick, „un sei hett keinen Minschen 

üm sick, de ehr en beten an de Hand gahn deiht, un 
hei is ok sihr kumplett un korthalsig.* — 

Nu wiren de Fristunn tau En'n, un as Frau Bu- 
tow’'n den Abend kümmt, segg ick: „Fru Bütow’'n, 
dat Leigen ward en enzeln Minschen gor tau sur, Sei 
möten mi en beten helpen; ick heww Sei jo ok dunn 
all de Melk gewen. Wenn morgen de Erzbischoff 
nah den Bäcker fröggt, denn seggen Sei man: mit 
em wir 't slimmer worden; wider nicks.“ — Na, Fru 
Biitow'n versprok dat ok un ded dat ok, un as wi 
den annern Morgen prat wiren mit den Unteroffezirer 
in de Kirch tau gahn, stunn de Erzbischoff bi dat 
Bickerhus un kek iwer den Tun un wull nich mit, 
wil dat hei de Backerfru trósten wull. 

So also gahn wi Beiden den Kirchweg alleine dal, 
un ick segg: „Kopernikus, den Schinken móst Du 
iwer kópen, denn ick weit wiirklich einen, un wenn 
Du ahn Schinken kümmst, warden sei de Lagen 
marken.“ 

In de Kirch satt uns Aurelia schreg gegenäwer, 
un wenn ick den Herrn Unteroffezirer utbenem, was 
ick den Dag woll de framste von uns drei, denn knappe- 
mang was de Predigt ut, dunn gung dat ok all mang 
de Beiden stramm wedder mit Telegraphen los. Wi 
gungen ut de Kirch, de Kopernikus köffte den Schinken, 
un as wi de Schasseh nah de Festung 'ruppe gahn, 
dunn wankt Aurelia dor vör uns up, äwer mit knappe 
Schritten un 't Gesicht meistens up den Rüggen. „Nu 
holl uns den Unteroffezirer von 'n Hals’, seggt de 
Kopernikus, un sine korten Beinen fungen an stüerlos 
tau warden, un ick würd mit einmal so amböstig, 
dat ick still stahn un mi verpusten müßt. — Utenanner 
wiren wi nu; äwer de Unteroffezirer drew, dat wi 
wedder tausamen kamen süllen, un dat süll ick jo nu 
doch hinnern. — Ick fung also an, de Gegend tau 
betrachten, ick plückte Blaumen an de Grabenburd, 
un as hei ümmer vorwärts driwen ded, sprung ick 

ratsch awer 'n Schassehgraben un frog em von Jen- 
sid: „Wenn 'ck Sei nu weglopen ded?‘ — Oh, dat würd 
ick jo doch woll nich dauhn, meinte hei. — Je, kum- 
pabel wir ick dortau, sad ick; un as ick wiß wir, 
dat ick em 'ne Flöh in 't Uhr set't hadd, kamm ick 
wedder 'räwer un hadd nu dat Vergnäugen, dat hei 
sick ümmer drang an mi höll, un dat de Kopernikus 
sin Leiwsangelegenheiten afmaken künn. Kort, ick 
spelte 'ne Ort von Schutzengel un hadd mine Freud’ 
an de Beiden, wo slank un rank Aurelia dorhen gung, 
wo frisch un rod ehr de Backen lücht’ten von Hoff- 
nung un von Frühjohrs-Morgenwind, un wo dat lütte 
Krät von Kopernikus mit de korten Beinen gegen ehr 
up haspelte, in den Harten de frische Leiw un unner 
den Arm den gerökerten Schinken. — 


So hett 't Ort, segg ick tau mi, denn wat nützt 
uns de Leiw, wenn de Nohrung fehlt! Un sörre de 
Iıd hett mi ümmer de Kopernikus un Aurelia un de 
Schinken vör Ogen stahn, wenn ick an 'ne gangbore 
Leiw dacht heww. 


Un dat sei äwer de Nützlichkeit de Annehmlichkeit 
nich vergeten heww'n, kann ick ok betiigen, denn as 
wi mang de Festungswark kemen, wo de Weg sick 
swenkt, dunn wiren Sei nich tau seihn, un as wi en 
beten wider gahn wiren, dunn kemen sei achter uns 
her, achter 'n Kugelfang 'rute un hadden sick ok 
Blaumen plückt, säden sei; un ick will 't glówen. De 
Kopernikus hadd sick rode Feldnigelken pliickt, un 
sel gele Botterblaumen, denn ehre Lippen glauhten rod 
un hel was wedder gel. 


„Charles,“ sad dat lütte Ding von Briidjam tau mi, 
as Aurelia selig verswunnen was, „der Vater weiß es 
auch schon und hat seine Einwilligung gegeben.“ — 
„Ja,“ segg ick, „dat is All recht schön, awer, paß 
up! nu geiht 't up mi wedder los?“ denn ick sach 
den Erzbischoff unner de Linden 'riimmer pusten. — 

Knapp wiren wi gegen em kamen, dunn snow hei 
mi an: „Lauter Lügen! lauter ausgestunkene Lügen! 
Der Bäcker ist ganz gesund.“ — „Dat freut mi,“ segg 
ick, „freut mi im de Fru ehrentwillen; also hett hei 
sick wedder verdort?“ — „Er ist gar nicht krank ge- 
wesen.“ — „Nich?“ segg ick; „desto beter.“ — „Awer 
denk Di mal!“ seggt Don Juan, de dorbi stunn, „nu 
slickt sick de Erzbischoff ut Mitgefauhl för de Fru 
in dat Hus ’rinne, un as hei in de Stuw 'rin kümmt, 
sitt de Bäcker dor un hett en Spickaal un sur Fleisch 
un 'ne Kämbuddel vör sick stahn un frühstückt ganz 
as en Gesun’n, un as hei sick doräwer verfirt un von 
Dod un Deuwel an tau reden fangt, kumpelmentirt 
em de Bäcker ut de Dör ’rute, denn Grunewaldten sıne 
Emilie seggt, hei kann dat Wurd ‚Dod' äwerall nich 


liden.“ — Un dormit kriggt hei mi unner den Arm 
tau faten un geiht mit mi allein un seggt: „Du? Is 
dat nu All in de Reih?“ — „Wat?“ frag ick. — „Oh, 


ick mein man! Mit den Kopernikus un Aurelia’n. — 
Grunwaldten sine Emilie seggt, dat is all lang’ in ’n 
vullen Gang'.* — So! nu wüßt de dat ok all, un 
ick kamm mi as ‚Vertrauter unserer Liebe‘ sihr äwer- 
flüssig vör. 

Ick gah also nah den Kopernikus un segg: „Koper- 
nikus, Du weitst 't, Mutter weit 't, Vater weit 't, un Au- 
relia weit 't irst recht; ick weit 't, Don Juan weit 't 
un Grunwaldten sin Emilie weit 't ok; nimm mi den 
Vertrugensposten af, denn mit den Erzbischoff bün 
ick nu ok all wedder äwer den Faut spannt. Süh, hüt 
is Sünndag, un hüt Nahmiddag bi den Koffe, wo wi 
All tausamen sünd, wir de beste Gelegenheit, de Annern 
mit Dinen Brüdjamsstand bekannt tau maken.“ Un 
dat geschach, un as de Kopernikus sin Gliick ver- 
tellt hadd, was min oll Kapteihn de Herzlichste bi 't 
Gratuliren, denn hei dachte jo woll an sine Auguste; 
un as Allens ruhiger worden was, dunn smet sick de 
Frag’ up, wat nu gescheihn müßt, un ’t wohrt nich 

lang’, dunn wiren wi All einig: de Kopernikus müßte 
den General sine Verlawung anzeigen un müßte den 
Andrag stellen, sine Brud besäuken tau dörwen. Dat 
gung dörch, un de Kopernikus let sick up den annern 
Dag bi den Herrn General melden, un de Antwurt 
kamm taurügg: de General wull em den annern Dag 
spreken, wenn hei von 't Waterdur nah de Parad' 
güng. 

Den annern Morgen Klock elben, as dat Tid tau 
de Parad’ was, gaww ick Kopernikussen dat Geleit up 
sinen suren Gang, hei müßt sick bi de lütte Lind’ 
upstellen, un ick stellte mi achter 'ne dicke Pappel, 
hei lurte up den General, un ick lurte up em, woans 
hei sick woll bi de Sak stellen würd, un af un an rep 
ick em so 'ne lütte Upmiinterung tau, as: „Ummer 
düchtig dor, Kopernikus!“ un „Holl de Uhren stiw, 
Kopernikus!“ un „Lat Di nich verbliiffen, is 't elwte 
Gebot!“ 


Endlich kamm de oll Herr grot un staatsch mit Drei- 
master un Fedderbusch langsam antaustigen, un uns’ 
lütt Brüdjam trippelte em krätig entgegen. Dat sach 
ick nu glik, dat dat en swor Stück för den Kopernikus 
warden würd, denn de oll Herr kek annerthalwen Faut 
up em dal un red’te mit em bargdal, un de Kopernikus 
süll bargan reden. — „Was wünschen Sie?“ frog de 
General ganz fründlich. — Mi kloppte dat Hart achter 
de olle Pappel. — „Herr General,‘ sid dat Krat ganz 
vernimm, stellte sick up den linken Bein, höll den 
Kopp so 'n beten scheiw, wohrschinlich, üm sinen 
wißnäs’ten Snabel in dat gehürige Licht tau stellen, 
„ich komme her, um Ihnen meine Verlobung anzu- 
zeigen.‘ — „Was? Deuwel ....“ rep de oll Herr, 


un 't was ordentlich, as wenn sick de Hor up sine 
witte Prük verfiren deden, denn de Fedderbusch schot 
noch annerthalwen Toll höger up. — „Ja,“ sad uns’ 
Brüdjam ganz drist un makte dórch sine Apenherzig- 


— 


le 158 


keit sinen nigen Stand alle Ihr, „ich habe mich gestern 
mit der Tochter des Herrn Proviantmeisters Lucke ver- 
lobt.“ — „Den Deuwel haben Sie!“ rep de oll Herr. 
— Den hadd hei nich, säd de Kopernikus, kränsch 
as en Vullblaudpony, hei hadd blot 'ne Brud. — „Un 
dat sagen Sie mir? Un dat soll’ ich nach Berlin mel- 
den? — Himmel-Kreuz-Donnerwetter, was würden die 
in Berlin for Augen machen, wenn sie zu hören krigten, 
daß sich die Demagogen hier schon verloben?” — 
Äwer de Kopernikus let sick nich verblüffen, hei 
stellte sick blot tau de Afwesselung up den annern 
Bein, set’te de Arm in de Siden un säd: „Herr General, 
gegen die Verlobung selbst können Sie gar nichts 
einwenden, das ist meine Sache; ich komme auch bloß 
her, um Sie um die Erlaubnis zu bitten, meine Braut 
besuchen zu dürfen.‘ — „Und Sie meinen, ich bin 
so dumm und soll Ihnen die Erlaubnis geben? — 
Ne! — Wenn das die andern erst zu wissen kriegen, 
daß sie dadurch in die Häuser hineinkommen können, 
sie verloben sich morgen im Tage allzusammen. — 
Ne, auf solche Geschichten wollen wir uns doch lieber 
nicht einlassen,‘ sad hei, un somit gung hei af un 
lad nich mal de Fingern an den Haut. — — 


„Charles ....' sad de Kopernikus tau mi, as ick 
achter de dicke Pappel herute kamm — „Charles 
„.* sad hei un was ganz intwei. — „Lat Du dat 


man sin,‘ segg ick, „up den irsten Hau föllt de Bom 
nich,“ un ick klarr an em mit allerlei Trost herümmer, 
un as wi tau de Annern taurügg kamen, fangen de 
ok an; äwer wi wiren All sihr bedräuwt, denn de 
Kopernikus was uns’ Brüdjam, un wat em passirt was, 
was uns passirt, denn Schr... .. sine Brudschaft was 
nich tau reken, de was vör uns’ Tid taurecht kamen. 

Wie termaudbarst’ten uns den Kopp nah 'ne Ut- 
kunft; iwer Allens, wat süs in so 'ne Verhältnissen 
taudräglich un paßlich is, taum Bispill: 'ne Ent- 


— 134 — 


führung, de Don Juan abslut in de Reih bringen wull, 
kunn nich billigt warden, denn de Kopernikus hadd 
sine Brud up de Festung ümmer in en Ring 'rümmer 
entführen müßt. 'Ne heimliche Eh’ slog de Erz- 
bischoff vör. — Ja, sei wir in Gang tau bringen: 
de Kopernikus hadd wedder sine gelen Turen krigen 


müßt, un wildeß, dat Lewandowsky glöwte, hei spei- 


gelte sick in Grunwaldten sine Teertunn, hadd hei sick 
in den Durweg trugen laten müßt, äwer wo en Prei- 
ster herkrigen? denn de Erzbischoff was katholsch, 
un Keiner von uns hadd tau sinen geistlichen Stand 
rechten Fiduz. — De Sak was äwerall slimm; äwer 
tauletzt kemen wi äwerein, de Kopernikus hadd sin 
Mäglichstes dahn, nu müßte sei ok wat dauhn, dat 
heit Aurelia. 

Sei kreg also dese Order, un de Sak kreg 'ne Ut- 
sicht. Aurelia was nämlich 'ne uterwählte Fründin von 
den General sine annamene Dochter, un de oll Herr 
müggt sei girn liden un spaßte girn mit ehr, un as 
hei nu in de negsten Dagen nah dat Waterdur 'runner 
gung, un sei — ganz taufallig — äwer de Bostwehr 
von de Ramp 'rawerkek, drauhte hei ehr mit sine olle 
brave Fust un säd: „Warten Sie man, Sie haben mich 
einen Demagogen verführt.“ — Ja, sad sei, dat hadd 
sei woll; awer Vurthel hadd sei nich dorvon, denn 
ehr Briidjam dürwt ehr nich besäuken. — Dunn hadd 
de olle Herr sick an den witten Snurrbort dreiht un 
sick an de witte Prük schaben un hadd tauletzt halw 
gaudmäudig, halw verdreitlich seggt: „Na, schicken 
Sie mich heute Mittag den Papa mal zu.“ — Un 
Vater was ok hengahn, un de oll Herr hadd em 
fragt, wat hei dorför instünn, dat de Kopernikus nich 
weglöp? Un Vater hadd seggt: dat künn hei nich, 
wil dat hei nich in den Kopernikus sine Hut stek; 
hadd iwer sihr verstännig dortau set't: hei hadd awer 
noch seindag’ nich dorvon hiirt, dat Einer dessentwegen 
ihre weglopen wir, wil dat hei 'ne Brud hadd. — 

Dat hadd den ollen Herrn denn nu inliicht't, un den 
Nahmiddag miiBte de Briidjam tau em kamen. — 


„Nu kümmt de Sak taum Swur,' säden wi, as wi 
All up en Drümpel bi de lütte Lind’ stunnen un up 
den lütten Kopernikus täuwten. — Na, tauletzt kamm 
hei, un wo smet he de litten Bein! So utwarts gung 
hei as mäglich, un as hei gegen de Lind’ kamm, 
dunn swenkte hei dreimal sinen witten Snuwdauk gegen 
Aurelia'n ehr Finster un de weihte dreimal wedder, 
un Lewandowsky säd: dat seg hei nu, de Herr Koper- 
nikus künn nu mit gepackten Tornüster, mit Ober- 
un Unner-Gewehr in sinen Brudstand 'rinner mar- 
schiren. Un as wi in unsre Kasematt taurügg kamen 
wiren, kregen de Franzos’ un ick den Kopernikus tau 
faten un stellten em up den Disch, denn hei was uns’ 
Stolz, wil hei 't dörchfuchten hadd för uns Alltau- 
samen; un de Kopernikus höll 'ne Red’, de fung an: 
in de Ort, as Aurelia dat schönste Frugenzimmer up 
de ganze Welt wir, wir ok de oll General de beste 
Kirl up de ganze Welt; un hei slot: in de Ort, as 
de General de beste Kirl up de Welt wir, wir Au- 
relia dat schönste Frugenzimmer up de ganze Welt. 
Un wi stimmten em dorin bi, ut Ihrlichkeit wegen den 
ollen General un ut Höflichkeit wegen Aurelia'n, un 
as wi glöwten, nu wir de Sak taum Sluß, dunn kamm 
äwerst dat dick En’n nah, denn de Kopernikus langte 
in den Bussen un treckte 'ne Schriwwt herute, de 
müßten wi, säd hei, tau sin vullstännig Glück All 
unnerschriwen. Un as hei sei vörlesen müßt, dunn 
säd de oll General dorin: wi Äwrigen süllen uns All 
hir unnerschriwen, dat Keiner von uns sick hir wider 
verlawen wull, denn an ein Verlawung hadd hei 
naug. — — 

Na, dat was nu mal en Stück! De Gesichter würden 
denn ok sihr lang utseihn, äwer wat hülpt dat All? 
Ick äwerschot in Gedanken mi de Frugenzimmer, de 


up de Festung noch begäng’ wiren, un as ick dor 
nich recht wat Paßlichs funn, schrew ick mi unner: 


Charles douze. 


Nah mi kamm de Franzos, de sad, so lang’ hei 
sitten ded, dacht hei nich an 't Frigen, un wenn hei 
fri kem, wir hei wedder preußsche Leutnant, un denn 
müßt hei, wenn hei sick verfrigen wull, 12000 Daler 
upwisen, un de hadd hei nich, also: 


Franzos’, königlich preußischer Leutnant, 
augenblicklich a. D. 


Dunn kamm de Erzbischoff, de sad, vór en por 
Dagen hadd hei 't nich dahn, nu awer dat hei den 
Bäcker bi dat Frühstück seihn hadd, wull hei 't 
dauhn, denn de Mann künn noch lang’ lewen: 


F. W., Erzbischoff. 


Don Juan säd, hei wull kein Narr sin un sick fast 
binnen, hei wir noch jung, un em hürte noch de ganze 
Welt tau, so wat ded hei den Kopernikus girn tau 
Gefallen: 

Don Juan, Dichter. 


Nu kamm de Kapteihn an de Reih; äwer de wull 
nich. — „Ih, Kapteihn,‘‘ segg ick, „Du wardst doch 
woll vör Allen de jungen Lüd’ ehr Glück up de Bein 
helpen.“ — Ne, hei wull nich, un as wi em drister 
tau Liw gungen, sad hei, wi süllen rechtlich von em 
denken, hei hadd wiB un wohrhaftig naug dahn gegen 
den Kopernikus, hei hadd em 'ne vullstännige Brud 
aftreden, un wat em dat kost't hadd, dat wüßt hei, 
iwer sine Taukunft künn hei em nich verschriwen, 
denn an sine Taukunft hiing dat Gliick von en anneres 
Wesen, un fór dat miiBt hei upkamen, denn dat wir 
en swackes Frugenzimmer. 

Dor seten wi denn nu wedder mit en dicken Kopp! 
Ick argerte mi nich slicht un kreg den Kapteihn allein 
un frog em: „Na, biist Du mit Dine Auguste denn 
nu ok all wedder in de Reih?“ — „Ne!“ seggt hei, 
„vull so wid is 't noch nich.“ — „Na,* segg ick, 
„denn mötst Du Di spauden, denn dat, wat nu all 
en Virteljohr lang munkelt hett, hett sine Richtigkeit, de 
oll Majur is tau de Disposition stellt un treckt des’ 
Woch all af, un de nige Majur von den Platz ıs all 
hir‘“ — Dat wull un kunn hei nich glówen; äwer 
as hei Lewandowsky’n fragt hadd, un as den annem 
Morgen de Drähnbartel von Erzbischoff den Drähn- 
bartel von Platzmajur in sine Gegenwart fragen ded, 
woans de Sak stünn, un as de Platzmajur mit alle 
Umstän’n vertellen ded, dat de oll Majur noch des’ 
Woch aftrecken ded, un Auguste all afreis’t wir, dat 
sei de nige Wahnung up Jensid von den Fluß in- 
richten süll, dunn sackte an den Kapteihn sinen Hewen 
en Stirn nah den annern dal, un as hei nu in n 
Stickendüstern satt, dunn verschrew hei sine Tau- 
kunft ok an den Kopernikussen sin Glück: „Aber,“ 
säd hei tau mi, „Charles, ich habe mit meinem Herz- 
blut unterschrieben.“ 


Den annern Dag gung nu de Schriwwt an den 
General taurügg, un de Kummandantur-Befehl kamm 
taurügg un würd in 't Wachbauk indragen: Dor dat 
Unglück nu doch einmal gescheihn wir, so künn de 
Kopernikus sine Brud alle drei Dag’ besäuken un 't 
künn den Dag glik losgahn. Lewandowsky süll äwer 
iimmer bet an de Dör mit em gahn. Mit uns Äwrigen 
blew 't bi 'n Ollen. 


Nu treckten wi denn unsen lütten Brüdjam smuck 
an, un as hei so vór uns Stunn in sinen Staat, dunn 
sach hei so niidlich ut as 'ne Kin'njes-Popp, iwer mit 
en blagen Liwrock, denn hei hadd sick tau desen Gang 
en nigen maken laten. Un nu gung hei bi uns 'rummer 

un bedankte sick bi uns, dat wi em tau sin Glück 
verhulpen hadden, un gung an sinen Kuffert un halte 
den Schinken herute un smet em up den Disch un 
säd: Da, den gew hei taum Besten. Un wi nemen 
em nu in unsere Midd un gewen em dat Geleit — 
bet up den Kapteihn, de wull nich, denn dat wir em 
tau angrepsch, säd hei — un bröchten em bet an 
de lütte Lind’, un von dor schot hei von uns furt 
up sine Leiwste tau, de ganz rosenrod in de Husdör 
stunn, as so 'n lütten blagen Käwer, de pil up "ne 
Ros’ los burrt un in 'n Umseihn dorin verswunnen 
is, denn — swabb|! — slog de Husdór tau, un wat 
Käwer un Ros’ sick dor vertellt hewwen, dat kreg 
Lewandowsky wenigstens nich tau weiten, denn de 
kläterte nu irst mit sin ‚Seitengewehr‘ bet an de Dör 
'ranner. 

Un wi stunnen nu dor un lurten, denn sei müßten 
sick doch an ’t Finster wisen, un as dat irste Hes’wesen 
tüschen de Leiwslüd’ voräwergahn sin müggt, dunn 
kemen sei denn ok Arm in Arm an ’t Finster un 
dinerten un nickköppten, un dat Ding, de Kopernikus, 
sach so vörnehm ut, as en twölwjöhrigen Graf, un 
Aurelia bögte sick so smidig, as en Lilgenstengel, up 
den rode Rosen wassen, un vör de Beiden hadd sick 
lütt Idachechen drängt un klappte in de Hann un 
winkte un lachte un wis’te up ehren lütten nigen 
gelen Swager, as wir 't 'ne Honnigpopp, de sei tau 
Wihnachten kregen hadd, un achter dat Ganze stunn 
‚Mutter‘ un dukerte ümmer knickswis’ up un dal, dat 
de Franzos’ tau mi säd: „Du, dor achter ward bottert.” 
— Un Don Juan, de in 'n Horen gung un nicks taum 
Swenken tau Hand hadd, ret den Erzbischoff sinen 
Körbsenstengel von den Kopp un swenkte em in de 
Luft un rep: „Hurah för de Beiden!“ un wi Annern 
repen „Hurah!“ mit un swenkten ok mit de Mützen 
— blot de Erzbischoff nich, de grawwelte sick ver- 
legen up den kahlen Kopp herüm. — Un de oll Herr 

General hadd dat Hurah ok hürt un hadd jo nah- 
sten tau Lewandowsky'n seggt, 't wir nich ganz in 
de Ordnung west; äwer hei hadd sick doch freut't, 
dat wi so kammeradschaftlich tau enanner höllen. 
Un as wi nu mit Spaß un Lachen wedder an unse 
Kasematten 'ranne kamen, dunn sitt uns’ oll brav 
Kapteihn in sine grote Bedräuwnis an den Disch un 
hett sick den Schinken utenanner klöwt un fött sinen 
Hartenskummer un sine Leiwsnoth mit Speck un Brod 
tau en wohren Risen in sick grot, un as wi nu mit 
Hagen un Lachen üm em stahn un uns wunnern, dat 
Schinken gaud sin sall gegen Trurigkeit, seggt hei 
mit 'ne gottserbärmliche Min’, hei hadd dat Bedürf- 
nis in sick fäuhlt, sick nützlich tau beschäftigen, üm 
de swarten Gedanken Herr tau warden, un in desen 
Taustand wir em de Schinken in de Hand follen, 
un hei hadd em uns blot mundrecht maken wullt. — 
„Un dat hett hei dahn!' rep Don Juan, „un nu will’n 
wi taulangen. Äwer täuwt noch en Beten: ick bring 
ok noch wat.‘ — Un hei gaww den Erzbischoff en 
Wink, un sei gungen un kemen wedder; äwer mit 
en halw Ankersdeil Win, un Don Juan säd, dat hadd 
eigentlich irst an den Dag drunken warden süllt, wenn 
hei frikamen ded, — denn hei hadd sine Tid negstens 
afseten — äwer hit wir ok en Dag un en schönen 
Dag. — Ja, sad ick, denn 't wir eigentlich för uns 
Alltausamen uns’ Ihrendag. — Un de Kapteihn kreg 
wegen sine grote Bedräuwnis dat irste Glas, un hel 
drunk 't ok richtig ut, in de vernünftige Ansicht: 
Schinken allein ded 't bi em nich. — Un as wi nu 
All so recht schön in 'n Tog wiren, gung de Füer- 
warksleutnant mit en por annere Leutnants, de wi 
kennen deden, an 't Finster vörbi, un sei müßten ’rin 
kamen, un de Herr Unteroffezirer von de Wach wull 
nich 'rinne ut Respekt vör sine Vörgesetzten, stunn 
äwer achter de Dör un drunk ein Glas nah dat anner, 
un as Lewandowsky mit unsen lütten Brüdjam endlich 
Reuter, Ut mine Festungstid. 9 


— 4130 = 


wedder angeledd’t kamm, stellte hei sick mit den 
Herrn Unteroffezirer tausam, un sei unnerhöllen sıck 
dor beid’ ut ein Glas. — Äwer uns’ lütt Brüdjam würd 
baben anset't un sin un Aurelia'n ehr Gesundheit würd 
immer ümschichtig drunken, un denn mal wedder tau- 
sam, un Don Juan makte up de Verlawung en Ge- 
dicht ut den Kopp, so as hei stunn un gung, awer 
sei säden All, dat paßte mihr up 'ne Hochtid, as 
up 'ne Verlawung wegen de Anspelung, un de I’ranzos 
näumte sick mit de Leutnants ümmer ‚Herr Kamerad', 
un de ein Leutnant kamm dor spaßwis’ mit 'rute, 
dat de Füerwarksleutnant un de Kapteihn eigentlich 
en por Gegenbuhler bi Auguste Martini wiren, so 
dat sei Beid’ ganz weikmäudig würden un sick in 
de düsterste Eck von de Kasematt tau ne ewige 
Fründschaft verswüren, un de Erzbischoff vertellte de 
annern beiden Leutnants sine Gefangenschaft up de 
Husvagtei un wis’te ehr sinen kahlen Kopp, den hadd 
hei dorvon kregen, säd hei, dat sei em 'ne tau korte 
Beddstäd gewen hadden, wo hei unnen un baben an- 
stött hadd, un dor hadd hei sick babenwarts all de 
Hor afschürt. 

Un so kregen denn de Verlawungsfestlichkeiten en 
En'n, as dat halw Anker en En'n kreg, un de lütt 
Kopernikus blew en Brüdjam, bet hei en Ehmann würd, 
un de Kapteihn blew leddig un los, bet hei en Brüd- 
jam würd. Un wenn sei Beid’ noch lewen, denn 
wünsch ick ehr vel Glück, vel Glück, denn sei wiren 
en por brave Kirls un hewwen mi männig Gauds an- 
dahn. — — 

Kapittel 13. 


Tauletzt seggt de Franzos’ doch noch wohr. Woansick ,Urphede' swören 
möt un wedder mit en Schandoren dórch ’t frie dütsche Vaderland reisen 
möt. Wat mi upp de Reis’ passiren ded. Worüm de preußsche Schandor 
en slichten Begriff von de meckelnbórgschen Beamten kriggt, awer 
mitdrinken deiht. Franzing, weitst woll noch ? 


Don Juan was fri kamen, un wi Annern muddelten 
immer sachten wider. Söß Johr hadd ick nu all seten 
un blot vir un twintig blewen mi noch nah. Mine 
meckelnbörgsche Landesregierung hadd mt taurügg 
föddert, dreimal hadd sei mine Utliwerung verlangt; 
äwer de Preußen deden 't nich, obschonst ick kein 
Preuß was, meindag’ nich in Preußen studirt, also ok 
min gruglich Verbreken nich in Preußen begahn 
hadd. — De Sleswiger un Holsteiner wiren up Ver- 
langen an Dänemark utliwert — worüm de? wohrschin- 
lich, wil Dänemark gegen Preußen dat Mul wid up- 
reten hadd, grad’ as nu!). — Mine meckelnbörgschen 
Kammeraden von Jena her wiren mit en halw, mit 
dreivirtel, höchstens mit ein Johr afkamen, un as ick 
noch up de Husvagtei in Unnersäukung satt, studirte 
ein von ehr all wedder lustig in Berlin, un de was 
deiper in de Sak verwickelt, as ick. — So was 't 
dunnmals in Dütschland — Gott gew’, dat 't beter 
ward! — Sei seggen jo, Preußen hett up Stun'ns de 
Führung in Dütschland äwernamen — in Gotts Namen! 
segg ick — äwer dunnmals hadd 't ok de Führung, 
in Norddütschland wenigstens, un wo hett 't uns dunn 
henführt? De ganze Karr, de mit alle Kraft un Ge- 
walt, mit Haw’ un Gaud, mit Thran’ un Blaud von 
dat Volk ut den französchen Sump 'ruterreten was, 
hett dat dunn in en Grawen smeten un den Einzelnen 
mit Ungerechtigkeit un Grausamkeit verfolgt. — Äwer 
lat dat! de Wind hett d’räwer weiht, un de Vagel 


1) d.h. im Jahr 1862, in welchem die ‚„Festungstid‘ zuerst erschien. 
9* 

is d'riwer flagen, un von de swarte Tafel, worup de 
bittern Gedanken von jeden Einzelnen von uns ver- 
teikent wiren, is de Schriwwt binah verlöscht — sall 
verlöscht sin, wenn de groten Herren de Schriwwt 
blot lesen wullen, de för ewige Tiden in Stein ut- 
hau't is. — Allens hett up Stun'ns wedder Hoffnung, 
Allens politisirt üm mi ’rümmer, un binah bi Allen 
kümmt dat up 't Reken 'rute, de Ein rekent sinen 
Vurthel so herümmer, un de Anner anners herümmer, 
sei politisiren mit den Kopp; Unsereins ok mit dat 
Hart; denn stahn in ehren Kopp de Tallen ok hell 
un klor, schön in eine Reih, wat uns in 't bläudige 
Hart schrewen is, höllt doch länger un strömt doch 
warmer dörch 't ganze Wesen, as de heil'ge Zins- up 
Zins-Reknung. 


Awer 't süll nu anners warden, un de mi dat tau- 
irst verkünnen ded, was min Franzos'. — Ick heww 
all seggt, dat hei en grot Geschäft mit Prophenzeihen 
bedrew, ok mit Drömen; un so waken wi denn eins 
Morgens up, un hei seggt tau mi: „Weitst, wat mi 


drömt hett?“ — „Ne,“ segg ick. — „Mi hett drömt,“ 
seggt hei, „Du kriggst hüt en Breiw von Dinen 
Vader.‘ — „Dat 's woll mäglich,“ segg ick kort, 


denn wenn Einer up sine Geschichten ingung, denn was 
den ganzen Dag kein Vergang mit em. — „Du kriggst 
ok Geld,“ seggt hei. — „Ne,“ segg ick, „min Vader 
hett mi irst vör virteihn Dag’ Geld schickt, so fix 
geiht 't nich.“ — „Du kriggst Geld,“ seggt hei, „un 
kriggst noch 'ne annere fröhliche Nahricht.“ — Na, 
ick estimir dat nich wider un gah, as dat Tid is, 
dal nah de Fristun'n, un as ick mit de annern dor 
vór de Dór stah, de upslaten ward, geiht just de 
Kopmann Swarz dor vörbi, bi den ick dörch minen 


Vader akkreditirt was, un de meistendeils mine Breiw- 


schaften besorgen ded, d. h. wenn de oll General sei 
lesen hadd. — „Schön, dat ick Sei drap!“ seggt hei. 

„sei hewwen en Breiw unnen up de Post“ — 
„Sühst Du?“ seggt de Franzos’, de achter mi stunn. 
— „Äwer de Breiw,' seggt de Kopmann wider, „is 
mit Geld beswert, un ick möt irst den Postschin dal 
schicken.“ — „Sühst Du?‘ — seggt de Franzos’ wedder. 
—  „Merkwiirdig!' — Na, wi gahn in de Fristun'n, 
un 't passirt wider nicks; iwer as wi des Nahmiddags 
unner de gräunen Linden sitten, un ick mit den Kap- 
teihn 'ne Partie Schach spel, steiht de Franzos’ un 
kickt tau. — Na, ick kik denn einmal so verluren 
de Alleh entlang un seih dor den Kopmann dal kamen 
mit en witten Snuwdauk in de Hand, den swenkt hei 


ümmer so dórch de Luft. — „Wat föllt den in?“ 
segg ick, „so warm is 't doch grad’ ok nich, dat hei 
sick fäkeln möt.“ — „Hei bringt Di de gaude Nah- 


richt!“ seggt de Franzos’, un as de Kopmann neger 
kümmt, röppt hei mi tau: „Sie kommen von hier fort, 
Sie werden in Ihr Vaterland ausgeliefert.‘ — „„Merk- 
würdig!“ rep de Franzos’, un gung ganz verstutzt bi Sid, 
as hadd hei sick awer sine eigne Kunst verfirt. Un 
't was ok merkwürdig, dat sin Prophenzeihen einmal 
würklich genau indrapen was, denn wohr is de Sak; 
awer 't wir noch vel merkwürdiger west, wenn all sin 
Wohrseggen indrapen wir, denn min gaud' Franzos' hett 
de wunderlichsten Saken vórher seggt, un wenn dat 
Allens wiirklich gescheihn wir, denn hadd de ganze 
Welt en Rucks kregen, un wi giingen dorin jo woll 
nu up den Kopp spaziren. — 


Mi wenigstens würd binah so tau Sinn, as süll ick 
en pormal vörlöpig Hesterkopp scheiten, üm den 
Bregen wedder in de gehürige Lag’ tau schiidden, as 
ick dese Nahricht kreg, un 't wohrte 'ne ganze Tid, 
ihre ick mit Verstand minen Vader sinen Breiw lesen 
kiinn; iwer dor stunn 't jo diidlich in, dat ick in min 
Vaderland utliwert warden siill, frilich blot bet an 
sin biitelst En'n un in keine angenehme Gegend, nam- 

lich nah Dams1); iwer dor stunn 't jo diidlich in, dat 
ick dese Versettung de perßöhnliche Förbed’ von 
minen Großherzog Paul Fridrich bi den ollen König 
von Preußen tau danken hadd, wat sin Swigervader 
was, frilich mit den eklichen Tausatz: de König von 
Preußen behöll sick dat Begnadigungsrecht vör, un 
wat min eigen Großherzog wir, dürwte mi nich gahn 
laten. — Dat was Allens recht slimm, äwer 't was 
doch nich anners tau maken; all Bott helpt, säd de 
Mügg un spuckt in den Rhein, un ick dacht bi mi, 
wenn Du man irst dor büst, denn ward 't ok woll 
nich so heit eten, as 't upfüllt is. 


Un dat hett Paul Fridrich för mi dahn, un wenn 
ick nah Swerin kam, denn besäuk ick em up sın 
Postament vör den Sloß, denn begrüß ick em in sine 
stille Gruft, un de Würd’, de min Hart denn red't, 
siind vull Dank dorfór, dat hei mal 'ne arme afquälte 
Minschenseel tau 'ne grote Freud’ uperweckt hett. 


Virteihn Dag’ vergungen nu noch, bet dat Allens 
offiziellt in Ordnung was, dunn würd ick tau den 
Auditóhr kummandirt un müßte ‚Urphede‘ swören, 
dat ick keinen Faut meindag’ nich up dat preußsche 
Rebeit setten wull, süs süllen de Schandoren mi up- 
gripen un wat ganz Gruglichs — ick weit nich mihr 
wat — mit mi upstellen. — Du leiwer Gott! wo ännert 
sick dat All; nu bün ick Preuß, — kost't mi saben 
un twintig un en halwen Sülwergröschen — un wahn 
as Inligger in Meckelnborg, un wer weit, wat mi nu 
de Meckelnbörger nich wedder ‚Urphede‘ swören laten, 
denn ‚Was ist des Deutschen Vaterland‘ is en schön 
Lid, un ick heww 't ok oft sungen, äwer meindag' 
nich funnen, un bün nu doch ok all binah twei un 
föftig Johr dorin 'riimmer wandert, ok dorin 'rümmer 
stött worden. 


1) Dómitz. 


| 

As de Feierlichkeit mit dat ,Urphede-Swóren tau 
En'n was, as ick von minen ollen braven General un 
mine trugen Kammeraden Afschid namen hadd, müßt 
ick tau den Herrn Landrath kamen. De Mann was 
friindlich gegen mi, un set'te in minen Paß utdrück- 
lich: ‚der Flucht nicht verdächtig, weil er in sein 
Vaterland ausgeliefert wird’; äwer 'n Schandoren kreg 
ick doch mit up den Weg, un so reis’te ick denn 
wedder mit desen Klotz an 'n Bein hunnert un twintig 
Mil dörch 't frie dütsche Vaderland. 

Den irsten Dag hadd ick dat Glück, Auguste von 
Martini vör ehre nige Wahnung up Jensid von den 
Strom tau drapen un bröchte ehr en Gruß von minen 


ollen Kapteihn. — „Herr Reuter, was heißt dies?“ 
rep sei mi in den Wagen "inne — wi hadden mein- 
dag’ kein Wurd mit enanner spraken. — „Ich werde 
ausgeliefert,“ rep ick taurügg, „und .. .. läßt vielmal 
grüßen = „isommt-„er auch., frek frog 561. <= 
„Bald!“ säd ick, „bald.“ — Un de Postilljon blos, 


un sei winkte mi noch tau, un ick ehr ok, un kennten 
uns doch gor nich; äwer wenn dat Led ok de Harten 
tausamen smad't, isern, fast; von 'ne richtige Freud’ 
geiht en Blitzstrahl ut un sleiht hir in un dor in, 
woran Keiner denkt, un wer sick süs frömd un kolt 
vörbigahn is, de fäuhlt sick warm, wenn em de warme 
Freud’ von en annern Minschen dröppt, denn en jeglich 
Minschenhart is von unsen Herrgott nich för sick 
allein — ne, för alle Minschen makt. 

Un den annern Dag kemen wi in en Holt, 't was 
en Eikwald, in söß Johr hadd ick keinen seihn. — 
„Ach,“ säd ick tau den Schandoren, „will'n Sei mi 
'ne Freud’ maken? Laten S’ uns dórch dat Holt gahn.“ 
— Un de Schandor ded't, un de Postilljon blos sin 
lustig Stiickschen, un dat Holt rók as idel Masch, un 
de Bost dehnte un widete sick, un de Bottervagel 
spelten in de Siinn — dor was en Swalkenswanz, dor 
en Schillerfalter, dor en Sülwerstrich! — en Kind kunn 

Einer warden, en wohres Kind! Un as wi ut dat Holt 
kemen, dunn lagg dor linksch en wittes Klewerfeld, 
en Saatklewerfeld, un dat rök so säut, so saut as idel 
Honnig, un de Immen, de drógen so flitig, as Hus- 
frugens, un summten vór sick hen, as junge Matens, 
wenn sei en Lid anstimmen willen, wat Harten riihren 
un gewinnen will; un awer Allens liicht'te Gottssunn 
in den Jehannsmand! — Ick smet mi hen up de 
Grawenburd, un de hellen Thranen lepen mi in den 
Bort, un de Schandor stunn dorbi un sad, wi müßten 
wider un de Postilljon lurte all. — Un wat was't 
denn ok? — In acht Dagen was dat Klewerfeld 'ne 
Stoppel, un de Immen drógen anners wo her, un de 
Eikwald lagg achter uns, un denn satt ick in Dams. 
— Awer in söß Johren taum irsten Mal! — Un dorbi 
stunn de Kriminalrath Dambach un sad: Sitzen miissen 
sie; un de Herr von Tschoppe: Sitzen miissen sie; un 
de President von 't Kammergericht, de Herr von 
Kleist, de bliudige: Sitzen miissen sie! un Friedrich 
Wilhelm, de gerechte: Sitzen miissen sie! 

Den Dag dorup kemen wi nah Berlin, wo ick wedder 
drei Dag’ bliwen müßt, ditmal awer taum groten 
Glücken up de Stadtvagtei, wo siis jo woll man Spitz- 
bauben inspunnt warden; iwer dat schad't nich, 't was 
doch beter as bi den Herrn Kriminaldirekter Dam- 
bach. Awerhaupt heww ick de Bemarkung makt, dat 
tau jennen Tiden de richtigen Spitzbauben, taumal 
wenn sei von vórnehmen Stand wiren, dat vel beter 


up preußsche Festungen hadden, as wi. — In S...., 
wo ick tauirst satt, hadd ick Gelegenheit, dese Kalür 
kennen tau lihren: ein Herr von B...., de mit de 


ganze Stüerkass’ tau Grüneberg dörch de Lappen 
gahn was, de sin Fru un sin einzigstes Kind verlaten 
un sick dorför en Schätzschen mit up de Reis’ namen 
hadd, de, as hei de 40 bet 50000 Daler in Italien ver- 
juchhei’t hadd, in Frankfurt a. M. as falscher Speler 
infat't würd, de tau föftig Johr, Utstellung an den 

Pranger, Staupenslag, Verlust von Adel un [hrenteiken 
usw. verurthelt was, wahnte ganz gemiithlich in de 
Stadt; en Herr von Sch...., de 'ne ganze königliche 
Kass’ in Oeilde-perdrix ') un Chateau?) flüssig makt 
hadd, wahnte mit Fru un Kinner as anner ihrliche 
Liid' ebenfalls in de Stadt; sei kunnen beid' de Luft 
up de Festung nich verdragen, för uns was sei gaud 
naug. Ein Herr von P.... — de Karnallj hadd grad'- 
tau stahlen — kunn gahn, wo hei wull, un spelte 
den Galanten in de Stadt un up de negsten Dörper, 
un wenn wi Unglückswörm uns’ Frühstück von Kom- 
misbrod un Swinsmolt dalwórgten un am En'n noch 
halw mit en verfrigten Herrn Leutnant deilten, denn 


satt Herr von P.... in den irsten Gasthus’ in de 
Stadt un hadd en warm Frühstück vör sick un späulte 
mit Ungarwin nah. — Dese Ort ehr kostbar Lewen 


müßte konservirt warden, an uns, Hochverräthers un 
Königsmürders, was jo nicks gelegen. Schad', dat wi 
nich ok vörnehm wiren un stahlen hadden. 

Dat hürt hir mäglicher Wis’ nich her, äwer mi 
krüppt dat, wenn ick doran denk, wenn ick an dat 
Preußen von dunnmals denk, un nu seih, dat all dese 
Hallunken- un Hansbunken-Streich blot dortau utäuwt 
würden, dat de Wagen rüggwärts schaben warden süll, 
un dat dortau de Rad' mit uns’ Fett smert würden. 

Äwer nu was 't jo vörbi — taum wenigsten för 
mi — ick kamm jo nah min Vaderland, nah Däms; 
un as drei Dag’ üm wiren, satt ick mit en nigen 
Schandoren up 'ne Extrapost un fiihrte gegen de 
meckelnbörgsche Grenz hentau. — Adjüs ok Preußen! 
— Doch ihre ick dit tau Warnow raupen süll, müßt 
mi noch wat passiren, wat mi in 't Hart sniden süll: 
ick süll noch tau weiten krigen, dat sei mit uns’ 


Dodesurthel nich blot uns allein, ne, dat sei mit dat 


1) ein (roter) Champagner, 
2) d. h. feiner (französ.) Rotwein. 

Bil, wat sei uns slepen hadden, ok Ollern, Verwandten 
un Friindschaft drapen hadden. — 

Ick stah unnerwegs in en Posthus’ un beseih mi de 
Biller an de Wand, as dat mine Mod’ is — un 'ne 
gaude Mod' is 't, denn Einer kann meistendeils von 
de Biller up de Lüd’ urtheln, de sei uphängt hewwen 
— dunn hiir ick achter mi still wat vór sick hen 
weinen, un as ick mi iimdreih, seih ick dor 'ne Fru 
up en Staul sitten, de hett de beiden Han'n vör 't 
Gesicht deckt, un de Thranen lopen ehr mang de 


Fingern dörch. — Leiwer Gott! un ick denk an en 
plötzliches Unglück, wat äwer de Fru kamen is. — 
„Was ist Ihnen?“ frag ick. — „Ach,“ röppt sei, „ich 


habe auch einen Sohn dabei!“ un dormit steiht sel up 
un leggt mi de Hand up de Schuller un kickt mi 
so trostlos-trurig mit ehre natten Ogen an, dat mi dat 
dörch Mark un Bein gung, un sei mi vörkamm, as 
wir sei min eigen Mutter, de all lang’ den letzten Slap 


slep. — „Wer?“ frog ick. — „Wer ist Ihr Sohn?“ 
NV. zer Sitze liess... „Sad-ser stul-— nis mügete 
woll denken, ick kennte em nich. — Äwer ick kennte 


em recht sihr gaud, un 'ne ordentliche Freudigkeit 
kamm äwer mi, dat ick hir recht wat Gauds seggen 
un vertellen kunn, denn hei was gesund blewen an 
Liw un Geist, un 't wohrt nich lang’, dunn satt sin 
Vader bi uns un sin Swester, en leiwlich Kind von 
säbenteihn Johren, un ick müßte vertellen von den 
Sähn un den Brauder, un ümmer wedder vertellen, 
bet de Schandor kamm un säd, nu wir 't de aller- 
höchste Tid. — Ach, du leiwer Gott! so hadd ’t in 
min Vaderhus ok woll utseihn, mäglich noch slimmer. 

Un as wi bi Warnow äwer de Grenz kemen — ad- 
jüs ok Preußen! — dunn was ’t düster worden, un 
as wi nah Grabow kemen un vör den Keller) führten, 
dat wi de Nacht dorbliwen wullen, dunn sad 'ne 


1) der Ratskeller, ein Gasthaus. 

Stimm up de Ramp vór den Hus': „Gute Nacht, 
und morgen wollen wir das Nähere besprechen.“ — 
Un dese Stimm hadd ick vör acht Johr taum letzten 
Mal hürt, as sei mit mine tausam Antwurt gaww in 
dat mündliche Schaulexamen, wo uns de oll Herr 
Konrekter frog: „Wie vielmal ist Konstantinopel er- 
obert worden?‘ — Un ick kennte dese Stimm in 'n 
Düstern wedder, un wer mi dat nich tau glöwen will, 
de frag den Herrn Hofrath Franz Flürk tau Grabow. 
— „Gun Abend, Franz!‘ rep ick ut den Wagen, „täuw 
noch en beten!“ — Un as ick nu mit minen Schan- 
doren tau Rum un gegen 't Licht kamm, freu'te de 
olle Knaw sick ordentlich un verget ganz, dat hei 
Burmeister was un ick Delinquent. — De acht Johr 
hadden en schönen Slagbom tüschen uns smeten, un 
nu ıs de Tun noch höger worden dörch den Hof- 
rathstitel, un paß Einer up! — dor kümmt mit de 
Tid noch en Hakelwark baben up, denn wo lang’ 
ward 't wohren, denn mót hei jo doch wat Geheims 
warden, un dortau ward ick mi sihr freuen, denn heww 
ick en geheimen Dutzbrauder. Aber den Abend wull 
de Schandor ganz utenanner gahn, as hei hiirte, dat 
de Burmeister sick mit den Vagebunden dutzte, un 
as hei sach, dat hei mit em 'ne Buddel Win drünk; 
hei kreg 'ne slichte Meinung von de meckelnbörgschen 
Beamten, iwer mitdrinken ded hei doch. — Franzing, 
weitst woll noch? 


Wórterverzeichnis 


A. 


Aben — Ofen 

Adder — (giftige) Schlange 
afblucken — abblitzen 

amböstig — engbrüstig 
anbäuten — anzünden 

Andäu — Anfang des Auftauens 
angrepsch — stark begehrt 
Annerbäulkenkind — Vetter 
Aporten — Nachrichten 

— dräger — Zu-, Zwischenträger 
Arwtenflusen — Erbsenhülsen 
Äuwer — Ufer, Anhöhe, Hügel 


B. 


Backelskram — Backwerk 

Bähn — Boden, Zimmerdecke 

begäng — vorhanden 

beit — besiegt 

Beraup — Beruf 

Börnkalw — Milchkalb 

Bost — Brust 

Bott — Vorteil 

Bottervagel — Schmetterling 

Bregen — Gehirn, Schädel 

brüden — hänseln, foppen 

Brus’bort — Brausebart, Pique- 
Bube 

Bubulum — Unfug, Lärm, Spek- 
takel 

bugen — bauen 


buh un bah in’t Gesicht seggen — 
baff ins Gesicht sagen 
Bussen — Busen 


D. 


dägern — tüchtig, heftig, sehr 

Dird — Tier 

Drähnbartel — langweiliger 
Schwätzer 

drang — dicht, fest 

Dreiördel — Drehorgel 


drögen — trocknen 

Drümpel — Haufen 

dukern, sick — sich bücken 

dümpeln — übertölpeln, demü- 
tigen 

Durheit — Torheit 

dwaslings — verquer, von der 
Seite 

E. 
eien — liebkosen 


estimieren— schätzen, hochachten 


F. 


Fast — First, Giebel 

Feldnagelken — Feldnelken 

Fickfackeri — Quakelei 

Fiduz — Vertrauen 

Fisselregen — der leise herabfal- 
lende Regen 

flöttern — flößen, rudern Ingedäum — Eingeweide 
förfötsch — unaufhaltsam, eilig, | inklarren — einschmutzen 
munter 
Franzen — Fransen K. 


fuchten — gefochten 


G. 


gadlich — handlich, ziemlich er- 
wachsen, mäßig 


Gasten — Gerste 

Gaus'ei — Gänseci 

Gewäuhl — Gewühl, Aufregung 
Giwwel — Gelüste 

gnägeln — nörgeln, murren 


Göps — hohle Doppelhand 


H. 


Häg’ — Behagen, Freude 

hägen, sick — sich erfreuen, er- 
gözten 

Hardt — Herz 

Hartbost — RiB 

Haud — Herde, Schar 

häuden — hüten 


Hauhnerwim — Sitzstangen der 
Hühner 

Hekeltinnen — Hechelzinken 

Hemdsmaugen — Hemdsärmel 


Hesterkopp scheiten — kopfüber- 
schießen 

Hes'wesen — hastiges, geschäf- 
tiges Wesen 

Hewen — Himmel 

hild — eilig, emsig 

hohaliren — Lärm machen, jm. 
anfahren 

Holläneri — Milchwirtschaft 


LI, J. 


janken — sehnsüchtig verlangen, 
schmachten 
jichtens — irgendwie 


Käk — Küche 

Käksch — Köchin 

Kalür — Farbe 

Kam — Kümmel 

Kapruschwirtschaft — gemein- 
schaftl. W. 

Karangzett, up — stahn — auf 
schlechtem Fuße stehen 

Karn — Kern, Kerbe 


ketteln — kitzeln, schmeicheln 

Kin’njes-Popp — Weihnachts- 
puppe 

klähnen — schwatzen, sprechen 

klarren — kratzen, rühren 


Klüter-Melk — dicke, geronnene 
Milch 

Knaggen — Knust, dickes Stück 

knas — kurz ab 

Kodillg — Kodille (im L’hombre- 
spiel) 

Körbs — Kürbis 

kränsch — mutig,ibermitig, stolz 

krüppt, mi — dat — mich reizt es 

Kugelhopen — Kugelhaufen 

Kuhnenei — Puterei 

kumpabel — fähig 

Kulpogen — Glotzaugen 

kurlos — ratlos, niedergeschlagen 

kuseln — wirbeln, drehen, 


L. 


Leckog’ — Triefauge 
leg, legst — schlecht, schlimm 


leihnen — leihen 
let — ließ 
lickmünnen — lüstern verlangen 


lik gaud — gleichviel 
Lüttjedünn — Dünnbier 

M. 


Man — Mond 

Mäsch — Waldmeister 

Mat — Maß 

MeBkuhl — Düngergrube 

Metz — Messer 

Mirken — lächerliche Gebärden, 
Fratzen 

monkiren, sick — sich lustig ma- 
chen, spotten 


mör — mürbe 
Mort — Marder 
möten — abwehren, hindern 


muddeln — träge dahinleben 


N, 


Näthaken — Nußhaken 
nührig — mit Appetit, eifrig, be- 
gierig 


O. 


ökonomschen — wirtschaftlich, 
sparsam 


P. 


Pagelun — Pfau 

pedden — treten 

Pick — Pech 

pil (grad) — pfeilgerade 

Pöppedeiken — Püppchen 

Prekademen — Bitten 

prekawiren — Bedacht nehmen 

Prück — Perücke 

püstern — blasen (pusten) durch 
Blasen Schmerzen stillen 


Q. 


Quesen — Schwielen 


Rebeit — Gebiet 
rendlich — reinlich 


Rocklur — Mantel, langer Rock 
Roddog — Rotauge 
Rohmbuddel — Rahmflasche 
Rotten — Ratten 

russeln — rascheln, rauschen 


Säg’ — Sau 
Salm — (lange) Rede, Loblied 
Schalm — Kerbholz, Rechnung 


schappiren — davonlaufen, ent- 
wischen 
schinnen — schinden 


schulen — verstohlen, lauernd, 
neidisch ansehen 

schul(schen) — versteckt, lauernd, 
heimtückisch 

schurigeln — placken, schinden 

Schurr-Murr — Allerlei, Kleingeld 

Seelsack — Leib 

sider — tiefer 

Slipp — Zipfel, RockschoB, 
Schleppe 


smeren — schmieren, Pflaster 
auflegen 
so drad — sobald, sofort 


spaddeln — zappeln 

Spermang — Streit, Widerstand 

spillunken — verschwenden 

Stert — Schwanz 

steidel — steil, aufrecht 

steinpöttig — hartnäckig, eigen- 
sinnig 

Stirn — Stern 

Stohm — Staub 

stripig — streifig, bunt, arg, stark 

Stülp — Deckel 

stüren — steuern, mäßigen 

struw — hart, rauh 

Swark — Gewitterwolke 

swönn — schwer 

Swur, taum — kamen: — zur 
Entscheidung 


Oo 


T. 


Tacken — Zacken, Zweige 

tahren — zerren, reizen, necken 

Täms’ — Haarsieb 

täuwen — warten 

termaudbasten — abquälen 

Thimothee — Bloßstellung, BlóBe 

törnen — aufhalten 

tründeln — rollen, trollen 

Tuck hollen — standhalten, sein 
Versprechen halten 

Tüften — Kartoffeln 

Turen — Anfälle 

tuschen (ss) — wispern 

Tüschengatz — Zwischengasse 


U. 


unnerbött — untergeheizt 

Umkaten — Umwechslung 

utfluschen — mit Wolle füttern 

utlusen, den Finen —, — den 
Feinen spielen 

uttehren — auszehren 


V. 


verdeffendiren — verteidigen 

verdoren, sick —, — sich erholen 

Vergang — Fortgang, Ende, aus- 
kommen 

vergritzt — verschmitzt, verdrieB- 
lich 

vermauden — vermuten 

vernimm — verständig, gewitzt 

verschrat — schräg, verschroben 

Verstiperung — Unterlage, Unter- 
gestell 

Vörbähn — Vorboden, Vorplatz 

Voß — Fuchs 


w. 


Waddikdrupp — 
tropfen 

Weder — Wetter 

Wederstang — Blitzableiter 

Weihdag’ — Wehetage, Schmerz 

Weitendeig — Weizenteig 

Windelbähn — Windelboden, 
Zwischenboden, (dünne) Stuben- 
decke 

wiB — gewiß, sicher 

wißnäs’t — naseweis 

wohrschugen — aufmerksam be- 
obachten 

Wrümmel — Krümel 


Käsewasser- 


Z. 
Zipoll — Zwiebc! 

